
Saya mengambil kesempatan ini merakamkan penghargaan terima 
kasih kepada Al-Fadhil Prof. Madya Dr. Zawawi Ahmad kerana mengizinkan 
pihak Al-Muttagin menerbit semula buku ini di Mesir. Sesungguhnya keizinan 
ini memberikan seribu makna kepada kami untuk terus lipatgandakan usaha 
dalam merealisasikan matlamat penubuhan Al-Muttagin. 


Saya amat yakin bahawa segala pendedahan, kaedah serta corak kajian 
dan perbahasan yang ditunjukkan oleh pengarang di dalam buku ini boleh 
dijadikan contoh dan panduan oleh mahasiswa Azhar untuk mereka memulakan 
kajian-kajian ilmiah mereka. 


Saya juga merasa amat gembira kerana Al-Muttagin telah 
menunjukkan sikap proaktif dengan menceburi bidang penerbitan. Semoga 
semua pihak akan dapat manfaat dengan penerbitan buku ini. 


Sekian, terima kasih. 


Salam hormat, 


En. Zakaria Othman, 
Pegawai Kebajikan Anak Kedah Mesir 


Tarikh: 25 Rejab 1429 

Segala puji dan syukur kehadrat Allat s.w.t. di atas limpah kurnia-Nya. 
Selawat dan salam buat junjungan besar Nabi Muhammad s.a.w.,ahli keluarga 
serta para sahabat baginda. 


Tugas menyeru umat ke arah Islam yang syumul telah bermula sejak 
kebangkitan Nabi Adam a.s. lagi. Umat yang ada masa kini hanyalah 
merupakan mata rantai penyambung kesinambungan para anbiya terdahulu. 
Pelbagai langkah dan cara dapat diketengahkan buat masyarakat bagi 
merealisasikan Islam mampu memberi kebaikan untuk semua. 


Justeru dengan terbitan semula buku yang berjudul “Tafsir Surah Yasin 
dari Perspektif Sains dan Sejarah” adalah tepat pada masanya. Saya mewakili 
kepimpinan Majlis Kebajikan Keluarga Kedah Mesir serta rakan-rakan 
mengucapkan sekalung penghargaan terima kasih yang tidak terhingga buat 
Ayahanda Al-Fadhil Ustaz Zawawi Ahmad selaku penulis yang memberi 
keizinan cetakan semula buat sisipan ilmu bagi tatapan anak-anak Malaysia yang 
menuntut di Mesir. Tahniah juga buat krew Al-Muttagin yang menguruskan 
penerbitan ini. Sesungguhnya penulisan ini amat berguna kerana boleh memberi 
percambahan minda kepada para penuntut ilmu agar mengkaji mukjizat yang 
telah ditinggalkan oleh Nabi Muhammad s.a.w. kepada umatnya. 

Semoga dengan koleksi penulisan tokoh ilmuan ini mampu memberi 











sesuatu yang bermanfaat buat seluruh warga penuntut di bumi Mesir. Segala 


budi dan jasa baik kalian bakal dilipatgandakan ganjaran oleh Allah s.w.t. 
Siru A'la Barakatillah. 


Sekian, terima kasih. 


Mohd Fadhil Ab. Rahman 

Yang Dipertua, 

Majlis Kebajikan Keluarga Kedah 
Sesi 2007/2008 

Alhamdulillah segala puji dan syukur kepada Allah Tuhan sekalian 
alam kerana dengan taufig dan inayah-Nya buku “Tafsir Surah Yasin dari 
Perspektif Sains dan Sejarah” dapat diterbitkan. 


Selawat dan salam ke atas junjungan besar Nabi Muhammad s.a.w, ahli 
keluarga, para sahabat dan para ulama' yang sentiasa berusaha menyebarkan 
Islam ke seluruh alam. 


Usaha menyebarkan agama Islam dengan menggabungkan Al-Ouran 
dan sains sangat jarang-jarang sekali dilaksanakan. Ini kerana usaha seperti ini 
menuntut kepada usaha yang gigih dan mengambil masa yang panjang serta 
kajian yang mendalam. Justeru, buku-buku seperti ini wajar menjadi bahan 
bacaan penting kepada semua lapisan masyarakat terutama para pelajar agama 
sebagai bekal dalam usaha menyampaikan Islam kepada masyarakat umum. 


Jutaan terima kasih diucapkan kepada Prof. Madya Dr. Zawawi 
Ahmad di atas kesudian memberikan kebenaran kepada Al-Muttagin 
menerbitkan buku beliau edisi Mesir. 

Sekalung penghargaan kepada semua krew Al-Muttagin atas 
kesungguhan menerbitkan buku-buku ilmiah seperti ini. Juga kepada semua 
yang terlibat secara langsung atau tidak dalam usaha menerbitkan buku ini. 





Semoga dengan usaha yang kecil ini mendapat perhatian daripada 
Allah dan dikira sebagai amalan kebajikan di akhirat kelak. 


Sekian, terima kasih. 


Abdul Hadi Awang 
Pengarah Urusan Al-Muttagin 

Dengan nama Allah, Tuhan Yang Maha Pengasih lagi Maha 
Penyayang. Segala puji hanya layak bagi Allah, Tuhan yang 
mencipta dan mendidik sekalian alam. Selawat dan salam 
diucapkan ke atas nabi junjungan, Muhammad s.a.w. serta 
keluarga dan sahabat sekalian. 


Surah Yasin merupakan surah yang ke-36 daripada 114 
surah yang terdapat dalam al-Guranul-karim. Surah ini 
mengandungi 83 ayat, yang semuanya diturunkan ketika Nabi 
Muhammad s.a.w. berada di Mekah, kecuali ayat yang ke-12, 
yang diturunkan di Madinah selepas baginda berhijrah ke sana. 
Justeru itulah surah Yasin digolongkan dalam surah Makkiyah. 


Antara tujuan Allah menurunkan surah Yasin adalah 
untuk menambahkan keyakinan dan semangat baginda 
Rasulullah s.a.w. terhadap perjuangannya yang suci itu, 
khususnya ketika keadaan menjadi semakin mencabar akibat 
halangan dan tentangan kaum Ouraisy terhadapnya kian 
memuncak dan semakin ganas. Selain itu, tujuan surah ini 
diturunkan adalah untuk menambah ilmu pengetahuan umat 

Islam sendiri tentang akidah tauhid, tentang sejarah perjuangan 
para anbiya' dan para pengikut mereka yang beriman dan taat, 
dan juga tentang fenomena alam semesta yang maha luas ini, 
khususnya alam ghaib yang amat kompleks itu. Ini penting 
kerana pada peringkat permulaan wahyu diturunkan, manusia 
sangat cetek dan dangkal sekali ilmu pengetahuannya terhadap 
agama, akhlak dan tagwa. 











Surah ini mengandungi beberapa fasa. Fasa pertama 
terdiri daripada ayat pertama hingga ayat yang ke-12. Dalam 
fasa ini, Allah menegaskan bahawa Nabi Muhammad s.a.w 
ialah salah seorang rasul yang dilantik-Nya untuk menyebarkan 
Islam kepada seluruh umat manusia bagi memperbetulkan 
segala penyelewengan, khususnya penyelewengan akidah yang 
berlaku di kalangan mereka. Fasa kedua terdiri daripada ayat 
ke-13 hingga ayat yang ke-32. Dalam fasa ini, Allah 
menjelaskan kaedah berdialog yang terbaik kepada Nabi 
Muhammad s.a.w. kerana baginda sentiasa berhadapan dengan 
pelbagai lapisan masyarakat, khususnya golongan yang bijak 
dan berpengaruh. Perlu diketahui bahawa ketika berhujah 
dengan golongan yang mahu berfikir, seseorang itu mestilah 
menggunakan logik dan mengemukakan fakta yang sebenar 
dengan tepat, kerana kedua-dua unsur ini boleh mendorong 
seseorang itu berfikir dengan lebih matang. Ini dapat 
menghindarkan sikap suka berpegang kepada mitos atau cerita 
dongeng yang disogok ke dalam kitab-kitab agama yang telah 
diubah isi kandungannya oleh para pendeta selepas kewafatan 
seseorang rasul. 


Fasa ketiga terdiri daripada ayat ke-33 hingga ayat ke- 
40. Dalam surah ini, konsep sains hayat dan sains kosmos 
diterangkan dengan jelas. Tujuannya supaya manusia sedar 
bahawa itu adalah bukti yang menunjukkan Allah ialah pencipta 
yang Maha Bijaksana. Oleh itu manusia tidak boleh sama sekali 
daripada menyembah selain Allah dan tidak boleh mematuhi 
selain syariat-Nya. Fasa keempat terdiri daripada ayat ke-41 
hingga ayat ke-44. Dalam fasa ini pula Allah memaparkan kisah 
tribulasi perjuangan Nabi Noh a.s untuk dibandingkan oleh Nabi 

Muhammad s.a.w. dengan tribulasi perjuangannya sendiri. 
Walaupun tribulasi perjuangannya cukup getir, namun 
perjuangan Nabi Noh a.s lebih getir kerana selain sukar 
mendapat sokongan daripada kaumnya, perjuangan baginda 
terpaksa mengambil masa yang terlalu panjang. Fasa kelima 
terdiri daripada ayat ke-45 hingga ayat ke-68. Dalam fasa ini, 
Allah menceritakan kisah hari kiamat, kebangkitan semula 
manusia daripada kubur, mahsyar, syurga dan neraka, serta 
keadaan penghuni di dalamnya. Tujuannya supaya manusia 
sedar bahawa hakikat kehidupan yang mesti dilaluinya adalah 
dalam dua peringkat, iaitu di dunia dan di akhirat. Kehidupan di 
dunia adalah untuk beramal dan beribadat kepada Allah, 
manakala kehidupan di akhirat pula adalah untuk menerima 
balasan daripada setiap amalan yang dilakukan. Fasa keenam 
terdiri daripada ayat yang ke-69 dan ayat yang ke-70. Dalam 
fasa ini, Allah menafikan dakwaan para sasterawan Ouraisy 
yang menyamakan al-Guran dengan syair disamping menafikan 
tuduhan mereka yang mengatakan Nabi Muhammad ialah 
seorang penyair yang pandai menggunakan ilmu sihir. 








Fasa ketujuh terdiri daripada ayat yang ke-/1 hingga 
ayat ke-81. Dalam fasa ini Allah memerintahkan manusia 
supaya sentiasa menggunakan kemahiran berfikir bagi mencari 
rahsia kejadian alam ciptaan-Nya agar mereka menjadi orang 
yang beriman dan berilmu pengetahuan tinggi. Ini penting 
kerana Allah tidak akan menerima iman seseorang secara ikut- 
ikutan sahaja kerana iman secara ikut-ikutan tidak dapat 
menjamin seseorang daripada penyelewengan akidah. Antara 
langkah yang perlu diambil oleh seseorang untuk meningkatkan 
keimanan dan ilmu pengetahuannya ialah berusaha membuat 
penyelidikan bagi mengetahui rahsia alam dan asal usul 
kejadian dirinya sendiri, asal usul kejadian haiwan ternakan dan 
juga tumbuh-tumbuhan yang ada di sekelilingnya. Dengan 
membuat penyelidikan yang mendalam terhadap kejadian alam, 
seseorang itu dapat menikmati kemanisan iman yang 
didukungnya. Sebagai contoh, jika seseorang itu membuat 
kajian yang mendalam terhadap tumbuh-tumbuhan yang 
terdapat di sekelilingnya, dia tentu boleh mengetahui rahsia 

bagaimana tumbuh-tumbuhan tersebut dapat mengeluarkan 
tenaga yang boleh membantu kehidupan manusia, seterusnya 
berusaha menggunakannya sebagai nikmat yang dikurniakan 
Allah kepada mereka. Dengan kajian yang mendalam terhadap 
semua benda yang disebutkan dalam ayat-ayat tersebut, 
manusia bukan sahaja boleh menjadi orang yang beriman, 
malah mereka juga boleh menjadi orang yang berilmu 
pengetahuan tinggi. Hakikat ini penting kerana beriman tanpa 
ilmu adalah lemah dan berilmu tanpa iman adalah kufur. Allah 
tidak menyanjung orang jahil yang beriman dan begitulah juga 
ilmuan yang kufur kerana orang yang beriman dan berilmu 
pengetahuan tinggi sahaja yang dapat menjalankan tugas 
khalifah di muka buni ini dengan sempurna. Firman Allah: 

“Nescaya Allah akan mengangkat orang yang beriman di antara kamu 
dan orang-orang yang diberi ilmu pengetahuan ke beberapa darjat.” 


Fasa kelapan atau fasa yang terakhir terdiri daripada 
ayat ke-82 dan ayat ke-83, iaitu ayat yang terakhir bagi surah 
ini. Dalam fasa ini, Allah membuat kesimpulan terhadap seluruh 
persoalan yang dibangkitkan dalam surah ini. Berasaskan kuasa 
mutlak yang ada pada-Nya, Allah mampu mencipta sesuatu 
dalam sekelip mata. Namun menurut fitrah, sunnah, gadak dan 
gadar-Nya, sesuatu itu tidak dijadikan secara tiba-tiba dalam 
sekelip mata, sebaliknya mengikut kaedah evolusi. 


Segala persoalan dalam setiap fasa dihuraikan dengan 
terperinci dalam buku ini. Selamat membaca! Semoga buku ini 
memberi manfaat kepada semua. 





1 Surah al-Mujadalah 58: 11 





Tafsir Surah Yasin Dari Perspektif Sains dan Sejarah 1 











BAB 1 


Amalan Membaca Surah Yasin: 
Antara Syari'at dan Budaya 

Kitab suci al-Guran mengandungi 114 surah. Setiap surah 
mempunyai fadhilat atau kelebihan. Surah Yasin ialah salah 
satu surah yang mempunyai banyak fadhilatnya. Menurut 
riwayat yang dikeluarkan oleh al-Tarmizi, Abu Hurairah r.a telah 
menyatakan bahawa Rasulullah s.a.w pernah bersabda: 

“Bahawa sesungguhnya bagi tiap-tiap sesuatu itu ada hatinya. 
Hati a-Ouran ialah surah Yasin. Sesungguhnya aku berasa 
amat sukacita jika surah ini berada di dalam hati setiap 
umatku. “(al-Tarmizi) 


Pam Ai 

“Bacalah surah Yasin untuk kalangan kamu yang meninggal dunia 
(agar dengan berkatnya mereka dicucuri rahmat oleh Allah). 


(Ahmad, Abu Daud, ibnu Majah, ibnu Hibban) 


Penerapan Nafas Islam ke dalam Budaya Melayu 
Melalui Tahlil dan Bacaan Surah Yasin 


Menurut sejarah Melayu, agama Islam mula datang ke Alam 
Melayu pada akhir abad ke-11 masihi atau awal abad ke-12 
masihi. Kedatangan Islam ke Alam Melayu banyak 
mempengaruhi budaya hidup orang Melayu. Pelbagai amalan 
hidup orang Melayu yang berasaskan kepercayaan Hindu dan 
Animisme seperti percaya kepada kekuasaan roh orang mati, 
kekuasaan hantu dan semangat telah dapat digantikan dengan 
kepercayaan yang sebenar berteraskan ajaran Islam. Walaupun 
kesan kepercayaan lama itu sedikit sebanyak masih lagi wujud 
hingga ke hari ini, namun semuanya telah diberi nafas Islam. 
Contohnya, amalan kenduri arwah yang diamalkan oleh 
masyarakat Melayu pada hari ini, sebelum kedatangan Islam 
dikenali sebagai majlis memuja roh orang mati, yang dibuat oleh 
kaum keluarga si mati pada malam pertama, kedua dan ketiga, 
kemudian pada malam ketujuh, malam keempat puluh dan 
seterusnya pada malam keseratus selepas kematian seseorang 
ahli keluarga. Menurut kepercayaan mereka, roh si mati akan 
kembali ke pangkuan keluarganya pada hari-hari tersebut untuk 
menagih simpati. Oleh itu ahli keluarga si mati harus melakukan 
sesuatu untuk membantunya. Jlka tidak berbuat demikian, roh si 
mati akan terus menderita dan kecewa. Roh tersebut akan terus 
pergi dengan perasaan hampa ataupun akan kembali semula 
dengan bertindak ganas terhadap ahli keluarga semata-mata 
untuk membalas dendam. 

Bagi menunaikan tanggungjawab terhadap si mati, ahli 
keluarganya mengadakan kenduri untuk memuja rohnya pada 
hari-hari tersebut. Pelbagai upacara dilakukan dalam majlis itu, 
antaranya upacara menjamu dan memuja. Jamuan tersebut 
mestilah terdiri daripada daging binatang yang disembelih, sama 
ada ayam, itik, kambing, lembu, kerbau dan sebagainya. 
Pemujaan pula mestilah dilakukan oleh orang yang dipercayai 
mempunyai kekuatan batin yang boleh menangkis segala anasir 
jahat yang boleh mengganggu ketenteraman roh berkenaan 
atau ahli keluarganya. 











Biasanya orang yang mempunyai kekuatan batin itu 
ialah dukun atau bomoh. Mereka memulakan upacara 
pemujaan dengan gaya dan cara yang tersendiri. Pada akhir 
upacara, mereka membaca jampi mentera bagi memohon 
kepada kuasa yang lebih tinggi agar membahagiakan roh si mati 
dan meletakkannya di tempat yang selamat. Mereka juga 
memohon agar kaum keluarga si mati terpelihara daripada 
sebarang gangguan semangat jahat. 


Budaya yang berasaskan kepercayaan Hindu dan 
Animisme itu telah menjadi budaya hidup orang Melayu sejak 
berkurun lamanya. Walaupun mereka telah memeluk agama 
Islam setelah kedatangan Islam ke nusantara, namun mereka 
tetap mengamalkan sebahagian daripada budaya tersebut 
dengan yakin kerana mereka percaya bahawa itu adalah satu 
budaya warisan nenek moyang yang mesti dipatuhi dan 
dipelihara. Untuk mengubah sesuatu amalan yang telah menjadi 
budaya hidup yang diwarisi sejak turun-temurun itu bukanlah 
suatu perkara yang mudah. Para pendakwah Islam yang datang 
ke nusantara dan Tanah Melayu pada peringkat awal dahulu 
telah mengambil langkah bijak menerima konsep kenduri arwah 
dengan menerapkan nafas Islam ke dalamnya. Konsep kenduri 
arwah diterima oleh Islam kerana ia adalah sama dengan 
konsep menjamu makan fakir miskin, anak-anak yatim, orang 
yang baru dibebaskan dari penjara, ataupun kaum keluarga dan 
jiran untuk mengeratkan hubungan kekeluargaan dan kejiranan. 

“Dan mereka memberikab makanan yang disukainya kepada 
orang miskin, anak yatim, dan orang yang ditawan. 
Sesungguhnya kami memberikan makanan kepadamu hanyalah 
untuk mengharapkan keredaan Allah, kami tidak menghendaki 
balasan daripada kamu dan tidak pula mengharapkan (ucapan) 
terima kasih.” 


Berasaskan ayat ini, para pendakwah Islam telah 
menerima konsep kenduri arwah sebagai suatu budaya 
masyarakat setempat dengan menerapkan nafas Islam melalui 
kaedah pendidikan bersepadu. Penerapan nafas Islam dapat 
dilihat daripada amalan membaca surah Yasin dan wirid-wirid 
yang ma'thurat atau bacaan yang diajar oleh Rasulullah s.a.w 
selepas solat. Amalan membaca surah Yasin dan wirid ini 
adalah bagi menggantikan ayat jampi serapah yang merupakan 
amalan syirik kerana mengandungi kata-kata memuja roh dan 
hantu syaitan. Bacaan surah Yasin dan wirid ini diiringi pula 
dengan tahlil dan doa yang mengandungi permohonan agar 
Allah mencucuri rahmat ke atas roh si mati, mengampunkan 
segala dosanya dan memasukkannya ke dalam syurga. Tujuan 
utama para pendakwah Islam menerima konsep kenduri arwah 
dan amalan membaca surah Yasin serta beberapa ayat al- 
OCuran yang lain adalah supaya tidak berlaku kekosongan 
budaya setelah budaya hidup yang sedia ada dihapuskan. 


Bagi umat Islam di nusantara, khususnya orang Melayu, 
membaca surah Yasin bukan sahaja diamalkan dalam majlis 
kenduri arwah, malah diamalkan juga secara beramai-ramai di 
surau dan masjid pada setiap malam Jumaat, dengan tujuan 
untuk menolak bala, mengubat orang sakit atau memohon 





1 Surah al-Insan 76: 8-9 

sesuatu hajat. Kini, telah lahir satu budaya di kalangan 
masyarakat Melayu di Malaysia, iaitu membaca surah Yasin 
beramai-ramai di sekolah, terutamanya sekolah berasrama, 
yang melibatkan warga sekolah dan ibu bapa. Ini dilakukan 
ketika hampir musim peperiksaan dengan tujuan untuk 
memohon agar pelajar di sekolah berkenaan memperoleh 
kejayaan yang cemerlng dalam peperiksaan. 











Peraturan dan Kaifiat Membaca Surah Yasin 


Terdapat beberapa peraturan dan kaifiat atau tatacara yang biasa 
diikuti oleh masyarakat Melayu dalam amalan membaca surah 
Yasin. Antaranya ialah: 


1. Hendaklah dalam keadaan berwudhuk. 

2. Hendaklah dibaca dengan tartil serta meraikan segala 
alamat wagaf dan wasal yang terdapat. 

3. Hendaklah dibaca dengan cermat tanpa tergopoh-gapah 
sambil cuba memahami maksud ayat yang dibaca. 

4. Tidak boleh bercakap sebelum bacaan selesai. 


Majlis membaca surah Yasin dimulai dengan: 


Membaca surah al-Fatihah. 

Berselawat ke atas nabi sebanyak 10 kali. 

Membaca surah Yasin. 

Membaca surah al-Insyirah. 

Membaca surah al-Oadr. 

Membaca surah al-Fiel. 

Membaca surah al-Kafirun. 

Membaca surah al-Ikhlas sebanyak tiga kali atau lima 
kali, atau tujuh kali, atau seberapa banyak bilangan yang 
dipilih oleh khalifah tahlil. 

9. Membaca surah al-Falag. 

10. Membaca surah al-Nass. 

11. Membaca kembali surah al-Fatihah. 

12. Membaca doa berikut: 


ONO TR WN — 

03 


ol MAS JT AN ga HR A3 TN SESAME 
EN LG di MA 


- 


Dengan nama Allah Yang Maha Pemurah lagi Maha Pengasih. 
Segala puji hanya layak bagi Allah, Tuhan yang mencipta dan 
mendidik alam ini. Kami memuji dengan pujian yang layak 
dipanjatkan ke hadrat-Nya untuk mensyukuri segala kemura- 
han-Nya mencucuri ni'mat dan rahmat yang tidak terhingga ke 
atas kami. Wahai Tuhan kami, hanya Engkaulah yang layak 
menerima segala pujian kerana Engkaulah Tuhan yang memiliki 
segala pangkat kebesaran serta mercu kekuasaan yang maha 

tinggi. Ya Allah ya Tuhan kami! Cucurilah rahmat-Mu ke atas 
kami Nabi Muhammad serta ke atas sekalian keluarga dan 
sahabat baginda. 








Ya Allah ya Tuhan kami! Atas kebenaran surah Yasin 
dan al-Ouran yang berhikmah ini, atas kebenaran orang yang 
telah Engkau lantik sebagai pembawa risalah kenabian untuk 
memberi petunjuk ke jalan-Mu yang benar, atas kebenaran 
seluruh wahyu yang telah disampaikan oleh Jibril dalam bentuk 
sebuah kitab suci yang diturunkan oleh-Mu, Tuhan Yang Maha 
Gagah Perkasa lagi Maha Mengasihani, atas kekudusan semua 
huruf dalam kalimat-kalimat nama-Mu yang sempurna itu, atas 
kebenaran segala rahsia yang Engkau terangkan hakikatnya 
kepada setiap makhluk yang ada melalui ayat-ayat suci, atas 
kebenaran rahsia kehalusan budi-Mu yang menolong manusia 
menghilangkan segala kekusutan jiwa dan melangsaikan beban 
hutang mereka, kami memohon perkenan. 


Ya Allah ya Tuhan kami! Engkaulah Tuhan yang 
mengalirkan sungai-sungai dan mata air. Engkaulah Tuhan 
yang berkuasa menciptakan sesuatu dengan sekelip mata dan 
Engkaulah Tuhan yamg mengetahui rahsia alam sebelum 
Engkau menjadikannya lagi. Kami memohon supaya Engkau 
mengurniakan sepenuh-penuh keredaan kepada kami bagi 
membolehkan kami mengecapi ni'mat kebahagiaan dan 
kesejahteraan yang Engkau redai. Kami memohon supaya 
Engkau memperkenankan segala permohonan dan tuntutan 
kami. Seterusnya kami memohon supaya Engkau sentiasa sudi 
mendampingi kami serta memperlihatkan kemantapan dan 
kehebatan kami kepada musuh. Kami juga memohon supaya 
Engkau segera memperkenankan segala doa kami. 


Ya Allah ya Tuhan kami, perkenankanlah segala 
permohonan kami.  Tunaikanlah segala hajat kami dan 
masukkanlah kami ke dalam golongan mereka yang segera 
mendapat simpati daripada-Mu. Sesungguhnya Engkau adalah 
Tuhan Yang Maha Berkuasa, apabila hendak menjadikan 

sesuatu, Engkau cuma berkata “Jadilah” nescaya benda itu 
terus terjadi. 











Maha Suci Allah, Tuhan yang berkuasa ke atas segala- 
galanya. Kepada-Nyalah jua semua kejadian akan kembali. 
Maha Suci Allah, Tuhan yang berkuasa menghilangkan segala 
kekusutan jiwa. Maha Suci Allah, Tuhan yang berkuasa 
menyelamatkan hamba-Nya daripada beban hutang. Maha Suci 
Allah, Tuhan yang mempunyai kuasa mutlak yang boleh 
mencipta sesuatu yang dikendaki-Nya dengan sekelip mata. 


Wahai Tuhan yang berkuasa menghilangkan segala 
keresahan jiwa, hilangkanlah segala keresahan jiwa kami dan 
hilangkanlah juga segala perasaan gundah-gulana dari jiwa 
kami. Engkaulah Tuhan yang hidup Maha Gagah Perkasa, 
Tuhan Yang Maha Berkuasa lagi Maha Pemurah. Cucurilah 
rahmat ke atas junjungan kami Nabi Muhammad dan ke atas 
sekalian keluarga serta sahabat-sahabatnya. 


Tujuan Bacaan Surah Yasin 


Menurut kepercayaan masyarakat Islam di nusantara, majlis 
membaca surah Yasin boleh dilakukan untuk pelbagai tujuan. 
Selain untuk tujuan beribadat kepada Allah, majlis membaca 
surah Yasin juga dilakukan untuk memohon keselamatan, 
misalnya bagi mereka yang akan menunaikan fardhu haji. 
Biasanya, sebelum berangkat ke Tanah Suci, kenduri diadakan 
dengan dihadiri oleh kaum keluarga dan jiran tetangga. Majlis 
membaca surah Yasin dilakukan secara beramai-ramai, diikuti 
dengan bertahlil dan berdoa, memohon semoga Allah memberi 
perlindungan kepada bakal haji semasa dalam perjalanan pergi, 
ketika berada di Tanah Suci Mekah, dapat menunaikan ibadat 
haji dengan sempurna, mendapat ganjaran pahala haji yang 
mabrur dan seterusnya selamat kembali ke pangkuan keluarga. 

Surah ini juga dibaca untuk menolak bala dan 
menghilangkan kesedihan akibat sesuatu tragedi yang menimpa. 
Bagi tujuan itu, pihak yang terlibat dikehendaki membaca sendiri 
surah ini sebanyak 40 kali berturut-turut tanpa berhenti atau dibaca 
beramai-ramai oleh beberapa orang asalkan genap bilangan 
bacaannya sebanyak 40 kali. 








Selain itu, surah ini juga dibaca untuk menguatkan 
semangat ketika berhadapan dengan musuh. Ini telah diamalkan 
oleh masyarakat Melayu ketika zaman penjajahan Jepun dahulu. 
Setelah tentera Jepun menyerah kalah kepada tentera Berikat 
pada tahun 1943, pengganas komunis telah bermaharajalela di 
beberapa kawasan di Tanah Melayu. Orang-orang Melayu 
ketika itu tidak mampu untuk melawan kerana mereka hanya 
mempunyai keris dan parang panjang sebagai senjata, 
sedangkan pangganas komunis mempunyai senjata api dan 
bom tangan. Mujurlah di kalangan orang Melayu terdapat alim 
ulama yang telah berjaya membangkitkan semula semangat 
orang Melayu melalui bacaan surah Yasin. Upacara membaca 
surah Yasin untuk tujuan itu diadakan di masjid dan surau pada 
tiap-tiap malam sehinggalah semangat mereka pulih dan terus 
membara semula. Ekoran daripada itu berlakulah beberapa 
peristiwa berdarah di Sungai Manik, Perak, di Baling, Kedah dan 
di beberapa tempat lain di Semenanjung Melayu. 


Amalan Membaca Surah Yasin: Suatu Bid'ah? 


Sebenarnya amalan membaca surah Yasin seperti yang 
dinyatakan di atas telah dilakukan oleh orang Melayu sejak 
kedatangan Islam ke nusantara lagi, dan telah menjadi amalan 
tradisi turun-temurun dalam bentuk ritual. Namun ramai yang 
tidak memahami maksud yang terkandung dalam surah Yasin 
ini dan tujuan ia diturunkan. Adakah surah ini diturunkan hanya 
semata-mata untuk dibaca ataupun ada tujuan lain yang lebih 
utama? Sehingga kini belum ada satu kajian mendalam yang 
dibuat oleh mana-mana pihak di kalangan orang Melayu dan 
umat Islam di nusantara ini tentang falsafah yang terkandung di 

sebalik hikmah bacaan yang dituntut ini. Semua pihak seolah- 
olah berasa sudah memadai dengan amalan tradisi itu. Namun 
begitu, ada pihak yang meragui amalan membaca surah Yasin 
dalam konteks budaya Melayu kerana ia tidak banyak 
memperlihatkan kesannya kepada umat Islam sama ada dari 
segi fizikal mahupun spiritual. Golongan ini berpendapat 
bahawa amalan tersebut adalah suatu amalan bid'ah atau satu 
amalan yang direka tanpa sandaran yang konkrit sama ada 


kepada hadith, amal sohabi, ataupun salaful-soleh (Hd Hi) 











dan perkara ini tidak pernah diamalkan oleh umat Islam yang 
lain sama ada di Timur Tengah atau di Asia Barat. 


Kita boleh menerima pendapat yang mengatakan 
bahawa al-guran diturunkan bukan sekadar untuk dibaca, malah 
kita berani mengatakan bahawa nasib umat Islam tidak akan 
berubah walaupun mereka beramal dengan membaca al-VYuran 
tanpa menjadikannya sebagai sumber ilmu pengetahuan. Kita 
tidak boleh menjadikan al-Guran sebagai sumber ilmu 
pengetahuan sekiranya kita tidak memahami dengan jelas 
segala maksud yang terkandung di dalamnya. Contohnya, 
walaupun surah Yasin ini dibaca saban ketika sejak kedatangan 
Islam ke nusantara, namun umat Islam di negara ini dan di 
nusantara masih tidak banyak berubah baik dari segi ilmu 
pengetahuan, ekonomi mahupun dari segi moral yang menjadi 
tonggak kekuatan umat Islam itu sendiri. 


Kini timbul persoalan adakah amalan membaca surah 
Yasin ini perlu dihapuskan semata-mata kerana dianggap 
sebagai bid'ah, ataupun perlu dipelihara dan diteruskan kerana 
sudah menjadi suatu budaya yang telah diberi nafas Islam. 
Perkara ini perlu diteliti dengan lebih mendalam kerana usaha 
menghapuskan sesuatu tradisi yang sudah menjadi 'uruf atau 
amalan sesebuah masyarakat pastinya akan menyumbang 
kepada perpecahan. Kita tidak seharusnya menimbulkan 
keraguan tentang perkara ini kerana walaupun amalan 
mambaca surah Yasin tidak mempunyai sandaran yang kuat 
sama ada kepada sunnah, amal sohabi dan salaful-soleh, 
namun amalan ini bukanlah merupakan suatu amalan yang 

menyesatkan. Adalah lebih baik jika tradisi ini diteruskan tanpa 
sebarang pertikaian. Cuma kaedah amalannya sahaja yang 
perlu disesuaikan dengan kehendak alaf baru supaya umat 
Islam yang mengamalkannya dapat menghayati signifikan surah 
ini secara yang tersirat di sebalik apa yang telah tersurat. 








Terdapat institusi, kumpulan dan individu yang berusaha 
mempertahankan tradisi ini dengan menerbitkan buku kecil 
(bookle?) yang  mengandungi surah Yasin berserta 
terjemahannya. Bahagian Hal Ehwal Agama Islam, Jabatan 
Perdana Menteri (kini JAKIM) telah menerbitkan buku kecil 
tersebut sejak tahun 1980-an lagi. Begitu juga agensi-agensi 
lain seperti Yayasan Dakwah Islamiah Malaysia (YADIM), 
Jabatan Agama Islam negeri-negeri, jabatan-jabatan kerajaan 
dan juga penerbit-penerbit buku dan individu yang mahu 
mencari keuntungan, semuanya telah mengambil inisiatif yang 
serupa untuk menyebarkan buku surah Yasin kepada umat 
Islam di negara ini. Ini membolehkan setiap keluarga muslim di 
negara ini memiliki buku kecil tersebut dan mengamalkan 
bacaan surah Yasin pada masa-masa yang diperlukan. 


Terdapat juga individu ataupun penerbit yang 
menerbitkan buku surah Yasin yang setiap kalimahnya dieja 
dengan huruf rumi. Tujuan individu atau penerbit ini barangkali 
untuk menggalakkan supaya orang yang tidak mahir membaca 
al-Ouran dapat membaca surah Yasin. Langkah seumpama ini 
dianggap kurang bijak dan tidak wajar dilakukan oleh mana- 
mana pihak kerana ia boleh mencacatkan kesucian al-Guran. 
Kitab suci al-Guran telah diturunkan dalam bahasa arab. 
Banyak kalimahnya tidak dapat dieja dengan huruf-huruf lain 
selain huruf Arab. Sekiranya dilakukan juga, nescaya sebutan 
kalimah-kalimah itu akan berbeza daripada kalimah yang asal. 
Implikasi perbezaan sebutan kalimah yang dieja dengan huruf 
rumi daripada sebutan kalimah asalnya pasti membawa kepada 
perubahan makna dan maksud ayat. Antara contoh kalimah 
yang dieja dengan huruf rumi dalam buku surah Yasin yang 
terdapat di pasaran adalah seperti pada halaman berikut. 

Berdasarkan contoh di atas, maka usaha menulis 
kalimah al-Guran dengan ejaan rumi tidak sewajarnya 
dilakukan, sekalipun bertujuan untuk menggalakkan orang yang 
tidak mahir membaca al-Guran dapat membaca surah Yasin. 
Dalam konteks ini, kita mesti berpegang kepada “matlamat 
tidak mengharuskan cara”. Oleh itu setiap ibu bapa muslim 
wajib menggjar anak mereka membaca al-Guran dengan 
kaedah yang betul ataupun memberi pendidikan ilmu tajwid dari 
peringkat kanak-kanak lagi. Mereka juga mestilah mewujudkan 
budaya mencintai al-Guran di rumah dengan mengamalkan 
tradisi membaca al-Ouran setiap hari. Rasulullah bersabda: 


.. Ta ra Ie 39 Bu 
KOLA BIOS ASI sa ara» 
“Hiasilah rumahmu dengan bacaan al-Ouran. “ 


Amalan membaca surah Yasin secara individu di rumah 
juga amat digalakkan. Selain mendapat fadhilat, jika dihayati 
maknanya, seseorang itu akan mendapat ilmu yang amat 
berharga yang boleh mendorongnya untuk berfikir dan mengkaji 
kandungan surah Yasin dengan lebih mendalam. Umpamanya, 
jika dilihat dari perspektif sains, konsep kejadian alam seperti 
yang diceritakan dalam fasa ketiga surah Yasin, boleh 

mendorong manusia berfikir tentang kekuasaan Allah dan 
seterusnya mengkaji alam yang maha luas ini. Begitu juga jika 
dilihat dari perspektif sejarah, banyak peristiwa yang boleh 
dijadikan iktibar dan pengajaran sekiranya seseorang itu benar- 
benar menghayatinya. 

BAB 2 


Tribulasi Perjuangan 
——————sE—--—--“ 





Muhammad s.a.w Rasul Terakhir 


Allah mencipta manusia untuk menjalankan tugas khalifah di atas 
muka bumi ini. Bagi membolehkan mereka melaksanakan tugas 
penting itu, mereka perlu memahami hakikat kejadian alam 
semesta ini dengan jelas. Alam semesta ialah suatu objek ciptaan 


Allah yang tertakluk di bawah satu hukum (,38 .lz3) atau sistem 


yang tetap dan tidak berubah. 


Bagi menperjelaskan segala hukum atau sistem yang telah 
ditentukan itu, Allah telah mengutuskan para rasulnya yang terdiri 
daripada kalangan manusia sendiri. Mereka diberi wahyu yang 
mengandungi hikmah. Rasul terakhir yang diutus Allah ialah Nabi 
Muhammad s.a.w. Kepadanya diturunkan al-Ouran, kitab suci yang 
terakhir. Kitab suci ini mengandungi 114 surah. 29 daripadanya 
terdiri daripada surah-surah yang dimulai dengan huruf hijaiyah. 
Antaranya ialah surah yang ke-36, iaitu surah Yasin. 

be & Ga Ga LB SI UG Oya 2? 


&g MA Jap Di mika 








5 S4 


“Yasin! Demi al-Ouran yang penuh hikmah. Sesungguhnya engkau 
adalah salah seorang yang dilantik sebagai rasul. (yang berada) di 
atas jalan yang lurus. (a-Ouran yang engkau terima itu adalah 
wahyu) yang diturunkan oleh Tuhan Yang Maha Gagah Perkasa 
lagi Maha Penyayang.” 


Penjelasan: 


Menurut satu riwayat, perkataan Yasin (..) dalam ayat pertama 


surah ini merujuk kepada diri Nabi Muhammad s.a.w. Yasin 
adalah antara nama timangan yang diberikan oleh Allah kepada 
baginda. Selain Yasin terdapat lima lagi nama timangan 


baginda, iaitu Toha (4), al-Muzammil (Jk), al-Muddathir (541), 
Ahmad dan Abdullah. 


Muhammad s.a.w ialah seorang rasul yang diutus oleh 
Allah s.w.t. bagi menerangkan dengan lebih lanjut tentang 
kedudukannya sebagai rasul, Allah menurunkan juga ayat yang 
lain dalam surah al-Ahzab: 





“Muhammad itu sekali-kali bukanlah semata-mata bapa 
kepada seorang laki-laki dari kalangan kamu, tetapi dia ialah 





1 Surah Yasin 36: 1-5 
2 Surah al-Ahzab 33: 40 

pesuruh Allah dan penutup nabi-nabi. Dan Allah Maha 
Mengetahui segala sesuatu. “ 











Justeru, baginda digelar khatamunnabiyiin atau rasul 
yang terakhir. Ini bermakna tiada lagi rasul selepasnya. 


Allah membelai baginda dengan nama timangan Yasin, 
kemudian bersumpah atas nama al-Guran untuk menguatkan 
lagi keyakinan baginda terhadap perjuangannya yang suci itu. 
Ini kerana baginda sering menghadapi rintangan dan tentangan 
yang berat semasa menjalankan tugas kerasulannya. Dalam 
beberapa peristiwa, baginda ditentang sehingga ke tahap yang 
boleh mengancam nyawanya sendiri, khususnya apabila bapa 
saudaranya Abu Talib dan isterinya Saiyidah Khadijah 
meninggal dunia. Pada masa itu orang Ouraisy bertindak tanpa 
segan silu terhadap baginda dan para pengikutnya. Mereka 
bukan sahaja memulau baginda dan menyiksa pengikut- 
pengikutnya tanpa perikemanusiaan, malah mengancam untuk 
membunuh baginda sendiri. 


Melihat keadaan yang semakin meruncing itu, baginda 
mengajak anak angkatnya, Zaid bin Harithah pergi ke Taif: 
suatu kawasan tanah datar tinggi yang terletak jauh dari Kota 
Mekah. Tujuan baginda adalah untuk mengajak penduduk Taif 
menyokong perjuangannya menegakkan Islam dan berharap 
agar mereka menerima seruannya yang suci itu. Malangnya, 
apabila baginda menyatakan hasratnya kepada mereka tentang 
maksud kedatangan Islam, baginda terus dihalang, diugut, 
dihina, dan dinista dengan kata-kata yang amat menyayatkan 
hati. Para penduduk telah mengumpulkan kanak-kanak dan 
mengarahkan mereka supaya menghalau baginda. Kanak-kanak 
tersebut telah bertindak lebih daripada itu, mereka bukan sahaja 
menghalau baginda, malah  membalingnya dengan batu. 
Akibatnya baginda telah mengalami kecederaan di beberapa 
bahagian anggotanya. 

Untuk menyelamatkan diri, baginda pun beredar dari situ 
dan berlindung di bawah sepohon kayu lalu merayu kepada 
Tuhan: 


Ta SE BIA Sab AA 33 Kaka SN HI | ai 


(SA P3 z A- Loan . LE 29 Pem $ 

“Ya Allah ya Tuhanku, hanyalah kepada-Mu aku mengadu 
tentang kelemahan diriku yang tidak berdaya menghadapi 
karenah manusia ini. Ya Allah! Tuhan Yang Maha Penyayang. 
Engkaulah Tuhan yang sentiasa menolong orang yang lemah 
dan sentiasa menolong hamba-Mu ini. Kepada siapakah akan 
Kau serahkan diriku ini? Adakah Engkau akan hanya melihat 
aku dari jauh dengan wajah yang masam atau akan Engkau 
biarkan sahaja aku diganyang musuh? Sekiranya Engkau tidak 
murka, nescaya aku akan membiarkan sahaja keadaan yang 
ada ini. Tetapi aku tetap yakin bahawa Engkau akan sentiasa 
menolong aku. Dengan cahaya  wajah-Mu yang sentiasa 
menyinari alam nan gelap gelita dan sentiasa mententeramkan 
kegawatan di dunia dan akhirat, aku bermohon supaya Engkau 
tidak akan melemparkan  kemurkaan  terhadapku atau 
menggantikan keredaan dengan kemarahan. Hanya kepada-Mu 
sahaja aku menaruhkan harapan. Aku sedia menurut perintah- 
Mu sehingga ke akhir hayatku. Berikanlah aku daya dan 
kekuatan yang hanya ada pada-Mu itu.“ 

Apabila menjelang petang baginda mengajak Zaid 
pulang ke Mekah. Ketika dalam perjalanan mereka telah 
singgah di Nakhlah untuk menunaikan solat. Dalam solatnya 
itu, baginda membaca beberapa ayat al-Guran. Bacaan baginda 
didengar oleh sekumpulan jin yang kebetulan singgah di situ. Jin 
tersebut berasa terpesona lalu beriman kepada Allah. Setelah 
itu, baginda dan Zaid meneruskan perjalanan mereka menuju ke 
Mekah. Sementara kumpulan jin tersebut kembali ke tempat 
mereka di Nusaibin suatu kawasan yang terletak di bahagian 
tengah Semenanjung Tanah Arab. 











Tidak lama kemudian, Allah mengutuskan malaikat Jibril 
untuk menyampaikan wahyunya berhubung dengan peristiwa di 
Nakhlah. Jibril menyampaikan wahyu tersebut, 


CE Cig3 Uaae GI US GA ga 5 GA ST) cal 3 
s 3 
Ai Dasi Iris j3 — K5 Sea 
“Katakanlah juga kepada mereka bahawa aku diberi wahyu oleh 
Allah (bagi menceritakan kepada kalian) bahawa sesungguhnya 
beberapa lembaga jin telah mendengar ayat-ayat al-Ouran 
(yang aku bacakan). Mereka berkata, “kami sangat kagum 
mendengarnya kerana ayat-ayat tersebut merupakan petunjuk 
ke arah kebaikan .Oleh itu kami beriman dan berjanji tidak akan 


1 


menyekutukan Tuhan kami dengan apa jua sekali pun. 


#— 

1 Surah Al-Jin 72: 1-2 

Nabi Muhammad Pemimpin Umat 











Mendengar berita tersebut, orang Ouraisy menjadi 
semakin marah. Mereka mencemuh dan menghina Muhammad. 
Mereka juga menuduh baginda sebagai gila . Bayangkan betapa 
pilunya hati seorang insan menerima cemuhan demi cemuhan 
sedangkan apa yang dikatakan itu semuanya benar belaka. 
Untuk menenangkan hati baginda dan memperkuatkan lagi 
semangat baginda, Allah telah menegaskan, 


2 


“Sesungguhnya engkau adalah salah seorang yang dilantik 
sebagai rasul (yang berada di atas jalan yang lurus. (al-Ouran 
yang engkau terima itu adalah wahyu) yang diturunkan oleh 
Tuhan Yang maha Gagah Perkasa lagi Maha Penyayang. 
Tujuannya adalah supaya engkau memperingatkan kaum yang 
tidak pernah diperingatkan langsung oleh nenek moyang 
mereka disebabkan oleh keadaan mereka yang sentiasa berada 
dalam kelalaian itu.“ 


Penjelasan: 


Tugas Rasul adalah untuk memimpin umat manusia ke 
jalan yang benar dan memperbetulkan segala kesilapan dan 
penyelewengan akidah dalam sebuah masyarakat selepas 
kewafatan seseorang rasul yang diutus oleh Allah kepada 
mereka. Contohnya, kebangkitan Nabi Ismail a.s di Mekah kira- 
kira 2000 tahun S.M bertujuan untuk membentuk sebuah 
masyarakat yang beriman dan berakhlak mulia. Mereka diajar 
menunaikan ibadat solat dan haji mengikut cara yang diredai 
Allah. Malangnya beberapa lama selepas kewafatan baginda, 





1 Surah Yasin 36: 4-6 

masyarakat Mekah telah melakukan banyak kesilapan dalam 
menunaikan ibadat solat dan haji, dan akhirnya mereka 
menyeleweng terus daripada ajaran agama yang dibawa oleh 
baginda Nabi Ibrahim dan Ismail a.s. Masjid dan kaabah yang 
telah dibina oleh baginda berdua sebagai tempat bersolat dan 
beribadat telah bertukar menjadi tempat menyimpan pelbagai 
jenis berhala yang dipuja sebagai tuhan. Ibadat haji yang 
difardukan oleh Allah kepada manusia untuk membersihkan 
segala dosa itu telah bertukar menjadi pesta tahunan untuk 
bersuka ria. Arafah, Mina dan Masy'aril-Haram yang menjadi 
tempat para jemaah haji menghabiskan masa untuk berdoa dan 
bermunajat kepada Allah, bertukar menjadi zon perniagaan dan 
pentas untuk memperagakan ratu cantik bagi menarik lebih 
ramai pelancong berkunjung ke sana untuk memuaskan nafsu 
syahwat. 











Akibat daripada penyelewengan tersebut, berlaku 
pelbagai bentuk penindasan dan kezaliman dalam masyarakat 
berkenaan. Keadaan tersebut berterusan dari satu generasi 
kesatu generasi hinggalah kepada generasi jahiliah pada abad 
ke-6 Masihi yang disifatkan oleh Allah kepada syafahufratin 
minnannar atau masyarakat yang berada  diambang 
kehancuran. Untuk menyelamatkan keadaan, Allah melantik 
Muhammad s.a.w sebagai rasul-Nya yang terakhir bagi 
menyambung semula risalah yang dibawa oleh rasul-rasul 
sebelumnya. 


Nabi Muhammad Sentiasa Dilindungi 


Berdasarkan apa yang pernah berlaku di Tanah Suci 
Mekah, maka sebagai peringatan kepada baginda Rasulullah 
s.a.w, Allah menjelaskan bahawa peringatan demi peringatan 
harus diberi kepada setiap orang agar mereka tidak mudah 
terperdaya dengan hasutan golongan yang suka mementingkan 
diri sendiri. Mereka sentiasa berusaha untuk menyelewengkan 
ajaran agama yang suci melalui aktiviti yang boleh melalaikan 
dan merangsangkan nafsu syahwat. Sikap memandang remeh 

terhadap aktiviti seperti ini dianggap sebagai lalai menunaikan 
tanggungjawab agama. 








KOLIBRI buas bp 


“Demi sesungguhnya, telah tetap hukuman seksa atas 
kebanyakan mereka, kerana mereka tidak mahu beriman. “ 


Usaha memperbetulkan akidah dan akhlak dengan 
sentiasa memberi peringatan dan menyusun program 
pendidikan yang tersusun merupakan tugas penting yang 
sangat tinggi nilainya di sisi Allah. Namun begitu, tugas suci ini 
sangat berat untuk dilaksanakan. Selain sukar dilaksanakan, 
orang yang bertanggungjawab juga terpaksa menanggung risiko 
yang amat besar. Oleh itu Allah memberitahu baginda 
Rasulullah s.a.w bahawa Dia (Allah) akan sentiasa menjamin 
keselamatan diri baginda. Menurut satu riwayat, pada suatu 
ketika, Abu Lahab bersama rakan-rakannya masuk ke Masjidil 
Haram kerana hendak membunuh Nabi Muhammad s.a.w. Abu 
Lahab berjanji kepada rakan-rakannya bahawa dia akan 
menghempapkan seketul batu ke atas kepala Nabi Muhammad 
s.a.w ketika baginda sedang sujud kepada Allah. Rakan- 
rakannya menyambut baik cadangan tersebut dan berjanji akan 
melakukan dengan cara lain mengikut keupayaan masing- 
masing sekiranya Abu Lahab gagal. Tujuannya adalah semata- 
mata untuk membunuh Nabi Muhammad s.a.w. Ketika Abu 
Lahab hendak bertindak, tiba-tiba dia terasa tengkuknya 
dibelenggu dan kedua-dua belah tangannya pula terpasung erat 
ke dagunya sehingga menyebabkan mukanya terdongak ke 
atas. Begitu juga dengan rakan-rakannya. Justeru, mereka tidak 
dapat bergerak dan tidak dapat melihat Nabi Muhammad s.a.w. 
Dalam ayat yang ke-8 Allah memberitahu Nabi Muhammad 
s.a.w, 





1 Surah Yasin 36: 7 

“Sesungguhnya Kami telah menjadikan belenggu yang 
memberkas kedua-dua belah tangan mereka ke batang leher 
masing-masing hingga dagu mereka menjadi terdongak ke 
atas.“ 


Satu lagi peristiwa berlaku ketika Nabi s.a.w hendak 
berhijrah ke Madinah. Pemuda-pemuda Ouraisy bertindak 
mengepung rumah baginda dan bercadang akan membunuh 
baginda sewaktu baginda keluar dari rumah ketika hampir waktu 
subuh. Bagaimanapun, sewaktu baginda keluar meninggalkan 
rumahnya, tiada seorang pun daripada mereka yang melihat 
baginda. 


2 E- 

“Dan Kami jadikan juga penghadang untuk menghalang 
penglihatan mereka dari segenap penjuru sama ada di sebelah 
hadapan mahupun di sebelah belakang mereka. Oleh sebab 
itulah mereka tidak dapat melihat engkau.“ 

Tanggungjawab Seorang Rasul 


Selain daripada makna hakiki yang tersurat dalam ayat ke-8 dan 
ke-9 di atas, terdapat juga makna majazi atau kiasan yang tersirat 
di sebaliknya. Makna yang tersirat itu ialah Allah menyifatkan 
orang-orang musyrikin dan orang-orang kafir itu sebagai orang 
yang buta hidayah. Mereka diumpamakan seperti orang yang 
telah terbelenggu tengkoknya oleh rantai besi yang kukuh 





1 Surah Yasin 36: 8 
2 Surah Yasin 36: 9 

sehingga menyebabkan mereka sentiasa terdongak ke atas dan 
sentiasa terkurung di dalam tembok yang memagari mereka di 
segenap penjuru. Maksud belenggu dan tembok itu ialah 
kepentingan duniawi berupa pangkat, pengaruh, dan harta 
benda. Apabila seseorang itu dibelenggu oleh pengaruh 
kebendaan, mereka tidak lagi dapat melihat kebenaran dan 
sentiasa pula menentangnya dengan gaya bongkak dan 
sombong. Golongan ini amat sukar menerima nasihat dan 
seruan agama. Oleh itu Allah memberitahu Nabi Muhammad 








S.0.w, 





“Mereka (orang yang tidak mahu beriman) akan mengambil 
sikap yang serupa sama ada engkau menasihati mereka 
atau pun tidak. Yang pasti mereka tidak akan beriman (10). 
Sesungguhnya nasihatmu akan hanya dituruti oleh orang yang 
mahu mengikut ajaran al-Ouran dan juga oleh orang yang 
takutkan azab Tuhan Yang Maha Pengasih walaupun mereka 
tidak dapat melihat-Nya. Oleh itu berikanlah khabar gembira 
kepada mereka bahawa mereka akan memperoleh keampunan 
dan ganjaran yang besar kelak”. 


Penjelasan: 
Walaupun dalam ayat ini Allah telah menyatakan bahawa 
dalam sesebuah masyarakat itu pasti tidak semua yang mahu 


menerima dakwah, namun para pendakwah tetap berkewajipan 
menunaikan tanggungjawab mereka terhadap semua orang. 


Boa 20 Mp Pra 

1 Surah Yasin 36: 10-11 
2 Surah al-Ra'd 13: 40 

“Kewajipan kamu ialah menyampaikan dakwah. Kamilah yang 
akan menilainya”. 











Dalam ayat ke-10 dan ayat ke-11, Allah menyatakan 
bahawa dalam masyarakat manusia terdapat dua golongan, 
iaitu golongan yang tidak mahu beriman dan golongan yang 
mahu beriman. Golongan yang tidak mahu beriman tetap akan 
menolak segala seruan Islam dan mereka tetap 
menganggapnya sebagai seruan biasa yang tidak mempunyai 
apa-apa keistimewaan. Justeru itu mereka pasti akan menolak 
segala hujah yang disampaikan kepada mereka. Allah 
menyatakan bahawa manusia tidak mempunyai keupayaan 
untuk memujuk golongan ini supaya beriman. Bagi golongan 
yang mahu beriman pula, mereka cuba memahami isi 
kandungan wahyu yang diturunkan oleh Allah kepada para 
rasul. Allah menurunkan al-Guran kepada Nabi Muhammad 
s.a.w. Dalam al-Guran diterangkan segala bentuk ganjaran yang 
akan diberi oleh Allah kepada orang yang beriman dan berbagai 
bentuk azab siksa yang akan dikenakan terhadap orang yang 
tidak mahu beriman. Mereka meneliti semua keterangan yang 
disebut Allah dalam kitab suci itu lalu berusaha untuk 
mendapatkan segala ganjaran baik di samping berusaha 
dengan gigih untuk menghindarkan diri daripada azab siksa 
Allah di akhirat walaupun mereka tidak pernah melihatnya 
dengan mata kasar segala bentuk siksaan itu di dunia ini. 


Semua Amalan Dinilai dengan Adil 


“Dan (percayalah bahawa) Kami akan menghidupkan semula 
orang yang mati dan Kami mencatatkan segala amalan mereka 





1 Surah Yasin 36:12 

termasuk bilangan bekas tapak kaki mereka (yang melangkah ke 
masjid) dalam buku catatan amalan mereka.“ 








Penjelasan: 


Ayat ke-12 ini diturunkan di Madinah. Jabir bin Abdullah r.a 
telah meriwayatkan bahawa kaum Bani Salamah tinggal di 
sebuah kampung yang jauh dari masjid. Mereka terpaksa 
mengambil masa yang lama untuk sampai ke masjid. Hasrat 
mereka mahu menunaikan solat berjemaah bersama-sama nabi 
tidak pernah luput walau satu waktu pun. Oleh itu mereka pergi 
mangadap Rasulullah s.a.w untuk meminta kebenaran tinggal di 
Madinah berhampiran Masjid Nabawi. Allah menurunkan ayat 
ini untuk memberitahu mereka bahawa usaha mereka setiap 
hari untuk datang ke Masjid Nabawi dari jauh itu amat dihargai- 
Nya. Apabila mereka bertemu Rasulullah s.a.w bagi menyatakan 
hasrat untuk meninggalkan kampung halaman mereka dan 
berpindah ke tempat yang berhampiran dengan masjid, 
Rasulullah dengan senyum bersabda, 


Nas daa dnmaN SES Ol On SI AG » 

“Sebenarnya saya mendapat tahu bahawa kamu semua 
berhasrat untuk berpindah ke tempat yang hampir dengan 
masjid. Adakah benar berita ini? Mereka menjawab, “Benar 
wahai Rasulullah.” Mendengar itu Rasulullah pun bersabda, 
“Wahai Bani Salamah! Langkah kamu dari rumah ke masjid ini 
ditulis pahalanya.” (Muslim) 


1 es elgo lisay 

Kisah Perjuangan Silam 
Menjadi Pendorong kepada Muhammad 

“Dan bentangkanlah satu kisah yang berhubung dengan nasib 
penduduk di sebuah negeri yang telah Kami utuskan rasul-rasul 
kepada mereka, sebagai satu teladan buat mereka (13). Pada 
mulanya Kami hanya mengutus kepada mereka dua orang rasul 
sahaja. Malangnya mereka mendustakan rasul-rasul itu. 
Kemudian Kami mengutuskan pula rasul yang ketiga lalu 
menyatakan kepada penduduk negeri itu,  “Bahawa 
sesungguhnya kami ini adalah rasul-rasul utusan Tuhan kepada 
kalian” (14). (Semua penduduk di situ telah membantah) 





1 Surah Yasin 36: 13-25 

mereka berkata, “Kamu semua cuma manusia biasa, masakan 
Tuhan Yang Maha Pemurah itu sudi melantik kamu semua 
sebagai rasul. Kamu semua pendusta” (15). Ketiga-tiga rasul 
itu menjawab, “Tuhan kitalah yang lebih mengetahui akan 
hakikat kerasulan. Sesungguhnya Dialah yang melantik kami 
sebagai rasul untuk kalian disini (16). Tugas kami hanyalah 
untuk menyampaikan seruan agama yang benar kepada 
kalian,” (17). Mereka mencabar rasukrasul itu lalu berkata 
“Kami tidak mahu ditimpa bala bencana akibat daripada 
perbuatan kalian. Andai kata kalian meneruskan juga seruan 
ini, kami pasti akan menangkap dan menyiksa kalian dengan 
seksaan yang teruk” (18). Rasul-rasul ini berkata pula kepada 
mereka, “Sebenarnya segala bala bencana yang akan menimpa 
kalian itu bukanlah disebabkan oleh kami. Sebaliknya 
disebabkan oleh perbuatan kalian sendiri. Adalah mustahil 
dengan disebabkan kalian diberi nasihat yang baik, kalian akan 
ditimpa bencana kerana bencana hanya akan menimpa orang- 
orang yang degil seperti kalian” (19). (Ketika mereka sedang 
berdialog) tiba-tiba muncullah seorang lelaki dari pinggir kota 
dengan keadaan yang tergesa-gesa lalu berkata, “Wahai 
kaumku! Ikutlah seruan rasul-rasul ini (20). Ikutlah seruan 
mereka yang jujur ini. Mereka tidak meminta apa-apa ganjaran 
pun daripada kalian. Mereka hanya sekadar mahu memberi 
bimbingan yang betul kepada kalian semua (12). Bagi diriku, 
aku berasa tiada sebarang halangan yang boleh menghalang 
aku daripada menyembah Tuhan yang telah menciptakan diriku 
ini. Percayalah bahawa kepada-Nyalah kalian semua akan 
dikembalikan (22). (Aku berfikir) adakah pantas aku 
mempertuhankan yang lain selain Allah? Padahal jika Allah 
Yang Maha Pemurah mahu membinasakan manusia, nescaya 
ada sesiapa pun yang dapat menolong lalu mereka semua 
menjadi binasa (23). Aku percaya bahawa jika aku cuba 
mempertuhankan yang lain selain Allah, hidupku akan terus 
dalam kesesatan (24). Sesungguhnya aku beriman dengan 
Tuhan kamu (wahai rasul-rasul). Maka persaksikanlah “ (25). 

Penjelasan: 











Menurut kebanyakan ulama mufassirien, kawasan yang disebut 
Allah sebagai a/l-Garyah dalam ayat yang ke-13 surah ini ialah 
Anthokia, iaitu sebuah kawasan yang terletak di utara negara 
Syiria. Dahulunya kawasan ini terletak di negara Turki, tetapi 
selepas tamat Perang Dunia Pertama, perubahan dari segi 
geografi telah menyebabkan wujudnya beberapa kawasan di 
Timur Tengah dan Asia Barat. Kebanyakan kawasan di daerah 
itu telah jatuh ke tangan orang Barat. 


Pada zaman dahulu negeri Anthokia diperintah oleh 
seorang raja musyrik yang kejam. Untuk menyelamatkan 
rakyatnya daripada kekejaman tersebut, Allah telah 
mengutuskan dua orang rasul bernama Sama'an dan Yahaya 
'alaihima-assalam (a.s) ke sana untuk meyebarkan ajaran 
agama yang dibawa oleh Nabi Isa a.s. Menurut ayat ini, 
kehadiran mereka ke negeri itu telah disanggah oleh 
penduduknya dengan kasar dan biadab sekali. Mereka telah 
diugut dengan ancaman siksa dan bunuh. Bagi menguatkan lagi 
kerja-kerja dakwah mereka, Allah telah mengutuskan seorang 
lagi rasul. Rasul yang ketiga ini tidak diketahui namanya kerana 
tidak dinyatakan dalam mana-mana kitab suci. Hakikatnya 
ketiga-tiga orang rasul ini telah didakwa kepada penduduk 
negeri tersebut sepertimana yang dilakukan oleh Nabi Isa a.s. 
Walaupun semua penduduk di negeri berkenaan terus 
mendustakan rasul-rasul tersebut, namun ada juga seorang 
hamba Allah yang datang untuk mandengar dakwah mereka. 
Lelaki tersebut bernama Habib al-Najjar. Beliau tinggal di 
pinggir kota negeri tu. Setelah mendengar semua para rasul 
tersebut, Habib al-Najjar pun merayu kaumnya supaya beriman. 
Walau bagaimanapun seruannya ditolak oleh kaumnya dan 
akhirnya beliau sendiri dibunuh dengan kejam. Kematian Habib 
al-Najjar disambut oleh para malaikat di pintu syurga dengan 
begitu meriah sambil mempersilakan masuk ke syurga dengan 
penuh sopan. 

“Dia disambut dengan ucapan, “Masuklah ke syurga!” (Dan 
apabila al-Najjar melihat segala ni'mat syurga yang tidak terba- 
yang olehnya, Dia pun berkata), “Alangkah baiknya sekiranya 
kaumku mengetahui (26) apa yang menyebabkan tuhanku 
memberi ampun kepadaku dan menjadikan aku termasuk orang- 
orang yang dimuliakan” (27). Selepas mereka membunuhnya, 
Kami tidak pun menurunkan bala tentera dari langit atau 
menurunkan apa-apa yang lain untuk menghancurkan mereka 
(yang zalim itu) (28). Mamadai dengan hanya satu tempikan 
malaikat sahaja, mereka semua hancur binasa” (29). 


Penjelasan: 


Ayat-ayat di atas menjelaskan tribulasi perjuangan yang 
terpaksa ditempuh oleh para rasul sepanjang zaman ketika 
menjalankan tugas untuk menegakkan agama suci di atas muka 
bumi ini. Ayat tersebut juga menggambarkan segala episod 
perjalanan menuju Islam sepanjang zaman. Dalam ayat-ayat di 
atas, Allah mengabadikan kisah-kisah keberanian para rasul- 
Nya serta ketegasan dan kecekalan semangat mereka ketika 
menghadapi musuh. Walau apa pun yang terjadi, mereka tetap 
tabah dan tidak menyerah kalah. Ini menunjukkan bahawa 
perjalanan menuju Islam adalah satu perjalanan yang sangat 
jauh dan memerlukan banyak pengorbanan. Selain memaparkan 
kisah suka duka seseorang rasul melaksanakan tugas dan 
tanggungjawabnya untuk mendaulatkan agama suci ini, Allah 





1 Surah Yasin 36: 26-29 





Tafsir Surah Yasin Dari Perspektif Sains dan Sejarah 31 


juga mengumpamakan perjuangan ini sebagai suatu 
penjelajahan yang sukar. Dalam satu perumpamaan, Allah 
menyebut: 

KN SrTA) 


“Andai kata ia suatu usaha yang mudah mendatangkan 
keuntungan atau jika ia diibaratkan sebagai suatu perjalanan 
yang dekat, sudah tentu mudah sahaja mereka mengikut kamu 
(memikul tanggungjawab itu). Tetapi sebenarnya ia bukanlah 
suatu perjalanan yang dekat. Sebaliknya ia adalah suatu 
perjalanan yang sangat jauh dan sukar ditempuhi”. 


Sejak mula menerima wahyu terutamanya wahyu dalam 
bentuk ayat-ayat seperti ini, Rasulullah s.a.w tidak pernah 
berasa jemu untuk terus berjuang. Sikap yang ditunjukkan oleh 
baginda itu menjadi ikutan para sahabat serta umatnya yang 
yakin dengan perintah dan janji Allah. Mereka berasa bahawa 
jika mereka tidak melibatkan diri dalam wadah perjuangan 
Islam, mereka akan mendapat kerugian yang besar di akhirat 
kelak. 


Djan an IE NI Jo oh mes Ui Jo asah 
Damn Sa) KT oral TA Hb rai 
(3 Diatas wal na Bai BS ol 





“Alangkah ruginya para hamba Allah yang merperolok-olokkan 
setiap seruan yang disampaikan oleh rasul kepada mereka (30). 
Adakah mereka tidak melihat sudah berapa banyak umat 





1 Surah al-Taubah 9: 42 
2 Surah Yasin 36: 30-32 

terdahulu yang telah dibinasakan oleh Allah akibat kezaliman 
mereka sendiri. Justeru, semua keturunan itu telah pupus (31). 
Namun semua mereka kelak akan dihimpunkan di tempat 
pengadilan Kami” (32). 











Penjelasan: 


Sesungguhnya kesan-kesan purba peninggalan umat manusia 
zaman lampau masih banyak terdapat di merata-rata tempat di 
dunia ini. Piramid di Mesir, Petra di Jordan, rumah-rumah di 
Madain Soleh, Kota Babilon di Rom, Itali dan beberapa lagi 
kesan purba yang lain, kini masih terpelihara dengan baik dan 
dapat dilihat dengan jelas oleh manusia. Semua itu boleh 
dijadikan iktibar oleh orang yang mahu berfikir. 


Ketika ayat-ayat ini diturunkan, orang Ouraisy yang 
terkenal sebagai ahli perniagaan yang sering menjelajah ke 
kota-kota besar disebelah utara semua Semenanjung Tanah 
Arab pada musim panas dan ke kota-kota besar di sebelah 
selatannya pada musim sejuk, sering melihat kesan-kesan purba 
itu semasa mereka dalam perjalanan menuju ke destinasi 
tersebut. Tetapi segala apa yang mereka lihat itu tidak sedikit 
pun mencuit hati mereka untuk berfikir. Oleh itu Allah 
mencemuh mereka melalui ayat di atas. 


Inaite Ke TM To)ge elamant-ielanlefe late Cola) Piramid di Mesir sebagai simbol 
kemegahan kerajaan Ashabul Hijr 2 uni se elalelaN KertemakejteMiiKelu Ta 

Bukti Saintifik 

Bagi meyakinkan seseorang tentang sesuatu perkara, khususnya 
yang berkaitan dengan agama, bukti yang kukuh mengenai 
sesuatu perkara itu mestilah diberikan dengan jelas. Bagi 
membuktikan kebenaran Nabi Muhammad s.a.w dan agama 
Islam yang dibawanya, surah ini menampilkan banyak bukti 
yang sahih. Dalam bab yang lalu telah dipaparkan beberapa 
ayat, iaitu ayat ke-13 hingga ayat ke-25, yang menunjukkan 
bukti-bukti sejarah yang tidak boleh dipertikaikan. Sebelum ayat 
tersebut diturunkan, tiada siapa di kalangan ahli sejarah pada 
zaman itu yang dapat menerangkan keadaan masyarakat di 


negeri Anthokia (ASUzl). Tetapi setelah ayat-ayat tersebut 


diturunkan, orang dapat mengetahui bahawa keadaan mereka 
amat tertekan kerana mereka dijajah oleh penguasa yang 
sangat zalim. 


Dalam bab ini, dipaparkan pula bukti-bukti saintifik 
khususnya yang berhubung dengan alam kosmos. Bukti-bukti ini 
pasti dapat membuka minda orang yang berakal agar mereka 
berfikir dengan mendalam dan akhirnya mengakui kebenaran 
Nabi Muhammad dan wahyu itu sendiri. 

Kejadian Bumi Menurut al-Ouran dan Ahli Sains 








2 

“Satu bukti lagi buat mereka ialah planet bumi (pada peringkat 
awal ia hanya merupakan sebuah planet yang mati). Kami 
menghidupkannya dan mengeluarkan — bijirin — daripada 
permukaannya. Antara  bijirin-bijirin itu merekalah yang 
memakannya” (33). 


Penjelasan: 


Bumi boleh dilihat dari dua aspek. Pertama dari aspek global 
dan kedua dari aspek yang lebih khusus. Dari aspek global, 
Bumi dilihat sebagai sebuah planet yang sentiasa beredar dan 
mengelilingi Matahari yang menjadi induknya. Menurut 
beberapa teori yang dikemukakan oleh ahli sains moden 
berhubung dengan asal usul kejadian cakerawala, semua planet 
berasal daripada sekumpulan kumin-kumin debu yang halus 
yang sentiasa berputar di angkasa. Lama-kelamaan kumin- 
kumin tersebut bertukar menjadi pepejal yang berbentuk piring 
angkasa yang besar dan sentiasa berputar. Keadaannya 
semakin lama menjadi semakin panas dan putarannya pula 
semakin lama semakin laju. Akibatnya, bahagian-bahagian 
piring angkasa yang besar itu terpisah lalu membentuk 
kumpulan-kumpulan bahan berupa bebola gas besar yang 
terbakar. Lama-kelamaan api yang membakar bebola gas itu 
padam dan cecair yang larut di dalamnya mula menyejuk. Bumi, 
ialah sebahagian daripada kumpulan bahan tersebut. Pada 
peringkat awal, Bumi hanya merupakan sebuah bebola 
berbentuk batu induk yang tidak mempunyai apa-apa di atas 
permukaannya. Sebab itu ia dikatakan sebagai sebuah “planet 





1 Surah Yasin 36: 33 

mati” (Ill 2 NI). Banyak lagi teori tentang kejadian planet dan 











cakerawala yang telah dikemukakan oleh ahli sains dan ahli kaji 
bintang atau ahli astronomi. 


Rupa bentuk bumi dilihat dari angkasa lepas 





Dalam al-Guran, Allah hanya menjelaskan konsep 
kejadian langit dan kandungannya secara umum sahaja. 
Contohnya, dalam surah al-Anbiya' 21: 30, Allah menjelaskan: 


& 

“Adakah orang-orang kafir itu tidak berfikir (tentang kekuasaan 
Allah) yang menjadikan langit dan bumi itu pada mulanya 


kedua-duanya adalah sebati. Selepas itu Kami (Allah) 
memisahkannya”. 





1 Surah al-Anbiya' 21: 30 

Ini bermakna bahawa pada asalnya langit dan bumi 
adalah satu unsur, tetapi kemudiannya dipisahkan antara satu 
dengan lain. Proses pemisahan daripada satu unsur kepada 
unsur yang berbeza mengambil masa yang lama. Selepas proses 
tersebut, berlaku pula proses perubahan bentuk muka bumi 
daripada “planet mati” kepada “planet hidup” yang mempunyai 
pelbagai unsur yang terdiri daripada benda bukan hidup dan 
benda hidup, seperti gunung-ganang, air dan tumbuh- 
tumbuhan. Firman Allah: 


AOA Oah BINI BE SA Do X3 US 8 h 
Ud S3 3 ya 0 BKD edi 5 WS Gx 

Katakanlah kepada mereka (wahai Muhammad). “Adakah kamu 
sanggup mengkuturi Tuhan yang mencipta bumi ini hanya 
dalam masa dua hari sahaja dan adakah kamu sanggup 
mempersekutukan-Nya pula dengan yang lain sedangkan Dia 
sahaja Tuhan yang layak disembah oleh semua makhluk-Nya. 
Dialah yang menciptakan gunung-ganang di atas muka bumi ini 
dan Dialah juga yang menyediakan segala apa yang diperlukan 
oleh penduduk bumi ini, bagi menjamin rezeki mereka di mana- 
mana jua. Semuanya itu diciptakan-Nya selama empat hari 
sahaja. (Penjelasan itu sebagai jawapan) bagi orang-orang yang 
bertanya. 


Dalam surah al-Sajdah Allah berfirman: 





1 Surah Fussilat 41: 9-10 

Allah menjadikan langit dan bumi serta apa yang ada di dalam 
kedua-duanya hanya selama enam hari sahaja, kemudian Dia 
bersemayam di atas 'arasy. Tidak ada tuhan selain daripada- 
Nya yang layak kamu sembah dan yang layak kamu memohon 
syafaat. Maka mengapakah kamu tidak cuba merenung? 


Menurut ayat ini, proses kejadian Bumi dari mula 
terbentuk hingga ke tahap planet air atau planet hidup 
mengambil masa Selama enam hari. Bilangan hari menurut 
kiraan Allah adalah berbeza daripada hari menurut kiraan 
manusia. 


Firman-Nya: 


“Dan sesungguhnya sehari di sisi Tuhanmu adalah sama 
dengan seribu tahun menurut bilangan hari di sisimu. “ 


Malah konsep tahun itu sendiri adalah relatif sifatnya 
kerana setahun menurut kiraan peredaran planet Bumi 
mengelilingi Matahari ialah 365 hari, sedangkan setahun 
menurut kiraan peredaran planet Neptun ialah 165 tahun Bumi, 
sementara setahun menurut kiraan galaksi ialah 225 juta tahun 
Bumi. Maka, adakah enam hari dalam ayat ini bermaksud 6000 
juta tahun, iaitu 2000 juta tahun proses pembentukan daripada 





1 Surah al-Sajdah 32: 4 
2 Surah al-Hajj 22: 47 

gas kepada bentuk planet dan proses 4000 juta tahun 
menyempurnakan planet mati kepada planet air atau planet 
hidup. Hanya Allah sahaja yang mengetahui hakikatnya. Tujuan 
Allah membentangkan konsep ini secara umum adalah untuk 
mendorong manusia membentuk kemahiran berfikir secara yang 
lebih aktif supaya dengan itu sedikit sebanyak mereka dapat 
membongkar rahsia kejadian Alam Semesta yang sangat 
menakjubkan itu. 

Sesungguhnya di dalam alam langit dan bumi terdapat terlalu 
banyak tanda kebesaran Allah yang boleh dibuktikan oleh orang 
yang celik akal. Mereka ialah orang yang sentiasa mengingati 
Allah ketika berdiri dan duduk malah ketika berbaring sekalipun. 
Sambil berfikir tentang rahsia kejadian langit dan bumi itu, 
mereka juga memuji dan berdoa dengan berkata: “Ya Allah ya 
Tuhan kami! Engkau pastinya tidak menjadikan alam ini sia-sia. 
Engkaulah Tuhan Yang Maha Suci. Maka jauhkanlah kami dari 
siksa neraka. “ 


Perkataan “bumi yang mati”, dalam ayat ke-33 surah ini, 
jika ditinjau dari aspek yang khusus, merujuk kepada keadaan 
sesetengah kawasan yang gersang di gurun-gurun pasir atau di 
tempat-tempat yang dilanda kemarau. Di semua kawasan yang 
gersang itu tiada tumbuhan yang boleh tumbuh dengan subur. 





1 Surah Ali Imran 3: 190-191 

Dan tanah yang baik, tanam-tanamannya tumbuh subur 
dengan izin Allah: dan tanah yang tidak subur tanam- 
tanamannya hanya tumbuh merana. Demikianlah Kami 
mengulangi tanda-tanda kebesaran (Kami) bagi orang-orang 
yang bersyukur. 


Bumi dan sistemnya dicipta oleh Allah s.w.t. Oleh itu Dia 
lebih mengetahui kepentingan tanah gersang dan tanah subur. 
Dia juga lebih mengetahui bagaimana hendak menukarkan 
tanah-tanah gersang itu menjadi tanah yang subur. Sebab itu, 
kita dapati di atas muka bumi ini banyak sekali tanah yang 
subur dan sesuai untuk digunakan sebagai kawasan pertanian. 
Kawasan subur ini terdapat di lembah-lembah, di dataran bukit 
dan di kawasan-kawasan rendah. 


Ladang Kurma dan Anggur 


SD usai G3 Aa Oa yi GA JB ya si WB Ap 
Bh Set AaaA KELAS 3 0733 uje 


Kami menjadikan (di atas muka bumi ini tempat yang sesuai 
untuk dibuat) ladang-ladang kurma dan anggur. Kami 
pancarkan banyak mata air (di situ) (34 ). Tujuannya supaya 
mereka boleh mendapat rezeki daripada hasil tanaman tersebut 
dan tanam-tanaman lain yang mereka usahakan. Adakah 
mereka berasa tidak perlu bersyukur? (35). 





1 Surah al-A'raf 7:58 
2 Surah Yasin 36: 34-35 

Penjelasan: 











Dalam ayat ke-34, Allah menyebut perkataan (2 J5), iaitu 


ladang-ladang kurma dan anggur. Ini tentu ada hikmahnya. 


Kurma atau nama saintifiknya Phoenix dactylifera ialah 
tumbuhan asli Benua Asia dan Afrika. Kira-kira 40 000 tahun 
dahulu, pokok kurma hanya ditanam di lembah Sungai Furat 
(Euphrates) dan Sungai Dajlah (Tigris). Tetapi pada hari ini ia 
ditanam di beberapa kawasan bergurun di Amerika Syarikat 
seperti di lembah Coachella, di California Selatan, Colorado dan 
di bahagian tertentu di Arizona. Selain Amerika Syarikat, pokok 
kurma juga ditanam di negeri China, Perancis, dan Sepanyol. 
Walaubagaimanapun, negara pengeksport buah kurma terbesar 
di dunia kini ialah Iran, Algeria dan juga Irag (sebelum Perang 
Teluk 1992). 


Pokok kurma ialah sejenis pokok palma dan mempunyai 
batang yang tegak dan boleh mencapai ketinggian sehingga 24 
meter. Pokok ini mempunyai buah yang melekat pada tandan- 
tandan yang keluar dari pelepah daunnya. Setiap tandan 
mengandungi lebih daripada 1000 biji buah dan beratnya lebih 
kurang 9 kilogram. 


Pokok kurma boleh ditanam daripada biji benih ataupun 
daripada tunas yang tumbuh daripada batang pokok yang 
berumur tiga hingga enam tahun. Pokok yang ditanam daripada 
biji mungkin mengeluarkan buah yang berbeza daripada buah 
yang dihasilkan oleh pokok asal. Tetapi pokok yang ditanam 
daripada tunas akan mengeluarkan buah yang sama dengan 
pokok asal. Oleh sebab itu para penanam lebih suka menanam 
pokok kurma dengan menggunakan tunas. Pokok kurma 
mengeluarkan buah ketika berumur empat hingga lapan tahun 
selepas ditanam. Setiap pokok boleh mengeluarkan buah yang 
banyak pada umur 9 hingga 15 tahun, namun ia boleh 
menghasilkan buah sebanyak 27 hingga 270 kg setahun selama 








Tafsir Surah Yasin Dari Perspektif Sains dan Sejarah 41 


100 tahun dan selepas itu hasilnya akan berkurangan. Pokok 
kurma boleh hidup selama 150 tahun. 








Pokok kurma terdiri daripada pokok jantan dan pokok 
betina. Hanya pokok betina yang mengeluarkan buah. Menurut 
proses tabii, pendebungaannya dilakukan oleh angin. 

Kami mengutuskan angin untuk pendebungaan. 


Namun, dalam tradisi penanaman kurma, 
pendebungaan dilakukan dengan tangan. Apabila debunga 
jantan yang dihasilkan oleh pokok jantan matang, penanam 
akan memotong sejambak bunga dari pokok itu dan 
menggantungkannya di atas cepu debunga bunga betina. 
Apabila debunga jantan jatuh ke dalamnya, maka berlakulah 
proses pendebungaan. Pada suatu ketika, Rasulullah s.a.w 
menegur seorang lelaki yang berbuat demikian kerana 
menurutnya pendebungaan tabii melalui angin sudah memadai. 
Lelaki tersebut memberhentikan proses pendebungaan seperti 
yang biasa dilakukannya itu. Malangnya hasil buah kurma yang 
diperolehnya pada tahun tersebut sangat merosot lalu dia pun 
pergi mengadap baginda Rasulullah untuk mengadukan hal 
tersebut. Mendengar aduan itu Rasulullah berkata kepadanya, 


(SB, sb az Si) “Kamu lebih mengetahui tentang urusan 
dunia kamu daripada saya.” Baginda kemudian menyuruh 


lelaki itu meneruskan proses pendebungaan seperti yang biasa 
dilakukannya. 


Untuk membolehkan buah-buah kurma masak dengan 
sempurna, Allah menyediakan musim yang panjang tanpa 





1 Surah al-Hijr 15: 22 

sebarang hujan atau kelembapan, sebaliknya terdapat tiupan 
angin samum yang cukup membahang. 








Perkataan al-Nakhl (Jl), al-Nakhlah (Adi) dan al- 


Nakhiel (Jl) atau Nakhiel (s5) yang merujuk kepada makna 


kurma, disebut dalam al-Guran tidak kurang daripada 20 kali. Ini 
bermakna bahawa ia mempunyai banyak kelebihan jika 
dibandingkan dengan pokok buah-buahan yang lain. Melihat 
kepada ciri fizikalinya sahaja didapati setiap bahagiannya 
mempunyai nilai yang tersendiri. Orang-orang Arab pada zaman 
dahulu menggunakan batang kurma untuk membuat rumah. 
Daunnya dijadikan bumbung, kipas, tikar dan raga. Tulang- 
tulang daun dibuat perkakas rumah atau penyapu, manakala 
tangkai buahnya dijadikan tali. Pangkal daunnya yang cuma 
digunakan sebagai kayu api itu boleh menghasilkan minyak. 
Lantaran itulah juga barangkali terdapat banyak cerita dongeng 
yang dikaitkan dengan pokok ini. Antaranya ialah pokok ini 
merupakan pokok di taman syurga kerana ia adalah pokok suci. 
Sehingga hari ini pun cerita ini masih dipercayai. Sebab itu 
orang-orang Yahudi dan Kristian masih menggunakan daun- 
daun kurma dalam perayaan keagamaan mereka. 


Selain pokok kurma, muka bumi yang subur ini juga 
ditanami dengan pokok anggur. Sesetengah orang percaya 
bahawa anggur adalah antara pokok buah-buahan yang tertua 
sekali ditanam oleh manusia. la mula ditanam oleh orang-orang 
Mesir Purba sejak 6000 tahun yang lalu. Ini berdasarkan 
penemuan biji benihnya di beberapa tempat di Mesir termasuk 
di dalam makam-makam mumia. Orang-orang Mesir Purba 
menggunakan air anggur bagi mengawet mayat untuk dijadikan 
mumia. 


Pokok anggur tergolong dalam jenis tumbuhan menjalar 
yang diistilahkan Allah dalam al-Guran sebagai al-ma'rusyaat 


(Oles all). Ia juga merupakan tumbuhan daun luruh kerana daun- 


daunnnya gugur pada musim dingin. Seperti kurma, anggur 

juga jarang ditanam daripada biji benihnya. Sebaliknya ia 
ditanam daripada keratan batang ataupun bahagian-bahagian 
cabang pokok yang telah membesar. Anggur juga boleh 
ditanam secara tut lentur, iaitu dengan melenturkan cabang 
bahagian bawahnya ke dalam tanah dan membiarkannya 
tumbuh sehingga akarnya keluar kemudian baru dipotong dan 
ditanam. Pokok anggur mengeluarkan buah bergugus yang 
sangat cantik. Warna buahnya ada yang hitam keungu-unguan, 
hijau luntur dan merah. Untuk memastikan pokok anggur terus 
mengeluarkan buah yang baik, ranting-rantingnya perlu 
dipangkas. Cara membajanya juga haruslah diurus dengan 
sempurna. Pokok anggur yang dijaga dengan baik boleh 
mengeluarkan buah dengan baik selama 300 hingga 400 tahun. 
Pokok anggur yang terdapat di Hampton Court, England, telah 
ditanam sejak tahun 1786 Masihi. Sehingga ke hari ini pokok 
tersebut masih mengeluarkan buah yang subur dan mungkin 
akan terus subur dan berbuah hingga berpuluh-puluh tahun, 
malah mungkin beratus-ratus tahun lagi jika ia terus dijaga 
dengan sempurna. 

Pokok anggur mengeluarkan 
buah bergugus yang cantik 


holo) KU Tana Manater Ike lane lamp)" telaWe (elginyetelemkelayereTa) 





Hujan dan Mata Air Menyuburkan Tanah Gersang 


Terdapat pelbagai cara Allah menghidupkan tanah-tanah 
gersang. Salah satu caranya adalah dengan mengeluarkan 
mata air daripada perut bumi yang gersang itu. 

. (kerana) Kami pancarkan banyak mata air (di situ). 


Punca mata air ialah hujan. Hujan terjadi hasil daripada 
proses sejatan yang sentiasa terjadi di merata-rata tempat di 
bumi ini. Akibat daripada sinaran cahaya matahari, semua air 
yang terdapat di permukaan bumi menyejat dan terapung di 
udara dalam bentuk wap, iaitu unsur yang sangat ringan. 
Kemampuan udara menampung wap air bergantung pada kadar 
kepanasannya. Semakin panas udara, maka semakin banyaklah 
wap air yang boleh ditampungnya. Apabila semakin banyak wap 
air berkumpul di dalamnya, suhu udara menjadi semakin sejuk 
dan akhirnya turun ke paras yang sangat rendah. Keadaan ini 
menyebabkan udara tidak boleh menampung semua wap air itu, 
lalu sebahagiannya memeluwap dan membentuk titisan-titisan 
dir yang halus. Titisan air tersebut berkumpul membentuk awan 
dan kemudian turun semua ke bumi sebagai hujan. 


Al 3 CL 3 


Adakah kamu tidak pernah memerhati sistem sejatan yang 
dicipta Allah untuk mengumpulkan awan di udara? Selepas 
terkumpul, ia bertaut antara satu dengan yang lain sehinggalah 
membentuk awan mega. Akhirnya kamu ternampak seolah-olah 
dir itu menitis dari celah-celahnya. 


Air hujan yang turun dari langit itu mengalir ke tasik-tasik 
dan sungai-sungai, seterusnya mengalir ke laut sambil 
memeluap ke udara. Sebahagian air hujan meresap ke dalam 
tanah lalu membentuk mata air. 





1 Surah Yasin 36: 34 
2 Surah an-Nur 24: 43 

Kami menurunkan air dari langit kemudian Kami menyimpannya 
di dalam tanah. Sesungguhnya Kami mampu mengitarkan 
semula air yang tersimpan di dalam tanah itu. 

1 Surah al-Mu'minun 23: 18 
2 Surah al-Zumar 39: 21 

Adakah kamu tidak pernah memikirkan bagaimana Allah 
menurunkan hujan dari langit lalu air itu mengalirkan banyak 
mata air (di dalam perut bumi). 











Sebahagian daripada mata air itu mengalir sepanjang 
masa sementara sebahagian yang lain mengalir pada musim 
hujan sahaja. Mata air yang mengalir sepanjang masa itu 
disebut mata air tetap dan mata air yang mengalir pada musim 
hujan sahaja disebut mata air terputus-putus. Mata air tetap 
mendapat bekalan airnya jauh dari dalam perut bumi dan tidak 
bergantung pada hujan untuk mendapatkan bekalannya, 
lantaran itu ia terus mengalir sepanjang masa. 


Demikian antara sistem tabii yang dicipta oleh Allah 
untuk menghidupkan bumi yang gersang sehingga ia boleh 
bertukar menjadi bumi yang subur, yang boleh dijadikan kebun 
buah-buahan dan taman-taman yang indah. 


Galakan Menyelidik Rahsia Alam 

“Maha Suci Allah, Tuhan yang menciptakan semua benda 
berpasang-pasangan. Tidak kira sama ada benda-benda itu terdiri 
daripada tumbuhan yang tumbuh di bumi mahupun yang lahir 
daripada diri mereka (manusia) sendiri. Begitulah juga benda- 
benda lain yang mereka tidak mengetahui akan hakikatnya”. 


Penjelasan: 
Firman Allah dalam ayat yang ke-36 ini bukanlah semata-mata 


bertujuan untuk menunjukkan keagungan dan kekuasaan-Nya 
kepada kita, kerana apa yang terdapat di sekeliling kita ini 





1 Surah Yasin 36: 36 

sudah cukup untuk menunjukkan bukti yang kukuh tentang 
keagungan dan kekuasaan-Nya. Tujuan utama gyat ini 
difirmankan adalah untuk menggerakkan rasa ingin tahu 
manusia supaya memberi tumpuan yang lebih terhadap usaha 
penyelidikan terhadap sistem kejadian alam semesta ini. Melalui 
ayat ini manusia digesa mengkaji konsep berpasangan itu 
dengan lebih mendalam supaya kita dapat mengetahui dengan 
jelas akan hakikatnya. Kita harus mengambil tahu tentang 


konsep regu (NI) itu sendiri. Adakah ia hanya tertumpu 


kepada benda-benda hidup sahaja ataupun meliputi benda 
bukan hidup. Setiap yang berpasangan ialah sesuatu yang 
mempunyai regu. Misalnya jantan dan betina pada benda hidup, 
ataupun positif dan negatif pada benda bukan hidup. Pasangan 
atau regu adalah suatu fitrah Allah terhadap benda. Bagi benda 
hidup, tujuan diwujudkannya adalah supaya mereka dapat 
meneruskan kelangsungan hidup. Sementara bagi benda bukan 
hidup pula adalah supaya ia menghasilkan tindak balas. Antara 
pasangan itu ada yang dapat diketahui hakikatnya oleh 
manusia dan ada pula yang belum diketahui malah ada pula 
yang tidak diketahui langsung. Namun begitu jika mereka 
sentiasa menyelidik, mereka tentu akan dapat mengetahui 
dengan jelas akan hakikat pasangan sesuatu benda itu. 
Contohnya, dahulu orang tidak mengetahui bahawa di 
permukaan matahari atau fotosfera terdapat tompok-tompok 
gelap dengan tepinya yang agak terang. Tompok-tompok itu 
disebut tompok matahari. Setelah dikaji dan diselidiki dengan 
teliti, ternyata bahawa tompok matahari itu sentiasa wujud 
dalam bentuk berpasangan. Bagi membolehkan kita mengetahui 
lebih banyak hakikat pasangan atau regu bagi benda-benda 
yang belum kita ketahui, kita mestilah sentiasa membuat kajian 
dan penyelidikan terhadap apa juga yang kita rasa perlu. Setiap 
kajian hendaklah dibuat dengan bersungguh-sungguh sehingga 
sampai kepada natijahnya. Semakin banyak kajian dan 
penyelidikan yang dibuat dengan teliti, maka semakin banyak 
rahsia alam yang dapat kita ketahui. 

dengan orang tidak mengetahui? Sesungguhnya orang yang 

(Oleh itu) Katakanlah wahai Muhammad (kepada umatmu), 
“Hendaklah kamu sentiasa memerhati (menyelidik) akan apa 
sahaja yang terdapat di langit dan di bumi ini.“ 


Ini bermakna bahawa bidang penyelidikan sangat 
penting khususnya untuk memartabatkan umat Islam menjadi 


il p2 atau umat yang terpilih. Bagi membolehkan sesuatu 


perkataan (Iss!) dalam al-Guran sebanyak tidak kurang 


daripada 35 kali. Maksud memerhati dalam ayat-ayat yang 
disebut itu tentulah mengkaji dan menyelidik dengan mendalam 
terhadap sesuatu bagi mencari rahsia kejadiannya. 
Sesungguhnya setiap benda yang dicipta oleh Allah itu 
merupakan fakulti yang menawarkan pelbagai bidang ilmu 
kepada manusia yang berakal. 


Malam dan Siang: Dikawal oleh Sistem yang Unik 

1 Surah al-Zumar 39:9 
2 Surah Yunus 10: 101 
3 Surah Yasin 36: 37 

“Dan antara tandanya yang lain ialah malam, apabila Kami 
melenyapkan siang daripada muka bumi ini lantas kamu pun 
diselubungi kegelapan”. 








Penjelasan: 


Pada zaman dahulu kala, terdapat pelbagai kepercayaan 
terhadap kejadian malam dan siang. Orang Yunani Purba 
mempercayai bahawa siang dan malam berlaku kerana 
perbuatan dewa matahari yang bernama Phoebus Appolo. 
Mereka mendakwa setiap pagi dewa tersebut menaiki kereta 
yang ditarik oleh kuda-kuda emasnya menyeberangi alam maya 
ini dengan membawa undang atau obor yang bernyala-nyala 
untuk menerangi dunia. Setelah berjalan sehari suntuk, dia pun 
menghentikan perjalanannya untuk merehatkan kuda-kuda 
kesayangannya itu, supaya dia dapat meneruskan perjala- 
nannya dengan lebih selesa. Sebaik sahaja dewa itu berhenti 
berjalan, dunia ini pun menjadi gelap gelita, dan keadaan itu 
didakwa oleh mereka sebagai malam. Ada juga golongan lain 
yang mempercayai bahawa siang berlaku kerana matahari jaga 
dan malam pula berlaku kerana matahari tidur. 


Ramai manusia di dunia ini, termasuk orang-orang Arab 
pada zaman jahiliyah, mempercayai dongeng orang Yunani 
Purba itu. Begitu juga dengan dongeng matahari tidur dan jaga. 
Untuk memperbetulkan kepercayaan karut dan menghapuskan 
fahaman syirik di kalangan manusia, Allah s.w.t talah 
menurunkan ayat tersebut. Dalam ayat tersebut terkandung 
maksud bahawa kejadian siang dan malam itu bukanlah akibat 
perbuatan dewa Phoebus Appolo yang sememangnya tidak 
wujud, ataupun kerana matahari tidur dan jaga seperti yang 
didakwa. Melalui ayat tersebut Allah memberitahu manusia: 

Kami melenyapkan siang daripada muka bumi ini lantas kamu 
pun terus diselubungi kegelapan. 











Allah melenyapkan siang daripada muka bumi bukannya 
dengan cara memadamkan cahaya daripada matahari atau 
menidurkannya tetapi dengan mewujudkan sistem cakerawala 
yang sangat unik dan rapi. Allah menyuruh kita mengkaji dan 
menyelidik sistem tersebut agar kita dapat mengetahui hakikat 
keunikannya. Firman-Nya: 

Mengapakah kamu tidak mahu mengkaji dan menyelidik sistem 
yang dicipta Allah untuk memasukkan malam ke dalam siang 
dan siang ke dalam malam. 


Saranan yang sama terdapat dalam beberapa ayat yang 
lain, antaranya surah Ali 'mran 3: 27, surah al-Hajj 22: 61, 
surah Fatir 35: 13, surah al-Zumar 39: 5 dan surah al-Hadid 57: 
6. 


Dalam semua ayat di atas, Allah menyatakan bahawa 
kejadian siang dan malam disebabkan oleh suatu sistem yang 
diatur oleh-Nya sendiri. Berdasarkan kajian yang telah dibuat 
oleh ahli sains dan ahli astronomi, ternyata bahawa Bumi ini 
sentiasa berputar pada paksinya. Untuk melengkapkan satu 
pusingan, ia mengambil masa selama 24 jam. Semasa membuat 
pusingan tersebut, ada kawasan di atas muka bumi yang 
menghadap ke arah Matahari dan ada pula kawasan yang 
membelakanginya. Kawasan yang menghadap ke arah Matahari 
akan mengalami siang dan kawasan yang membelakanginya 
pula akan mengalami malam. Apa yang menakjubkan ialah 
kedudukan paksi Bumi itu sendiri. Kedudukannya condong pada 
sudut 66.50 darjah. Mengapakah Allah tidak menjadikannya 





1 Surah Lugman 31: 29 

tegak? Sekiranya kedudukan paksi tegak, nescaya seluruh dunia 
akan mengalami waktu malam dan siang yang sama panjang. 
Adakah itu bermanfaat kepada kehidupan, khususnya manusia? 
Dengan kedudukannya yang condong itu, menyebabkan 
Hemisfera Utara dan Hemisfera Selatan mengalami waktu 
malam dan siang yang panjang. Ini menunjukkan tanda 
kebijaksanaan dan kebesaran Allah s.w.t. 











N 


€ 


Td Gr og 


Hae 


“ « 


» 


Sesungguhnya Tuhanmu mencipta sesuatu menurut apa yang 
dikehendaki-Nya. 





Di samping berputar pada paksinya, Bumi juga beredar 
mengeliling matahari mengikut orbitnya. Orbit Bumi sangat luas. 
Untuk menghabiskan satu pusingan pada orbitnya, Bumi 
terpaksa mengambil masa selama 365 hari berbanding dengan 
pusingan pada paksi yang hanya mengambil masa selama 24 
jam. Peredaran Bumi mengelilingi Matahari menyebabkan 
berlakunya musim yang berlainan dalam setahun, iaitu musim 
bunga, musim panas, musim luruh dan musim dingin. Keempat- 
empat musim ini dialami oleh kawasan-kawasan tertentu di 
muka bumi ini 


Keajaiban Matahari 


Terlalu banyak dongeng tentang Matahari yang dipercayai oleh 
manusia. Sesetengahnya menganggap Matahari beredar 
mengelilingi bumi seperti yang kita lihat, iaitu dari timur ke barat. 
Mereka mempercayai bahawa Matahari bergerak dari timur dan 
merentasi langit lalu tenggelam di barat. Sesetengahnya pula 
menganggap Matahari sebagai suatu objek yang mempunyai 
kuasa, yang boleh menentukan hidup mati seseorang atau 
sesuatu benda. Tanpa Matahari, semua benda di atas muka 

Bumi ini tidak boleh hidup. Sebab itulah ada golongan yang 
menyembah Matahari. 











Dan matahari itu sentiasa berputar dengan ligat pada paksinya. 
Itu adalah suatu hukum yang ditetapkan oleh Tuhan Yang 
Maha Gagah lagi Maha Mengetahui. 


Penjelasan: 


Ayat di atas menjelaskan bahawa Matahari tidak mengelilingi 
Bumi, sebaliknya ia berputar di atas paksinya sendiri. Matahari 
ialah sebuah sfera besar yang mengandungi gas yang sangat 
panas dan sentiasa bernyala-nyala. Hampir semua kawasan di 
permukaannya diliputi gas hidrogen. Terdapat juga helium dan 
gas-gas lain yang dianggarkan tidak kurang daripada 60 unsur 
di dalamnya. Semua unsur yang terdapat di dalamnya cukup 
untuk menjadikannya sebagai punca tenaga. Sungguhpun 
demikian, matahari tidak boleh disembah seperti tuhan kerana 
ia hanya sebuah bintang, yang akhirnya akan binasa 
sebagaimana makhluk lain. Matahari hanyalah satu daripada 
berjuta-juta bintang yang terdapat dalam galaksi Bima Sakti dan 
satu daripada berbilion-bilion bintang di cakerawala. 


Oleh sebab matahari merupakan unsur yang sangat 
penting bagi kehidupan, kajian mengenainya telah dibuat sejak 
lama dahulu lagi. Menerusi penyelidikan yang lebih tersusun dan 
berterusan, manusia kini, terutama para ahli astronomi telah 
dapat mempelajari banyak perkara mengenai bintang ini. 
Antaranya ialah tentang saiznya. Garis pusatnya dianggarkan 
kira-kira 1,300,000 km, iaitu kira-kira 109 kali ganda garis pusat 
Bumi. Ini menunjukkan bahawa Matahari ialah sebuah bintang 
yang sangat besar. Namun, jika dibandingkan dengan 
sesetengah bintang lain yang terdapat di langit, Matahari masih 

dianggap sebagai bintang yang sederhana besar, kerana 
terdapat banyak lagi bintang yang lebih besar. 











Matahari terletak dalam galaksi Bima Sakti iaitu salah 
sebuah daripada sekian banyak galaksi yang terdapat di maya 
pada. Permukaannya sentiasa mengeluarkan haba dan cahaya. 
Keadaan inilah yang menyebabkan suhu di kawasan 
permukaannya terlalu tinggi dan dianggarkan tidak kurang 
daripada 5,500”C. Sekiranya kita melihat fotosfera atau 
permukaan Matahari dengan alat yang direka khas untuk tujuan 
itu nescaya kita akan nampak sekali biji-bijian yang berselerak di 
atasnya. Ahli astronomi menamakan sebagai bijian fotosfera. 
la adalah gabungan kawasan terang dan kawasan gelap pada 
permukaan Matahari. Walaupun kelihatan kecil, namun pada 
hakikatnya kawasan tersebut sangat luas, mungkin sehingga 
beratus-ratus kilometer. Selain bijian fotosfera, kita juga akan 
dapat melihat tompok-tompok yang lebarnya antara 800 hingga 
80,000 kilometer. Tompok-tompok tersebut dinamakan tompok 
matahari. Kedudukannya sentiasa berubah-ubah di sepanjang 
tahun. Kadang-kadang kita hanya dapat melihat 5 hingga 6 
tompok sahaja dan adakalanya kita dapat melihat sehingga 
beratus-ratus  tompok. Apa yang menakjubkan ialah 
kewujudannya secara berpasangan. 


Ml NI ea 


Maha suci Allah, Tuhan yang menjadikan semua makhluk-Nya 
berpasangan. 


Semua tompok matahari itu kelihatan gelap. Namun 
pada hakikatnya ia adalah kawasan yang amat terang. Tompok 
tersebut kelihatan gelap kerana dikelilingi oleh kawasan- 
kawasan lain yang lebih terang. Sebenarnya rahsia tentang 
Matahari terlalu banyak. Ahli astronomi dan ahli sains telah 
mencipta pelbagai jenis alat canggih yang khusus untuk 

mengesan lebih banyak maklumat tentang matahari. 
Berasaskan kajian yang dibuat melalui alat-alat canggih yang 
direka khas itu, mereka telah menemui banyak lagi perkara 
dipermukaannya. Antaranya ialah tompok-tompok terang yang 
dinamakan faculae atau suluh-suluh kecil. Tompok-tompok itu 
terhasil apabila sebahagian daripada gas yang panas dalam 
Matahari meletup keluar ke permukaannya. Mereka juga 
menemui beberapa lapisan gas kurang padat setebal kira-kira 
14,500 km berwarna merah terang. Mereka 'menamakannya 
kromosfera. Selain itu mereka juga menemui gas-gas utama 
seperti hidrogen dan helium. Mereka percaya bahawa gas-gas 
utama inilah yang menyebabkan suhu dipermukaan Matahari 
meningkat sehingga 20,000”C. Terdapat juga kumim-kumin 
elektrik atau ion daripada besi, nikel, dan kalsium yang 
membentuk gegelang berwarna-warni. Di bahagian dalamnya 
berwarna kuning dan di bahagian luarnya pula berwarna putih 
seperti mutiara yang terletak di atmosfera. Oleh kerana ia 
kelihatan tersangat cantik dan indah, mereka menamakan 
gegelang tersebut sebagai korona atau makhota. 








Menurut ayat ke 38 surah ini, matahari sentiasa berputar 
dengan ligat pada paksinya dan beredar pada orbitnya sendiri. 
Banyak kajian telah dibuat untuk menentukan bentuk 
putarannya. Setakat ini ahli astronomi dan ahli sains 
berpendapat bahawa putarannya adalah dari barat ke timur. 
Oleh sebab Matahari bukan benda jamad seperti Bumi, 
putarannya tidak berlaku secara serentak bagi semua 
bahagiannya. Putaran di kawasan khatulistiwa berbeza dengan 
putaran di kawasan hemisfera utara, hemisfera selatan dan 
kutub. Satu putaran lengkap di kawasan khatulistiwa 
mengambil masa selama 25 hari. Untuk melengkapkan putaran 
di kawasan hemisfera utara dan selatan memerlukan masa yang 
lebih lama kerana putaran di kawasan-kawasan tersebut lebih 
perlahan daripada putaran yang berlaku di kawasan 
khatulistiwa. Untuk melengkapkan putaran di kawasan kutub 
pula memerlukan masa selama 34 hari. Demikianlah perbezaan 
putaran Matahari pada paksinya itu. 

Dan matahari itu sentiasa berputar dengan ligat pada paksinya. 
Itu adalah suatu hukum yang ditetapkan oleh Tuhan Yang 
Maha Gagah lagi Maha Mengetahui. 


Matahari Sebagai Punca Tenaga 


Matahari mempunyai tenaga yang sangat kuat kerana suhu 
dibahagian tengahnya terlalu tinggi sehingga mencapai 15 juta "C. 
Suhu yang terlalu tinggi ini menyebabkan berlakunya tindak balas 
campuran nukleus. Tindak balas ini pula mengakibatkan 
pembentukan nukleus helium yang menjadi punca pengeluaran 
haba dan tenaga cahaya yang sangat kuat. Daripada 
sedemikian banyak tenaga yang dikeluarkan, Bumi hanya 
menerima kira-kira satu perseribu juta atau dua perseribu juta 
tenaga sahaja. Sebahagiannya diserap oleh Bumi, sebahagian 
lagi dibalikkan ke angkasa dan sebahagian yang lain diserap 
oleh atmosfera Bumi. Sesungguhnya matahari ialah suatu 
benda ajaib kurnian Allah kepada sekalian makhluk-Nya. Tanpa 
Matahari, Bumi tidak akan menjadi planet yang boleh didiami 
oleh benda-benda hidup. 


Teori Tentang Kejadian Bulan 

“Dan untuk bulan pula Kami telah menentukan tempat-tempat 
perjalanannya supaya ia dapat kembali ke tempat ia mula 
beredar dalam keadaan seperti bentuk tangkai mayang kurma 
yang sudah kering (bulan sabit)“. 

Penjelasan: 











Seperti Matahari dan Bumi, pelbagai teori telah dibuat oleh ahli 
astronomi dan ahli sains bagi menerangkan kejadian bulan. 
Terdapat teori yang mengatakan bahawa bulan pada asalnya 
adalah sebahagian daripada Bumi. Semasa Bumi berputar 
dengan ligatnya (ketika itu masih dalam bentuk cecair), suatu 
bonjolan telah terbentuk dan lama kelamaan bonjolan itu 
terhumban keluar lalu mengelilingi Bumi sebagai bulan. 
Terdapat teori lain yang mengatakan bahawa Bumi dan bulan 
terjadi pada masa yang berlainan dan mengelilingi Matahari 
dalam perjalanan yang berbeza. Lantaran Bumi mempunyai 
tarikan graviti yang lebih kuat, ia dapat menarik bulan menjadi 
satelitnya yang kekal. 


Satu teori lagi mengatakan bahawa berbilion tahun 
dahulu, cakerasuria ini hanya merupakan satu kelompok zarah 
yang sejuk. Lama kelamaan zarah-zarah itu berkumpul lalu 
membentuk sebuah pepiring yang besar yang sentiasa berputar 
di angkasa. Oleh sebab putarannya terlalu ligat, lama-kelamaan 
sebahagian daripada pepiring itu terpisah lalu terbentuklah 
beberapa planet. Bumi dan bulan adalah antara bahagian- 
bahagian yang terpisah itu. 


Dalam membincangkan perkara ini, pelbagai soalan 
mungkin timbul dalam fikiran kita. Antaranya ialah sejauh 
manakah kebenaran teori yang telah dikemukakan itu? Adakah 
teori tersebut boleh dipercayai dan apakah kesannya terhadap 
akidah seseorang sekiranya teori tersebut bercanggah dengan 
hakikat kejadian bulan yang sebenar? 


Bagi menjawab soalan di atas, kita harus sedar bahawa 
kita dikurniakan Allah sesuatu yang sangat berharga, iaitu akal. 
Fungsi akal adalah untuk berfikir bagi mencari jawapan 
terhadap sesuatu persoalan yang belum jelas kepada kita. Para 
teoris yang menghasilkan teori seperti di atas ingin mendapat 
jawapan terhadap kedudukan suatu benda di langit, iaitu benda 

yang disebut bulan itu. Untuk mengetahui hakikatnya, mereka 
membuat pelbagai penyelidikan dan kajian. Berasaskan 
penyelidikan dan kajian tersebut, mereka telah menghasilkan 
teori seperti di atas. Tidaklah menjadi kesalahan kepada kita jika 
mempercayai atau menolak mana-mana teori yang 











dikemukakan itu kerana ia hanyalah perkara zanni (45) atau 


perkara yang boleh diandaikan. Sesuatu yang boleh diandaikan 
itu kadang-kadang tepat dan kadang-kadang sebaliknya. 


Dalam apa jua persoalan, kita harus mencari jawapannya. 
Selepas mendapat jawapan, kita perlu pula membuat analisis 
dalam bentuk ilmiah supaya kita dapat berpegang dengannya 
sebagai asas pengetahuan yang kukuh. Langkah ini penting 
kerana ia boleh membantu perkembangan minda seseorang. 
Pastinya Allah tidak akan mempersiakan usaha orang yang 
mahu mengembangkan mindanya supaya dia dapat berfikir 
dengan lebih waras dan lebih matang. 


Bulan: Sebuah Satelit Bumi 


Ketika bulan purnama, bentuknya kelihatan bulat seperti sebuah 
piring yang bercahaya. Cuba fikirkan adakah bentuk bulan 
benar-benar bulat seperti yang dilihat itu? Sebenarnya, bulan 
tidak berbentuk betul-betul bulat. Ia membonjol sedikit pada 
bahagian menghadap ke bumi. Bentuk ini hanya dapat dikesan 
oleh ahli astronomi dengan menggunakan alat khusus. Menurut 
mereka bonjolan tersebut berlaku akibat tarikan graviti bumi. 


Bulan ialah satelit bumi. la jauh lebih kecil daripada 
bumi. Garis pusatnya berukuran 3476 km, iaitu kira-kira V4 
ukuran garis pusat bumi. Dalam cakerasuria terdapat 32 buah 
bulan yang menjadi satelit kepada beberapa buah planet. Bumi 
mempunyai sebuah bulan sahaja, Marikh dan Zuhrah masing- 
masing mempunyai dua buah bulan, Uranus mempunyai lima 
buah bulan, Zuhal mempunyai 10 buah bulan, manakala 
Musytari mempunyai 12 buah bulan. Semua bulan tersebut 
adalah bercahaya. 

AP TG Aa Oma Jak al ja 


Dan Allah menciptakan matahari (sebagai bintang yang) 
bersinar dan bulan pula (sebagai satelit yang) bercahaya. 


Cahaya yang terdapat pada bulan sebenarnya bukanlah 
cahayanya sendiri. Sebaliknya ia adalah cahaya yang 
dipantulkan oleh Matahari. Pada hakikatnya bulan tidak 
bercahaya sama sekali kerana ia adalah satelit dan bukannya 
bintang sebagaimana Matahari. Suatu keanehan pada bulan 
ialah suhunya yang berlawanan pada waktu siang dan malam. 
Pada waktu siang, suhu bulan terlalu tinggi sehingga mencecah 
ke paras 100”C, pada waktu malam pula suhunya terlalu rendah 
sehingga ke takat -150”C. Keadaan suhu yang jauh berbeza itu 
menyebabkan permukaan bulan sentiasa mengembang dan 
menguncup. Ini menyebabkan pada permukaannya terdapat 
kawasan yang merekah atau berlurah, di samping terdapat 'ray' 
atau deretan batu-batan panjang yang berwarna-warni menjajari 
kawah-kawah yang terdapat di permukaannya. 


Sebagai satelit 
Bumi, bulan sentiasa 
mengelilingi Bumi pada 
orbitnya yang berben- 
tuk bujur. Sebab itu 
kedudukannya dengan 
bumi pada masa-masa 
tertentu sejauh 375,000 
km dan pada masa 
yang lain pula sejauh 
407,000 km. Sambil 
mengelilingi Bumi, bu- 
lan juga berputar pada 
paksinya. Apa yang 





Bulan ialah satelit bumi 





1 Surah Yunus 10: 5 

aneh bulan mengambil masa yang sama untuk melengkapkan 
putaran pada paksi dan peredaran mengelilingi Bumi, iaitu 
selama 27 hari 7 jam 43 minit. Masa peredaran bulan 
mengelilingi Bumi dan putaran pada paksinya itu membantu kita 
menentukan takwim bulan hijriyah. 











- 210 

Allah menciptakan matahari (sebagai bintang yang) bersinar 
dan bulan (sebagai satelit yang ) bercahaya. Selain itu Dia juga 
menentukan peredaran masing-masing bagi membolehkan 
kamu mengetahui cara menentukan kalendar serta bilangan 
masa. 


Seperti yang telah diketahui, Matahari, Bumi dan bulan 
sentiasa beredar mengikut orbit dan berputar pada paksinya. 
Pada masa-masa tertentu, dalam tempoh peredarannya, 
kedudukan Matahari, Bumi dan bulan berada dalam barisan 
yang sama. Apabila bulan terletak di antara Bumi dengan 
Matahari dan ketiga-tiganya terletak dalam satu barisan, kita 
tidak dapat melihat bulan kerana bahagian yang menghadap 
Bumi tidak diterangi oleh cahaya matahari akibat dilindungi oleh 
Bumi. Namun, apabila sebahagian kecil daripada bulan terlepas 
daripada lindungan Bumi, cahaya matahari dapat 
meneranginya. Ketika itu kita dapat melihat bulan sebagai satu 
garis lengkung nipis yang disebut anak bulan (hilal) atau 
“bulan sabit” 


si 24 s 3 Pe wak 3 Pa Un 

1 Surah Yunus 10: 5 
2 Surah al-Bagarah 2: 189 

Mereka bertanya kepadamu tentang (kepentingan) anak-anak 
bulan. Katakanlah kepada mereka bahawa ia adalah 
merupakan penentuan waktu-waktu beribadat khususnya ibadat 
haji. 








Dari semasa ke semasa bahagian yang diterangi cahaya 
matahari itu kelihatan semakin besar sehingga separuh bulatan. 
Ketika itu bulan disebut sebagai “suku pertama”. Bahagian 
berkenaan kelihatan terus membesar sehingga seluruh 
permukaannya diterangi cahaya. Ketika itu bulan dikenali 
sebagai “bulan purnama". 


Selepas bulan 
purnama, bahagian RsT 


@UARTER 


WAXING 
CRESCENT 


yang diterangi cahaya 
itu kelihatan semakin 8 

kecil semula sedikit mn 
demi sedikit dan ji 

kemudian kembali 
kepada bentuk separuh 
bulatan. Ketika bulan 


dalam bentuk 
demikian, ia disebut P 
“suku terakhir”. Ia | « WANING 
terus kelihatan 

: cissous HM mam 
mengecil dan akhirnya « OUARTER 
menjadi bulan sabit 


i Fasa peredaran bulan menunjukkan peringkat suku 
dan kemudian akan pertama, bulan purnama dan suku terakhir 





menjadi bulan baru 
semula. Masa yang diambil oleh bulan untuk menghabiskan 
sesuatu peredarannya ialah 29 hari. Tempoh tersebut bermakna 
sebulan dan itulah maksud ayat ke-39 surah Yasin ini. 

1 Surah Yasin 36: 39 

Dan untuk bulan pula Kami menentukan tempat-tempat 
perjalanannya supaya ia dapat kembali ke tempat mula ia 
beredar dalam keadaan seperti bentuk tangkai mayang kurma 
yang sudah kering (bulan sabit). 











Tarikan Graviti Bulan: Mengawal Pasang Surut Air Laut 


Selain peredarannya yang tetap dan unik itu, bulan juga 
mempunyai tarikan graviti yang menakjubkan. Graviti bulan 
walaupun hanya kira-kira 1/6 graviti bumi, namun ia cukup kuat 
untuk mengawal pasang surut air laut. Pasang surut air laut yang 
dikawal oleh graviti bulan itu terjadi dalam dua keadaan, iaitu 
pasang dalam atau pasang perbani dan pasang anak. Air 
pasang dalam atau pasang perbani berlaku apabila bulan, 
Matahari dan Bumi berada dalam barisan yang sama. 
Sementara air pasang anak pula berlaku apabila bulan berada 
pada peringkat suku pertama dan terakhir. Yang jelas semua 
keadaan tersebut berlaku akibat tarikan graviti bulan. 


Matahari tidak pernah bertembung dengan bulan dan malam 
tidak pernah mendahului siang sedangkan semuanya sentiasa 
beredar dengan pantas sambil berpusing dengan ligatnya di 
angkasa raya. 


Penjelasan: 


Ayat ini menjelaskan secara am tentang kebijaksanaan Allah 
mencipta langit. Langit ialah fenomena alam yang tersangat 
luas dan tidak bertepi. Di dalamnya terdapat sistem kosmos 
yang sangat menakjubkan. Di langit juga terdapat galaksi yang 
tidak terkira banyaknya. Di dalam setiap galaksi terdapat 





1 Surah Yasin 36: 40 

bintang yang begitu banyak jumlahnya. Setiap bintang pula 
mempunyai keluarga yang terdiri daripada planet berserta 
satelitnya. Selain itu terdapat juga komet-komet dan bintang- 
bintang siarah kecil yang bertaburan di angkasa. Setiap satunya 
berputar sambil beredar mengelilingi induk masing-masing 
dengan pantas tanpa berhenti. 











Kita berada di dalam galaksi Bima Sakti. Di dalam 
galaksi ini sahaja terdapat gugusan bintang yang terlalu banyak 
jumlahnya. Bintang kita ialah Matahari. Matahari mempunyai 
keluarga yang terdiri daripada pelbagai jenis planet, bulan dan 
komet-komet yang sentiasa berputar dan beredar dengan 
kelajuan yang amat pantas. Namun semuanya tidak pernah 
bertembung antara satu dengan yang lain kerana semuanya 
berada dalam sistem yang disusun rapi. 


£ Sa # 2 £ za Ra Sa P3 - 

8. 


Allah menyusun sistem langit dan bumi dengan serapi-rapinya. 
Oleh itu, apabila Dia memutuskan untuk menentukan sesuatu 
hukum ke atas kedua-dua perkara tersebut, Dia cuma berkata 
“Jadilah!” maka hukum tersebut terus terlaksana. 


8 w Ft) an NG aw Para Y ui JI ya y! al Y Sip 
aa ah y) rabus Oa sa 15 OP PIN! 8 Cg gu ATI 

1 Surah al-Bagarah 2: 117 

Allah (Tuhan yang Maha Esa) tiada Tuhan melainkan Dia. 
Setiap apa yang berada di langit dan di bumi ini semuanya 
menjadi milik-Nya belaka. Siapakah yang berupaya memberikan 
pertolongan kalau tidak dengan izin-Nya? Dia mengetahui akan 
segala apa yang berada di hadapan mereka atau di belakang 
mereka. Tiada apa yang boleh disembunyikan oleh mereka 
daripada pengetahuan-Nya, melainkan semuanya itu diketahui 
oleh-Nya jua. Alam al-Kursyi ciptaan-Nya adalah terlalu luas 
sehingga dapat memuatkan segala apa yang ada di langit dan 
di bumi ini. Namun tidak menjadi masalah sedikit pun bagi-Nya 
untuk menguruskan perjalanan kedua-dua alam yang maha luas 
itu kerana Dia adalah Tuhan Yang Maha Tinggi darjat-Nya lagi 
Maha Besar pangkat-Nya. 





1 Surah al-Bagarah 2: 255 

BAB 4 


Bukti Sejarah 
— 





Selain bukti-bukti ilmiah yang berbentuk saintifik yang dapat 
dijelaskan oleh Nabi ' Muhammad s.a.w berasaskan beberapa 
ayat yang diturunkan kepada baginda, terdapat juga bukti-bukti 
sejarah yang mampu ditonjolkannya. 


Kisah Nabi Noh dan Umatnya 

Dan di antara bukti kerasulannya ialah (dia mampu 
menceritakan) bahawa sesungguhnya Kamilah (Allah) yang 
telah menyelamatkan zuriat mereka yang berada di dalam 
bahtera yang sarat dengan muatan itu. 





1 Surah Yasin 36: 39 

Penjelasan: 











Ayat di atas menjelaskan tentang sejarah Nabi Noh a.s. 
Sebelum ayat ini diturunkan, sejarah tersebut telah banyak 
disulam dengan berbagai-bagai mitos atau dongeng. Dengan 
pertolongan wahyu yang diturunkan oleh Allah, Nabi 
Muhammad s.a.w dapat menghuraikan sejarah tersebut dengan 
jelas dan tepat walaupun baginda seorang yang buta huruf. 


Ayat yang diterimanya ini merupakan rangkaian 
daripada beberapa ayat lain yang mengisahkan hakikat 
kehidupan dan perjuangan Nabi Noh a.s. Baginda ialah salah 
seorang daripada 25 orang rasul yang disebut dalam kitab-kitab 
suci yang diturunkan dari langit termasuk al-Guran. Menurut 
keterangan kitab-kitab suci itu, Nabi Noh a.s terpaksa 
mengambil masa yang terlalu lama untuk menunaikan tugas 
kerasulannya. Baginda telah menyeru kaumnya selama 950 
tahun, iaitu jangka masa yang terpanjang dalam sejarah 
perjuangan para rasul. Sepanjang sejarahnya, baginda telah 
menggunakan pelbagai kaedah dan cara untuk menarik 
perhatian umatnya supaya beriman kepada Allah, namun hasil 
yang dicapainya tidak sepadan dengan usaha gigih yang 
dilakukannya itu. Umat baginda bukan sahaja tidak menerima 
seruannya, sebaliknya mereka mengejek, menghina dan 
memperlekehkannya dengan kata-kata nista dan maki hamun 
yang sangat memedihkan hati. Ayat berikut menceritakan 
tentang peristiwa pahit yang dialami oleh Nabi Noh a.s. 

1 Surah Noh 71: 5-7 

Noh merayu kepada Allah, katanya, “Wahai Tuhanku! 
Sesungguhnya aku telah berdakwah kepada kaumku malam dan 
siang. Namun mereka tetap menolak dan menjauhkan diri. 
Sesungguhnya pada setiap kali aku berdakwah kepada mereka, 
(dan berdoa) agar Engkau mengampunkan dosa mereka, tetapi 
mereka tetap memekakkan telinga dan menyelubungi muka 
dengan baju mereka semata-mata untuk menunjukkan 
kedegilan dengan bongkak dan sombongnya. 











Setelah sekian lama bersabar, akhirnya Nabi Noh a.s 
pun berdoa kepada Allah agar kaumnya yang ingkar itu 
dimusnahkan sahaja. 

Noh berdoa, katanya, “Wahai Tuhanku! Janganlah Engkau 
biarkan seorang pun lagi daripada orang-orang katir itu hidup di 
negeri ini kerana sesungguhnya jika Engkau membiarkan mereka 
hidup, nescaya mereka akan menyesatkan hamba-Mu yang lain. 
Selain itu, mereka juga tidak akan melahirkan zuriat kecuali 


1 


yang menderhaka dan kufur." 
Allah telah memakbulkan doa baginda lalu berfirman: 

Oleh itu binalah sebuah bahtera menurut spesifikasi Kami dan 
tak usahlah lagi engkau mengadu tentang perihal orang-orang 
zalim itu kerana mereka akan ditenggelamkan. 





1 Surah Noh 71: 26-27 
2 Surah Hud 11: 37 

Nabi Noh a.a segera menjalankan perintah Allah itu lalu 
membina sebuah bahtera. 








Lai 2 


Lalu Noh pun membinalah akan bahtera itu. 


Kerja membina sesebuah kapal, apa lagi kapal yang 
besar atau bahtera, bukannya mudah kerana ia memerlukan 
kepakaran dan penelitian yang rapi. Sesebuah kapal 
memerlukan udara yang ketumpatan puratanya kurang 
daripada ketumpatan air. Ini bagi membolehkannya membuang 
isi padu air yang sama dengan beratnya supaya ia dapat 
terapung dan berfungsi dengan baik ketika pelayaran. Selain itu 
kapal juga mestilah mempunyai petunjuk untuk menentukan 
setakat manakah kapal itu boleh terapung apabila muatannya 
penuh. Untuk mengumpul bahan, mengukur, mengatur jadual 
kerja, menentukan lokasi dan sebagainya, semuanya 
memerlukan pengetahuan, pengalaman dan sistem atau disiplin 
kerja yang rapi. Segala-galanya ini dimiliki oleh Nabi Noh a.s. 
Hal itu menunjukkan bahawa sesungguhnya baginda bukan 
sahaja seorang rasul dan pendakwah yang cekal, tetapi juga 
seorang jurutera yang handal. Adalah dipercayai bahawa 
bagindalah manusia pertama yang membina bahtera. Apa yang 
peliknya ialah bahtera yang dibinanya itu terletak di daratan 
yang jauh dari dermaga. Melihat itu, ramai pula orang termasuk 
anak isterinya sendiri yang mempertikaikan kewarasannya. 

1 Surah Hud 11: 38 
2 Surah Hud 11: 38-39 

Justeru, setiap kali para pembesar negara lalu di tempat 
pembinaan tersebut, mereka mengejek-ejeknya. (Melihat itu) 
Noh Cuma berkata, “Kalau sekarang kalian boleh mengejek 
kami, apabila tiba masanya nanti kami pula yang akan 
mengejek kalian sepertimana kalian mengejek kami sekarang. 
Lambat-laun kalian akan mengetahui betapa malangnya nasib 
kalian kerana kalian akan ditimpa bencana yang mengerikan 
dan selepas itu pula kalian akan menghadapi siksa yang 
berkekalan daripada Allah.” 





Selepas kerja pembinaan selesai dijalankan, Allah 
memerintahkan baginda supaya sentiasa memerhati suatu 
isyarat yang akan ditunjukkan-Nya apabila sampai waktunya 
kelak. 

(Tunggulah ) sehingga datang isyarat Kami yang merupakan 
suatu pancutan air yang membuak-buak dari perut bumi. 
Apabila datang isyarat tersebut, maka pada ketika itu bermakna 
bahawa kami telah menyuruh engkau memuatkan ke dalam 
bahtera akan setiap benda secara berpasang-pasangan kerana 
semua yang lain akan binasa, kecuali benda-benda yang 
berpasangan itu sahaja yang akan terselamat. Mereka akan 
terselamat bersama orang-orang yang beriman. Tiada siapa 
yang beriman dengan Noh kecuali sebilangan kecil sahaja. 


Setiap perintah Allah dipatuhi oleh nabi Noh a.s. 
Baginda memuatkan berbagai-bagai jenis haiwan berpasang- 
pasangan ke dalam bahteranya. Kemudian baginda meyuruh 
semua pengikutnya yang setia itu menaiki bahtera tersebut. 





1 Surah Hud 11: 40 

Sig JW 83 











Kata Noh kepada para pengikutnya yang setia itu, “Naiklah 
segera ke atas bahtera!” 


Tanpa berlengah lalu mereka pun naik ke dalam 
bahtera. Selepas itu hujan turun mencurah-curah tanpa berhenti 
dan air pula membuak-buak dari segenap penjuru bumi. Ketika 
itu tiada apa yang kelihatan kecuali air dan sebuah bahtera 
yang sarat dengan muatan. 





“Dengan nama Allah bahtera ini bergerak dan berhenti. 
Sesungguhnya Tuhanku adalah Maha Pengampun lagi Maha 
Mengasihani. 


Demikian ucap Nabi Noh a.s ketika hendak memulakan 
pelayarannya. Tidak lama kemudian ribut dan taufan melanda 
dari segenap penjuru mata angin sehingga menjadikan bahtera 
yang dilayarinya itu amat sukar dikawal. 

1 Surah Hud 11: 41 
2 Surah Hud 11: 41 
3 Surah Hud 11: 42-43 

Bahtera itu bergerak merempuh badai yang tinggi menggunung. 
Ketika Noh sedang mengemudikan bahtera itu, dia tiba-tiba 
terlihat anaknya hampir tenggelam, lalu dia pun berkata kepada 
anaknya itu, “Wahai anakku! Marilah naik ke atas bahtera ini 
bersama-sama kami dan janganlah engkau mengikut orang- 
orang yang kafir itu.“ Anaknya menjawab, “Aku tidak mahu. 
Aku akan naik ke atas bukit. Di sana aku akan terselamat 
daripada ditenggelami air.” Noh berkata lagi, “Pada hari ini 
ada siapa yang akan terselamat daripada bencana yang 
ditentukan Allah ini kecuali mereka yang dilindungi-Nya sahaja.“ 
Selepas itu perhubungan antara mereka berdua terputus kerana 
dihalang oleh ombak. Lalu anaknya pun tenggelam bersama- 
sama orang-orang kafir itu. 











Sebenarnya bahtera itu sendiri pun boleh tenggelam dan 
lenyap ditelan ombak yang besar itu seperti yang lainnya juga 
jika ia tidak diselamatkan oleh Allah. Bayangkan apa yang akan 
berlaku sekiranya bahtera itu karam. Sudah tentu makhluk di 
muka bumi ini akan pupus semuanya. Melalui ayat ini Allah 
memberitahu Nabi Muhammad s.a.w bahawa Dialah yang 
menyelamatkan mereka yang berada di dalam bahtera tersebut 
dan sekaligus dialah juga yang menyelamatkan zuriat manusia 
dan semua makhluk lain daripada kepupusan. Menurut ayat ke- 
41 surah Yasin, kelahiran makhluk yang ada pada masa ini 
mahupun yang akan datang, pada hakikatnya adalah berasal 
daripada mereka yang diselamatkan Allah di dalam bahtera 
tersebut. 

Sesungguhnya Kamilah yang menyelamatkan zuriat mereka 
yang berada di dalam bahtera yang sarat dengan muatan. 


Jika kita membaca ayat ke-41 ini dengan menggunakan 
kemahiran berfikir yang ada pada diri kita, kita tentu dapat 





1 Surah Yasin 36: 41 

mengetahui bahawa antara mesej yang hendak disampaikan 
oleh Allah ialah: 








1. Sejarah yang dipaparkan oleh Allah dalam al-Guran 
merupakan salah satu sumber yang boleh dijadikan bukti 
tentang kebenaran Islam itu sendiri. Oleh itu kita mestilah 
membezakan konsep sejarah Islam dengan sejarah biasa 
kerana sejarah Islam mempunyai landasan yang kukuh 
dalam memperkatakan watak sejarahnya. Ini kerana 
tujuan ia dipaparkan bukan semata-mata untuk 
mendokumentasikan sesuatu peristiwa atau sesuatu 
kejadian, tetapi sebaliknya adalah untuk membina 
peribadi manusia itu sendiri melalui sejarahnya. 


2. Ayat ini merupakan salah satu kenyataan sejarah yang 
menunjukkan bahawa Nabi Noh a.s seorang nabi dan 
rasul yang memiliki ilmu pengetahuan yang tinggi dalam 
pelbagai bidang termasuk bidang kejuruteraan dan 
pelayaran di samping bidang agamanya yang amat tinggi. 
Tujuan peristiwa itu dipaparkan semula sebagai bukti 
sejarah dalam kitab suci yang terakhir ini adalah supaya 
kita sedar bahawa para pendakwah tidak boleh berasa 
selesa dan memadai dengan ilmu setakat yang ada 
sahaja. Sebaliknya mereka perlu menguasai pelbagai 
bidang ilmu yang lain. Oleh itu mereka mestilah tidak 
berhenti menuntut ilmu. 


3. Cabaran terhadap dakwah adalah sangat berat dan 
mereka yang melibatkan diri dalam gerakan dakwah tidak 
dapat tidak mesti bersabar ketika menerima ujian getir 
daripada Allah. Sekiranya mereka sanggup menghadapi 
ujian-ujian getir itu nescaya perjuangan mereka akan 
berjaya dan umat akan selamat. 

Dan Kami jadikan pula untuk mereka (daripada baka haiwan 
yang telah dibawa bersama itu) haiwan-haiwan yang dapat 
mereka tunggangi. 


Penjelasan : 


Allah menjadikan berbagai-bagai jenis haiwan untuk 
kepentingan manusia. 


Hole Ling Pein Mp Ud GAS MEN 


Dan Kami menjadikan berbagai-bagai jenis haiwan untuk 
kepentingan kamu. Padanya terdapat bulu yang boleh 
memanaskan badan dan berbagai manfaat yang lain dan 
sesetengahnya pula boleh dimakan dagingnya. 


Sebelum Allah menenggelamkan dunia pada zaman 
Nabi Noh a.s bagi menghancurkan umatnya yang derhaka itu, 
Dia telah memerintahkan Nabi Noh memuatkan haiwan ke 
dalam bahteranya atas tujuan untuk memelihara baka haiwan 
tersebut. 


SAR Aan PN Part 
Tol rai JL us 3 UAN UB $ 


Dan Kami berkata kepada Noh, “Muatkanlah ke dalam bahtera 
itu setiap benda secara berpasangan”. 


1 Surah Yasin 36:42 
2 Surah al-Nahl 16: 5 
3 Surah Hud 11: 40 

Antara haiwan yang dimuatkan oleh Nabi Noh ke dalam 
bahteranya ialah haiwan ternakan. Terdapat juga pelbagai spesies 
haiwan yang boleh digunakan oleh manusia sebagai tunggangan. 
Haiwan yang dimuatkan oleh Nabi Noh ke dalam bahteranya itu 
dapat membiak semula dengan cepatnya selepas bahteranya 
mendarat. 








Dan jika Kami hendak menenggelamkan mereka nescaya tiada 
siapa pun yang dapat memberikan pertolongan kepada mereka. 
(Jika itu berlaku) maka sudah pasti tiada siapa daripada mereka 
yang dapat diselamatkan (43). Hanya kerana rahmat yang Kami 
berikan sahajalah mereka (orang yang berada di dalam bahtera 
Nabi Noh) terselamat (lalu zuriat mereka) dapat meneruskan 
kelangsungan hidup dengan sempurna hingga ke suatu ketika (44). 


Penjelasan : 


Dengan rahmat Allah, akhirnya bahtera Nabi Noh yang telah 
mengharungi pelayaran sukar kerana merempuh ombak dan 
gelombang yang tinggi menggunung itu dapat berlabuh dengan 
selamat dan dengan rahmat Allah jugalah semua yang ada di 
dalamnya dapat meneruskan kehidupan mereka dengan sempurna 
dan seterusnya dapat pula beribadat kepada Allah tanpa sebarang 
gangguan daripada orang-orang kafir kerana mereka kesemuanya 
telah binasa. 


Sebenarnya ayat ini bukan hanya ditujukan khusus kepada 
mangsa tragedi taufan Nabi Noh semata-mata. Tetapi ia ditujukan 
juga kepada seluruh umat manusia sepanjang zaman. Oleh itu kita 
harus ingat bahawa nasib seseorang dalam pelayaran sama ada di 
laut atau di udara bukan tertakluk kepada kecanggihan kenderaan 
atau pesawat yang dinaiki, sebaliknya tertakluk kepada ketentuan 
Allah s.w.t. 





1 Surah Yasin 36: 43-44 

Dan apabila dikatakan kepada mereka, “Berwaspadalah terhadap 
apa yang telah berlaku kepada umat yang terdahulu itu, juga 
berwaspadalah agar apa yang akan menimpa orang (yang tidak 
beriman di akhirat kelak) tidak akan menimpa mereka semoga 
mereka di rahmati Allah.” (45), (malangnya) apa jua arahan dan 
suruhan yang diberikan oleh rasul, semuanya ditolak dan ditentang 
oleh mereka (46), dan juga apabila mereka disuruh mengeluarkan 
zakat daripada harta yang dikurniakan oleh Allah kepada mereka, 
mereka berkata pula kepada rasul-rasul itu, “Adakah perlu kami 
menyara hidup orang yang mampu disara oleh Allah sendiri? Inilah 
bukti yang menunjukkan bahawa kamu adalah orang yang 
membawa ajaran sesat” (47). 





1 Surah Yasin 36: 45-47 

Penjelasan: 








Dalam ayat di atas, Allah memberitahu Nabi Muhammad s.a.w 
tentang sikap orang- orang kafir pada zaman dahulu. Mereka 
sentiasa dinasihati oleh rasul supaya mengambil iktibar daripada 
peristiwa yang telah menimpa umat yang terdahulu daripada 
mereka. Semua golongan yang menentang seruan para rasul 
akhirnya hancur binasa. Oleh itu mereka mestilah berwaspada 
terhadap apa juga tindakan mereka supaya mereka tidak 
menerima nasib yang sama dengan umat yang terdahulu itu. 
Mereka juga perlu berwaspada bagi mengelakkan diri daripada 
bala bencana yang akan menimpa mereka di akhirat kelak 
sekiranya mereka tidak mahu beriman. 


Dalam usaha menyampaikan suruhan Tuhan, semua 
para rasul, termasuk Rasulullah s.a.w sendiri telah menunjukkan 
berbagai-bagai bukti yang diminta oleh orang-orang yang 
menolak suruhan mereka. Antara yang dijelaskan oleh 
Rasulullah kepada orang Ouraisy ialah kisah taufan yang 
menimpa umat Nabi Noh a.s, angin puting beliung yang 
menimpa kaum A'ad, peristiwa bumi terbalik yang menimpa 
kaum Lut, peristiwa tenggelamnya Raja Firaun pada zaman 
Nabi Musa dan berbagai-bagai peristiwa ngeri lain yang dapat 
dilihat oleh mereka melalui kesan-kesan sejarah yang wujud di 
sepanjang jalan di antara Mekah dan Syam dan di antara 
Mekah dan Yaman. Semua kesan sejarah itu dapat dilihat 
dengan jelas ketika mereka melalui jalan-jalan menuju ke kedua- 
dua bandar tersebut. 


Gan aa EA ABI DT alias 2D 


Katakanlah kepada mereka, “Berjalanlah kemana jua tempat di 
atas muka bumi, kemudian perhatikanlah bagaimana buruknya 
akibat yang telah menimpa orang-orang yang mendustakan 
seruan para rasul Tuhan itu!” 





1 Surah al-An'am 6:11 

Namun semua bukti yang ditunjukkan oleh para rasul itu 
diperlekehkan sahaja oleh mereka. Justeru mereka menolak 
semua seruan serta nasihat yang diberikan dan mereka juga 
tidak mempercayai akan wujudnya hari kiamat. Akibatnya 
mereka tidak berasa takut segala ancamannya. Lantaran itu 
mereka menolak sama sekali seruan membayar zakat, malah 
memperlekehkannya dengan mengatakan: 











“Adakah perlu kami menyara hidup orang yang mampu disara 
oleh Allah sendiri? Inilah butki yang menunjukkan bahawa kamu 
adalah orang yang membawa ajaran sesat.” 


Sebab itulah mereka berani mencabar para rasul dan 
mendesak mereka supaya memperlihatkan akibat yang akan 
menimpa orang yang ingkar itu dengan segera. 


Peringatan Allah Tentang Hari Kiamat 


Semua cabaran yang dihadapi oleh para rasul, terutama sekali 
perkara yang berkaitan dengan hari akhirat, amat sukar di atasi 
kerana ia merupakan perkara ghaib. Bagi membantu Nabi 
Muhammad s.a.w menyahut cabaran orang Ouraisy yang bertanya 
kepada baginda, 

“Bilakah hari kiamat itu akan tiba? Sekiranya kamu benar-benar 
sebagai rasul nyatakanlah kepada kami.“ (48) 


Allah menurunkan ayat : 





1 Surah Yasin 36: 48 
2 Surah Yasin 36: 47 

“Mereka tidak perlu menunggu lebih lama. Cuma dengan satu 
semboyan sahaja mereka boleh lenyap. Walaupun ketika itu 
mereka sedang leka berurusan mengenai dunia mereka (49). 
Andai kata pada waktu itu mereka sedang berada di luar rumah 
nescaya mereka tidak akan sempat kembali untuk berpesan 
kepada keluarga masing-masing. “ (50). 


Penjelasan: 


Percaya kepada hari kiamat ialah satu daripada rukun iman. 
Melalui ayat-ayat ini Allah memberitahu Nabi Muhammad s.a.w 
bahawa rasul-rasul yang terdahulu telah menghadapi banyak 
masalah untuk menarik umat mereka supaya mempercayai 
adanya hari kiamat kerana segala penjelasan yang diberi oleh 
mereka mengenai perkara tersebut semuanya berasaskan 
kepercayaan kepada yang ghaib. Justeru itu ramai yang 
menolaknya. Sebagai contoh, apabila para rasul membacakan 
ayat-ayat yang berkaitan dengan perkara tersebut, orang-orang 
kafir meminta mereka menyatakan pula tarikh berlakunya hari 
tersebut. Mereka mengatakan bahawa mereka perlu tahu tarikh 
berlakunya hari kiamat supaya mereka dapat melihat sendiri 
sejauh manakah kegawatan pada hari tersebut atau sekurang- 
kurangnya mereka dapat membuat persediaan lebih awal untuk 
menghadapinya. Sebagai jawapan kepada soalan mereka, Allah 
menyatakan bahawa kiamat boleh berlaku pada bila-bila masa 
sahaja jika dikehendaki-Nya. Dalam ayat ini Allah menegaskan 
bahawa kiamat akan berlaku apabila semboyan kiamat 
dibunyikan atau apabila sangkakala ditiupkan. Sesiapa pun 
tidak dapat mengetahui hakikat semboyan atau sangkakala 
yang dinyatakan itu kecuali Allah s.w.t sahaja. Manusia harus 





1 Surah Yasin 36: 47 

ingat bahawa kiamat akan berlaku tanpa sebarang amaran. 
Apabila hari kiamat berlaku, sesiapa pun tidak akan sempat 
untuk bersedia kerana mereka akan binasa dalam sekelip mata 
sahaja bersama-sama semua makhluk lain yang berada di 
dalam alam ini. Yang akan kekal ketika itu hanya Allah s.w.t. 





Rahsia: 


Allah sengaja tidak memberitahu tarikh berlakunya hari kiamat 
kepada sesiapa juga kerana ia adalah suatu sunnah-Nya yang 
tidak mungkin difahami oleh manusia, khususnya tentang 
konsep masa. Masa mengikut tafsiran Allah berbeza dengan 
masa mengikut tafsiran manusia. Jika Allah menyatakan 
tarikhnya mengikut tafsiran-Nya, sementara manusia cuba 
menentukannya menurut tafsiran mereka, sudah pasti masa 
tersebut menjadi tidak tepat. Sehari menurut tafsiran Allah 
adalah sama dengan seribu tahun menurut tafsiran manusia. 


BD as Esa san de Oka 3 XS ya 5 


Dan sesungguhnya sehari di sisi Tuhanmu adalah sama dengan 
seribu tahun menurut bilangan hari disisi kamu. 


Setahun menurut hitungan hari di planet Bumi ialah 365 hari 
dan setahun di planet Musytari ialah 11 tahun di Bumi, 
sementara setahun di planet Zuhal pula ialah 29 "2 tahun di 
Bumi. Oleh itu manusia tidak perlu berusaha untuk mengetahui 
perkara ini. 'Memadailah dengan mempercayai segala 
keterangan yang diberi oleh Allah secara umum sahaja bahawa 
hari kiamat tetap akan berlaku. 








1 Surah al-Haj 22: 47 
2 Surah Taha 20: 15 

Sesungguhnya hari kiamat itu pasti akan tiba. Aku sengaja 
menyembunyikan masanya (daripada pengetahuan semua 
makhluk ) supaya Aku dapat memberi balasan yang adil kepada 
setiap orang menurut apa jua amalan yang dilakukannya. 








Menurut ayat ini, seseorang itu tidak dianggap beriman 
sekiranya dia tidak mempercayai wujudnya hari kiamat. Masalah 
besar yang dihadapi oleh semua rasul yang telah dibangkitkan 
oleh Allah adalah ramai manusia yang tidak mahu mempercayai 
keterangan mereka berhubung dengan perkara ini. Mereka 
menerimanya secara sinis dengan pertanyaan seperti, “Bilakah 
hari yang dijanjikan itu akan tiba?” Malah mereka meminta 
supaya hari kiamat itu disegerakan. Semua itu menunjukkan 
sikap tidak mempercayai hari kiamat yang terbit dari hati orang 
kafir yang bongkak dan sombong. 


Bagi kepentingan orang yang beriman, Allah menurunkan 
beberapa ayat lain berhubung dengan berita gegaran hari 
kiamat yang maha dahsyat itu dengan tujuan supaya mereka 
sentiasa berwaspada dan membuat persediaan secukupnya 
sebelum menghadapi hari tersebut. Firman-Nya: 

" Wahai orang-orang yang beriman! Bertagwalah kepada Tuhan 
kamu kerana sesungguhnya gegaran hari kiamat itu amatlah 
dahsyat sekali (1). Pada hari tersebut ibu akan mencampakkan 
anak yang sedang disusuinya. Ibu yang mengandung pula akan 





1 Surah al-Haj 22: 1-2 

keguguran. Semua manusia menjadi tidak keruan lagi. Mereka 
bukannya mabuk tetapi kerana tidak tahan menghadapi azab 
Allah yang maha dahsyat itu (2). 

Apabila mata terbeliak (akibat terlalu terkejut melihat gegaran 
yang maha dahsyat itu) (2), dan apabila bulan menjadi gelap 
gelita (8), malah bulan dan matahari semuanya hancur (9), 
berkatalah manusia pada hari itu, “Di manakah tempat kami 
hendak menyelamatkan diri?” (10). 

ea la Sal Op ea $ 





Pada hari tersebut manusia kelihatan persis seperti kupu-kupu 
menghurungi cahaya lampu. 


Menurut keterangan semua ayat yang diturunkan melalui kitab- 
kitab suci, kiamat menyebabkan semua mahluk menjadi hancur 
binasa tanpa bersisa. Yang tetap ada hanyalah Tuhan, iaitu 
Allah s.w.t sahaja. Dialah yang akan menentukan segala- 
galanya selepas berlakunya hari tersebut. Mengikut ketentuan- 
Nya, malaikat, manusia dan jin akan dibangkitkan semula. 
Manusia dan jin dibangkitkan untuk menjalani suatu 
perbicaraan di Mahsyar sebelum mereka ditentukan tempat 
tinggal masing-masing sama ada disyurga atau di neraka. 





1 Surah al-Giamah 75: 7-10 
2 Surah al-Gari'ah 101: 4 

Dan apabila sangkakala ditiupkan semula, manusia akan 
dibangkitkan dari kubur mereka untuk menghadap Tuhan (51). 
Mereka akan mengeluh lalu bersungut, katanya, “Malangnya 
kami! Siapakah yang membangkitkan semula kami dari tempat 
persemadian kami ini. Barangkali inilah apa yang telah dijanjikan 
oleh Tuhan Yang Maha Pemurah itu. Kini sedarlah kami 
bahawa rupa-rupanya apa yang telah dikatakan oleh para rasul 
pada masa dahulu itu semuanya adalah benar belaka. “(52) 


Penjelasan: 


Tiupan sangkakala yang kedua menyebabkan semua malaikat, 
manusia dan jin dihidupkan semula. Manusia dibangkitkan dari 
kubur masing-masing. Keadaan manusia ketika dibangkitkan 
dari kuburnya bergantung kepada kedudukan amalannya di 
dunia. Sekiranya seseorang itu beriman dan beramal soleh 
nescaya dia akan berada dalam keadaan sempurna dan baik, 
aman dan tenteram hidupnya tanpa sebarang masalah yang 
dihadapi. 

1 Surah Yasin 36: 51-52 
2 Surah al-Maidah 5: 69 

Sesungguhnya orang yang beriman dan orang-orang yahudi, 
orang-orang Sabein juga orang-orang Nasrani yang beriman 
kepada Allah dan kepada hari kiamat serta melakukan amalan 
soleh (seperti yang disarankan oleh al-Ouran) maka mereka 
tidaklah perlu takut dan tidak perlu bimbang. 











Sebaliknya jika seseorang itu kufur dan tidak beramal 
soleh menurut yang disarankan oleh al-Guran, dia pasti akan 
menghadapi berbagai masalah yang sangat berat dan akan 
terus menderita selama-lamanya. 





Dan (oleh sebab itulah) orang kafir akan sentiasa mengeluh, lalu 
berkata, “Alangkah baiknya jika aku menjadi tanah sahaja. “ 


Tidaklah diketahui berapa lama manusia harus berada di 
tempat mereka dibangkitkan semula sementara menunggu 
perintah Allah untuk ke Mahsyar, dan tidaklah dapat dinyatakan 
bentuk penderitaan yang akan ditanggung oleh seseorang itu 
semasa dia berada di tempat itu sekiranya dia tidak mempunyai 
catatan amalan yang baik semasa di dunia. Bagi menghindari 
segala penderitaan semasa hari kebangkitan nanti, Allah telah 
mengingatkan kita supaya sentiasa berwaspada dengan 
menyediakan bekalan yang mencukupi untuk menghadapi hari 
berkenaan. Firman-Nya: 


2 Tenri! 5 os, Petai NT 5 133353 3 


“Oleh itu sediakanlah bekalan (secukupnya). Sesungguhnya 
bekalan yang paling baik (untuk perjalanan ke akhirat) ialah 
tagwa. Maka hendaklah kamu bertagwa kepada-Ku wahai 
sekalian hamba-Ku yang berakal!” 





1 Surah al-Naba' 78: 40 
2 Surah al-Bagarah 2: 197 

Antara amalan yang boleh mempertingkatkan tagwa kepada 
Allah yang dapat menjadi bekalan kita pada hari kebangkitan 
kelak ialah solat tahajjud, iaitu solat yang dilakukan pada 
tengah malam sebelum menjelang waktu subuh. Solat ini adalah 
sebahagian daripada sunat nawafil yang dikategorikan sebagai 
sunat muakad: iaitu amalan yang sangat-sangat disukai oleh 
Allah dan kita dituntut melakukan. Allah berjanji akan 
memberikan nilai yang sangat tinggi dan ganjaran yang sangat 
besar kepada orang yang melakukan solat ini. Selain itu Allah 
juga berjanji akan melindungi mereka daripada bala bencana 
pada hari kebangkitan kelak. Akuan tersebut terkandung dalam 
firman-Nya: 








2 Go 


ae aneh HER Ol Tai WI HB 2 Ang JIN Ga , & 
Jr Ga 3 SH She Ha SI 33 DS 
45 ja (lala alba ja V) 


Dan oleh yang demikian pada ketika tengah malam (hendaklah 
kamu bangun untuk) bertahajud bagi menyempurnakan amalan 
natfilah (tambahan) kamu, semoga kelak kamu dibangkitkan 
dalam keadaan terpuji. Selepas itu hendaklah kamu berdoa 
kepada-Ku dengan berkata, “Wahai Tuhanku! Masukkanlah aku 
ke dalam kubur sebagai orang yang beriman dan bangkitkanlah 
aku daripada kubur sebagai orang yang beriman dan berikanlah 
kepadaku kekuatan daripada sisiiMu supaya (aku dapat 
menghadapi segala kesulitan pada hari kebangkitan kelak).” 


Dalam doanya selepas solat tahajud, Rasulullah s.a.w 
menambah dengan rayuan yang penuh syahdu seperti yang 
berikut: 





1 Surah al-Isra' 17: 79-80 

“Ya Allah ya Tuhanku! Puji-pujian hanyalah layak untuk-Mu 
sahaja kerana Engkaulah yang menciptakan langit dan bumi ini 
serta sekalian makhluk yang berada di dalam kedua-duanya. Ya 
Allah ya Tuhanku! Puji-pujian hanyalah layak untuk-Mu sahaja 
kerana Engkaulah yang menerangi langit dan bumi ini serta 
sekalian makhluk yang berada di dalam kedua-duanya. 
Engkaulah Tuhan yang Maha Terpuji. Engkaulah Tuhan yang 
Yang Maha Benar. Janji-Mu adalah benar. Pertemuan dengan- 
Mu adalah benar. Firman-Mu adalah benar. Syurga dan neraka 
adalah benar. Nabi-nabi yang Engkau utuskan adalah benar 
dan Muhammad s.a.w juga adalah benar. Ya Allah ya Tuhanku! 
Kepada-Mu aku berserah dan beriman. Kepada-Mu juga aku 
bertawakal dan dengan pertolongan-Mu jua aku bergelut 
menentang hawa nafsu. Maka ampunkanlah segala dosaku 
sama ada yang terdahulu mahupun yang terkini. Sama ada 
yang nyata mahupun yang tersembunyi dan ampunkanlah juga 
akan apa sahaja kesalahanku yang Engkau ketahui. Engkaulah 

Tuhan yang terawal dan terakhir. Tiada Tuhan kecuali Engkau. 
Engkaulah Tuhan Yang Maha Suci dan sesungguhnya aku 
adalah orang yang selalu menzalimi diri sendiri” 

Setelah ditiup satu lagi tiupan sangkakala maka mereka semua 
akan hadir ke sisi Kami (Allah) (53). Pada hari itu tidak ada 
sesiapa pun di antara kamu yang dizalimi kerana balasan tidak 
diberi kecuali mengikut apa yang kamu usahakan (54). 


Penjelasan: 


Menurut ayat ke-53 di atas, setelah manusia di bangkitkan dari 
kubur, mereka akan terus berada di tempat mereka dibangkitkan 
sehingga tiupan sangkakala kali kedua. Seperti yang dijelaskan 
sebelum ini, bahawa tiada siapa yang mengetahui berapa lama 
seseorang itu harus berada di tempat tersebut dan bagaimana 
keadaan mereka pada waktu itu. Setelah sangkakala yang 
ketiga dibunyikan, barulah manusia diarah untuk bergerak 
menuju ke Mahsyar: suatu tempat yang tidak diketahui berapa 
jauhnya dari tempat mereka dibangkitkan itu. Tiada siapa yang 
mengetahui berapa lama mereka harus berjalan dan bagaimana 
pula keadaan mereka semasa dalam perjalanan itu. Setelah 
sampai, mereka harus menunggu beberapa lama lagi bagi 
menghadiri suatu perbicaraan yang akan diadili sendiri oleh 
Allah Azzawajalla. Perbicaraan itu suatu perbicaraan yang 
paling adil dan tiada siapa yang akan dizalimi. Hukuman akan 
dijatuhkan menurut amalan yang dilakukan oleh seseorang 
ketika hidupnya di dunia. Orang yang beriman dan melakukan 
amalan yang soleh sangat beruntung. Allah s.w.t berfirman: 





1 Surah Yasin 36: 53-54 

Sesungguhnya ahli-ahli syurga pada hari itu menanti keputusan 
perbicaraan mereka sambil menikmati segala kesenangan yang 
disediakan khusus untuk mereka (55). Mereka bersama 
pasangan mereka di tempatkan di tempat yang teduh sambil 
duduk di atas singgahsana yang indah (56). Untuk mereka, 
disediakan hidangan yang lazat yang terdiri daripada pelbagai 
Jenis buah-buahan malah apa sahaja yang mereka ingini (52). 
Mereka juga sentiasa dilayan oleh para malaikat yang 
ditugaskan untuk menyampaikan salam mesra Allah Yang 
Maha Mengasihani (58). 


Rasulullah s.a.w bersabda: 

perbicaraan di hadapan Allah Azza-Wajalla di Mahsyar, sambil 


1 Surah Yasin 36: 55-58 


2 atm G terba sel ul anlela 





88 Tafsir Surah Yasin Dari Perspektif Sains dan Sejarah 


mereka menikmati pelbagai kelazatan yang diberi, tiba-tiba 
suatu cahaya memancar ke atas mereka lalu mereka pun 
mengangkat kepala untuk menatapinya lantas mereka bersua 
dengan zat Tuhan yang Maha Indah itu. Tuhan memberikan 
ucapan salam kepada mereka dengan firman-Nya, “Selamat 
sejahtera wahai ahli syurga!” itulah maksud ucapan salam 
sejahtera dari Tuhan Yang Maha Mengasihani. Semua ahli 
syurga itu memandang-Nya dan dia (Tuhan) memandang 
mereka. Mereka menatapi-Nya dengan penuh asyik tanpa 
mempedulikan lagi segala nikmat yang dirasai mereka 
sebelumnya. Mereka terus menatapi-Nya dengan asyik 
sehinggalah mereka dilindung. Dan mereka akan dapat 
menatapi cahaya Ilahi itu setelah mereka di masukkan ke syurga 
kelak. (Ibnu Abi Hatim dan Ibnu Majah) 











Na Ng Ietod 


CS al Agel Jie ( ol GI 


Ba Ia 8 -.» a 
(IA Gi oi Doi Jas KI san) en 


Dan berpisahlah kamu pada hari ini wahai orang yang bersalah 
(39). Wahai keturunan Adam! (yang bersalah), bukankah aku 
telah memperingatkan kamu agar kamu tidak menyembah 
syaitan kerana sesungguhnya dia adalah musuh ketat kamu 
(60). Aku juga telah memerintahkan kamu supaya menyembah 
aku. Inilah agama yang benar (61). 


Penjelasan: 


Menurut ayat di atas, orang-orang kafir akan sentiasa diseksa 
oleh Allah, baik ketika di dalam kubur mahupun ketika berada di 
Mahsyar sementara menunggu perbicaraan. Mereka menjerit, 
meraung dan merintih sambil memohon supaya Allah 





1 Surah Yasin 36: 59-61 

mempercepatkan perbicaraan dan menjatuhkan hukuman 
seperti yang dilakukan terhadap golongan yang beriman. 
Mendengar itu, Allah memberitahu mereka, “Kedudukan kamu 
berbeza dengan kedudukan orang yang beriman. Ketika di dunia 
Aku telah memperingatkan kamu melalui para rasul yang Aku 
utuskan supaya kamu tidak menyembah syaitan. Aku juga telah 
menunjukkan banyak bukti tentang kebenaran ajaran agamaKu 
yang dibawa oleh para rasul, tetapi kamu tetap berdegil tanpa 
sedikit pun memperdulikan segala peringatan-Ku itu, kamu tidak 
mahu menurut gjaran agama-Ku yang benar itu, kamu 
mempermainkan para rasul dan menolak ajaran mereka, 
sebaliknya kamu telah menerima seruan syaitan.” 

Padahal sesungguhnya syaitan itu telah menyesatkan terlalu 
ramai orang dari kalangan kamu. Maka mengapakah kamu 
tidak cuba berfikir! (62). Inilah neraka yang dijanjikan untuk 
kamu dahulu itu (63). Saksikanlah sendiri pada hari ini. Itulah 
balasan terhadap kekufuran kamu dahulu (64). Pada hari ini 
Kami membisukan mulut mereka dan membiarkan kaki dan 
tangan mereka bercakap bagi menerangkan segala apa yang 
telah mereka lakukan (65). 


Penjelasan: 


Allah Azzawajalla, Tuhan Yang Maha Adil, Maha Pemurah lagi 
Maha Mengasihani. Dalam perbicaraan di Mahsyar kelak semua 
orang akan diberi hak untuk membela diri. Rasulullah s.a.w ada 





1 Surah Yasin 36: 62-65 

menyebut bahawa ketika sedang diadili, ada yang meminta 
supaya mereka diberi peluang untuk membela diri. Permintaan 
mereka dikabulkan oleh Allah. Sabda baginda: 

Berkatalah orang-orang itu, “Wahai Tuhanku! Bolehkah Engkau 
melindungi aku daripada kezaliman?” Allah menjawab, “Sudah 
pasti.” Mendengar jawapan tersebut orang itu lalu berkata lagi, 
“Aku tidak rela menerima saksi selain diriku sendiri.” Allah 
berkata, “Boleh, engkau boleh menjadi saksi untuk dirimu 
sendiri disamping malaikat Kiraman Kaatibien.” Selepas itu 
Allah pun membisukan mulut mereka dan memerintahkan 
seluruh anggota mereka supaya bercakap dengan saksi, lalu 
semua anggota mereka pun bercakaplah dengan sejelas- 
Jelasnya. (Muslim) 


Dalam hadis yang lain pula Rasulullah s.a.w juga 
menyebut bahawa ada di kalangan orang kafir dan orang 
munafik yang cuba membantah segala catatan yang dibuat 
oleh malaikat Kiraman Kaatibien ketika mereka sedang diadili. 
Baginda bersabda: 

“Dan apabila orang kafir dan munafig dipanggil untuk 
dibicarakan, Tuhan terlebih dahulu membentangkan segala 
catatan amalannya yang dicatat oleh malaikat Kiraman 
Kaatibien dalam buku catatan itu di hadapannya. Apabila dia 
melihat segala yang tercatat lalu dia pun cuba membantah. 
Katanya,“ Wahai Tuhanku, demi  keagungan-Mu, 
sesungguhnya malaikat mencatat apa yang tidak pernah aku 
lakukan. Mendengar itu malaikat bertanya kepadanya, 
“Tidakkah engkau melakukan perbuatan hari itu pada hari 
sekian di tempat sekian?” Orang itu menjawab, “ Demi 
keagungan-Mu wahai Tuhanku, sesungguhnya aku tidak 
melakukannya.” Apabila dia terus berdegil, Allah membisukan 
mulutnya lalu menjadikan semua anggotanya boleh bercakap. 
(Ibn Jarir al-Tabari dari Abi Musa al-'Asy'ari r.a) 


Menurut ayat ke-65, anggota badan akan memberitahu 
segala apa yang dilakukan oleh seseorang itu sama ada yang 
baik atau yang buruk, yang tersembunyi ataupun yang nyata. 
Setelah semua keterangan dibentangkan, Allah memerintahkan 
orang yang cuba mengingkari keterangan yang diberikan oleh 
anggotanya sendiri itu supaya membaca sendiri catatan 
amalannya yang telah dibuat oleh Malaikat Kiraman Kaatibien. 

Bacalah buku catatan amalanmu ini. Ia sudah memadai untuk 
engkau sendiri menentukan bentuk hukuman yang patut dijatuhi 
ke atas dirimu. 





1 Surah al-Isra' 17: 14 

Seperti yang telah dijelaskan sebelum ini, tujuan Allah s.w.t 
menurunkan surah Yasin adalah untuk memperkuatkan 
semangat Nabi Muhammad s.a.w di samping memperjelaskan 
hakikat ajaran agama Islam dan hakikat kerasulan Nabi 
Muhammad sendiri kepada seluruh umat manusia. Sebagai 
rasul yang diutus Allah, Nabi Muhammad s.a.w wajib 
menyampaikan segala yang diterimanya daripada Allah kepada 
umatnya. 


38 

Wahai rasul, sampaikanlah akan segala apa yang diturunkan 
kepadamu oleh Tuhanmu itu. Jika engkau tidak berbuat 
demikian, bererti engkau tidak menyampaikan risalah-Nya. Dan 





1 Surah al-Maidah 5: 67 

(yakinlah bahawa) Allah pasti melindungi kamu daripada 
ancaman manusia. Sesungguhnya Allah tidak akan memberi 
hidayah kepada kaum yang mengingkari perintah-Nya. 











Walaupun baginda diberi jaminan oleh Allah bahawa 
usaha untuk mendaulatkan agama Islam akan mendapat 
kejayaan pada akhirnya, namun baginda tidak diberi laluan 
mudah. Sebaliknya Allah memerintahkan baginda supaya 
berjuang dan berjihad dengan segala yang ada bagi mencapai 
kemenangan yang telah dijanjikan-Nya itu. Bagi menjelaskan 
hakikat tersebut, Allah berfirman: 

Dan sekiranya Kami kehendaki, nescaya Kami menghapuskan 
sahaja daya penglihatan pada mata mereka. Sekiranya Kami 
berbuat demikian nescaya mereka akan terus meraba-raba 
untuk mencari jalan keluar, maka bagaimanakah agaknya 
mereka akan dapat melihat semulaA66). Dan sekiranya Kami 
kehendaki , Kami juga boleh menjadikan mereka kaku ditempat 
mereka, lantas mereka tidak dapat maju ke hadapan atau 
mundur ke belakang (62). 


Penjelasan: 


Ayat di atas menjelaskan bahawa Allah boleh membantu rasul- 
Nya mencapai kemenangan dengan cara mudah seperti 
mengizinkan mereka menggunakan mu'jizat yang dikurniakan 
kepada mereka, dengan tujuan untuk melemahkan musuh sama 
ada dalam bentuk fizikal ataupun mental. Dengan itu semua 
musuh akan berasa lebih takut dan gerun untuk menentang 





1 Surah Yasin 36: 66-67 

mereka. Kejayaan yang dicapai dengan cara itu tidak dianggap 
sebagai hasil perjuangan yang dituntut oleh Allah, sebaliknya 
sebagai kemenangan percuma yang tidak mempunyai nilai 
sama sekali disisi Allah. 

Oleh yang demikian, Kami jadikan musuh yang menentang 
setiap nabi itu terdiri daripada manusia dan jin yang saling 
bantu-membantu menggodanya. (Tetapi yakinlah bahawa 
sekiranya Tuhanmu mahu terus menjagamu, nescaya mereka 
tdak mampu melakukan sesuatu terhadapmu. Oleh itu 
biarkanlah mereka melakukan apa yang mereka mahu. 


Apa pun jaminan yang diberi oleh Allah bagi memelihara 
agama-Nya , namun para rasul dan para dai'e wajib berjuang 
bagi mendaulatkan agama Allah. Mereka tetap diminta supaya 
mengorbankan fikiran, tenaga, harta benda, malah jiwa raga 
untuk agama kerana kemenangan tidak akan dapat dicapai 
dengan kuasa ghaib tanpa perjuangan. 

Dan berjihadlah dengan bersungguh-sungguh demi untuk 
memelihara agama Allah. 





1 Surah al-An'am 6: 112 
2 Surah al-Hajj 22:78 

Beritahu mereka bahawa sekiranya mereka lebih mencintai ibu 
bapa, anak-anak, saudara-mara, isteri dan keluarga mereka 
daripada Allah dan rasul-Nya, lalu menghalang mereka 
daripada berjihad bagi membela agama, atau sekiranya mereka 
takut harta benda yang telah terkumpul itu habis kerana 
berjihad, juga jika mereka berasa bahawa perniagaan yang 
banyak memberi keuntungan itu akan rugi kerana berjihad, 
maka biarkanlah mereka berkhayal sehingga Allah menentukan 
padahnya terhadap mereka. Dan Allah tidak memberi petunjuk 
kepada orang-orang fasig. 


Jihad tidak boleh dilengahkan. Seseorang muslim tidak 
boleh menunggu saat dan ketika yang difikirkan sesuai untuk 
berjihad. Malah, menangguhkan jihad untuk membela Islam 
adalah menjadi kesalahan di sisi agama. Jihad boleh dilakukan 
dengan apa juga cara yang termampu. Amalan jihad membela 
Islam wajib ditunaikan apabila seseorang itu mencapai umur 
baligh. Waktu yang paling sesuai untuk berjihad ialah ketika 
muda kerana seseorang itu mempunyai tenaga dan fikiran yang 
kuat. Kita tidak perlu menunggu sehingga mencapai usia tua 
untuk memulakan jihad, kerana tenaga dan fikiran sudah mula 
lemah. 





1 Surah al-Taubah 9: 24 











Tafsir Surah Yasin Dari Perspektif Sains dan Sejarah 97 


Dejan Ssi si Nan aa 3 





Dan (hendaklah diingat bahawa) mereka yang Kami panjangkan 
umurnya, Kami boleh menjadikannya nyanyuk. Oleh itu mereka 
mestilah berwaspada (68). 


Kita diharuskan memohon doa agar dilanjutkan usia, 
tetapi janganlah hendaknya umur yang panjang itu disia-siakan 
tanpa menyumbang kepada kepentingan agama. Umur panjang 
yang dihabiskan hanya untuk mencari kemewahan duniawi 
tanpa menyumbang kepada kepentingan agama dianggap tidak 
bernilai, sebaliknya sia-sia sahaja. Apa lagi jika sampai ke tahap 
nyanyuk. Pada ketika itu semua yang ada pada diri seseorang 
itu sudah tidak berguna lagi. Justeru, Rasulullah s.a.w pernah 
berdoa : 

“Ya Allah! Aku memohon perlindungan daripada mencapai 
umur tua yang boleh menyebabkan nyanyuk. “ 


Al-Ouran Wahyu Allah yang Terakhir 

Dan Kami tidak mengajarkan syair kepadanya. Malah dia tidak 
digalakkan sama sekali (untuk bersyair). Wahyu yang 





1 Surah Yasin 36: 68 
2 Surah Yasin 36: 69-70 

diterimanya itu tidak lain melainkan sebuah kitab suci al-Ouran 
yang mengandungi penerangan yang sangat jelas (69). 
(Tujuannya) supaya dia dapat memberikan bimbingan kepada 
mereka yang hidup (hatinya) di samping dapat menjelaskan 
dengan tepat akan akibat yang akan menimpa orang yang 
menolak al-Ouran (70). 











Penjelasan: 


Abad ke-7 Masihi merupakan kemuncak kemajuan peradaban 
Timur. Seiring dengan itu bidang-bidang lain seperti kebudayaan 
dan sastera turut berkembang mgju dengan pesatnya. 
Perkembangan sastera Arab pada masa itu dikatakan setanding 
dengan perkembangan sastera di Parsi, Rom, India dan Cina. 
Perkembangan tersebut menyebabkan para sasterawan Arab 
disanjung tinggi dan didewa-dewakan sebagai jaguh ulung oleh 
masyarakat yang bertamadun pada waktu itu khususnya 
masyarakat Arab sendiri. Bagi membolehkan seseorang itu 
ditabal sebagai sasterawan ulung, para budayawan 
menganjurkan pelbagai pertandingan, termasuk pertandingan 
bersyair di Sug U'kaz pada musim haji. Para penyair yang ingin 
mengambil bahagian mestilah mempunyai kelayakan yang 
cukup dan berkemampuan untuk menampilkan seribu bait syair 
atau sajak dengan gaya bahasa yang teratur dan isi yang padat 
lagi menarik. Syair atau sajak tersebut mestilah diproklomasikan 
di khalayak ramai secara spontan. Karya penyair yang berjaya 
disebut “al-Mua'llagat”, kemudian ditulis dengan air emas dan 
digantung di dinding Ka'bah sebagai bahan berharga yang perlu 
ditatapi dan dipelajari oleh orang ramai. Antara tokoh penyair 
yang terkenal ialah Imruulgis, al-Bukhturi, Ibn Zuhair. Syair 
mereka terkenal sehingga kini dan masih dipelajari oleh para 
pelajar dalam bidang sastera Arab di beberapa buah universiti 
terkenal di dunia. 


Keindahan bahasa syair yang diagung-agungkan oleh 
masyarakat Arab ketika itu terhakis apabila Nabi Muhammad 
s.a.w membaca ayat-ayat al-Guran. Gaya bahasanya indah, 

isinya padat dan analoginya tepat lagi menarik. Tiada siapa 
daripada kalangan penyair yang termasyhur di seluruh 
Semenanjung Tanah Arab yang mampu menyainginya. Oleh itu 
orang yang terbuka pintu hatinya ketika mendengar kalimah- 
kalimah al-Guran itu terus menerimanya sebagai kalam Tuhan 
sementara orang yang hatinya terus diselubungi kekufuran 
menggelar baginda Rasulullah s.a.w sebagai penyair yang 
menggunakan kuasa sihir untuk memukau para pendengar. 
Allah menyanggah tuduhan mereka yang mengatakan Nabi 
Muhammad sebagai penyair itu dengan sekeras-kerasnya. 
Firman-Nya: 

Kami tidak sekali-kali mengajarnya syair. Malah Kami tidak 
mahu dia menjadi penyair. Sesungguhnya jelaslah apa yang 
dibacakannya itu adalah ayat-ayat peringatan yang disebut 
sebagai Ouran (69). 


Watak nabi dengan watak penyair mempunyai 
perbezaan yang amat jauh sekali. Ada sesetengah penyair yang 
dianggap agung itu mempunyai watak ganjil seolah-olah seperti 
orang yang tidak siuman. Keunikannya hanya timbul ketika dia 
bermadah sahaja. Namun apa yang diketengahkan hanyalah 
khayalan dan cetusan rasa hatinya dalam gaya seni yang 
berasaskan perkara yang dilihat dan dirasainya sahaja. Lantaran 
itulah hujah-hujahnya kadangkala betul dan kadangkala salah. 








1 Surah Yasin 36: 69 
2 Surah al-Syw'ara 26: 224-226 

Para penyair itu terdiri daripada golongan yang suka 
mengelamun. Adakah kamu tidak pernah memerhati gelagat 
mereka yang suka mundar-mandir di tepi lembah-lembah sambil 
bermadah menyebut kata-kata yang mereka tidak pernah 
kotakan. 











Watak nabi lemah lembut, mulia dan suci. Baginda tidak 
berbicara kecuali yang benar. Saranannya adalah wahyu Tuhan. 
Oleh sebab itu, dalam ayat ke-69 di atas Allah menyanggah 
dengan sekeras-kerasnya dakwaan mereka yang cuba 
menyamakan Nabi Muhammad s.a.w dengan penyair-penyair 
yang cuba mencabar al-OGuran itu. Nabi Muhammad terkenal 
sebagai seorang yang pintar dan mampu bertutur dengan 
pelbagai dialek suku kaum yang terdapat di Semenanjung 
Tanah Arab. Baginda memang mampu menandingi semua 
jaguh sastera melalui syair dan sajak. Namun begitu, dalam 
ayat di atas Allah menegaskan bahawa Dia tidak mengajarnya 
syair. Malah Dia tidak mahu Nabi Muhammad menjadi penyair. 

BAB 7 


Kejadian Alam dan Makhluk-Nya 
FP ag" 





Rahsia Kejadian Haiwan 


Ca 


Unnenarik, 
Boga 3 o - ag 
Ba 3 A3 DU G3 PES Gas A Hg D 


na aa 





Tidakkah mereka pernah memikirkan bahawa sebahagian 
daripada nikmat yang Kami ciptakan untuk mereka itu ialah 
haiwan ternakan yang mereka miliki (71). Kami menjadikannya 
sebagai haiwan yang jinak, yang ada di antaranya boleh 
digunakan sebagai tunggangan dan yang lainnya pula dijadikan 
makanan (Z2). Selain itu mereka boleh mendapat berbagai- 
bagai manfaat lagi daripada haiwan tersebut seperti mendapat 
minuman (yang berkhasiat). Adakah (mereka berasa bahawa 
kalau sekadar itu sahaja) mereka tidak perlu bersyukur? (73). 





1 Surah Yasin 36: 71-73 

Penjelasan: 











Antara haiwan yang dijadikan oleh Allah untuk tunggangan 
manusia ialah kuda, unta dan gajah. Kuda ialah sejenis haiwan 
yang cantik dan lampai. Kuda sangat cergas dan pintar, serta 
mempunyai deria yang tajam dan otak yang baik. Badannya 
licip, tengkuknya melengkung dan kepalanya meloncong ke 
muncungnya yang bulat. Hidungnya lembut seperti baldu dan 
tengkuknya mempunyai bulu yang lebat. Di antara kedua-dua 
belah telinganya yang runcung itu terdapat setompok jambul 
yang menarik. Daripada sifat fizikalnya itu, kuda memanglah 
haiwan yang cantik. 


Ps: Rae an 5 3 P3 em PAN IN Ide 2D 
Mogali YUI Knp Va AA al, Il, Jp 5 


Kuda, baghal dan keldai dijadikan oleh Allah untuk ditunggang 
dan juga untuk dijadikan perhiasan. 


Kuda betina mengandungkan anaknya selama 11 bulan. 
Anak kuda mempunyai deria yang boleh bertindak dengan baik 
walaupun baru dilahirkan, malah ia boleh terus berdiri dan 
berjalan. Anak kuda yang baru lahir tidak mempunyai gigi 
kecuali gigi tengah yang tumbuh dua atau tiga hari selepas 
dilahirkan. Dalam tempoh 4 hingga 5 bulan, anak kuda 
bergantung sepenuhnya kepada susu ibunya. Apabila umurnya 
menjangkau 6 bulan, anak kuda sudah mempunyai satu set gigi 
susu yang lengkap dan selepas 3 tahun gigi susunya gugur dan 
4 batang gigi kekalnya mula tumbuh menggantikan gigi susu itu. 
4 batang lagi gigi kekal tumbuh apabila ia berumur 4 tahun. Ini 
bermakna kuda mempunyai 8 batang gigi kekal. 


Kuda adalah hamba dan juga kawan kepada manusia. 
Pada zaman dahulu, tenaga kuda diperlukan sepenuhnya oleh 
manusia untuk dijadikan pengangkutan dan dalam peperangan. 
Manusia menggunakan tenaga kuda untuk menarik kereta, 





1 Surah al-Nahl 16: 8 

mengangkut bekalan dan alat kelengkapan yang berat, dan 
yang paling penting ialah kegunaannya semasa peperangan. 
Kejayaan atau kekalahan dalam peperangan pada zaman 
dahulu kerap bergantung kepada kuda. Kejayaan Monggol 
mendirikan empayarnya hasil daripada kekuatan pasukan 
berkudanya yang handal adalah satu contoh yang jelas. Sebab 
itulah Allah menggesa umat Islam pada peringkat awal supaya 
sentiasa memperkemaskan pasukan berkuda bagi menjamin 
kemenangan dalam peperangan. 














Dan hendaklah kamu menyediakan segala peralatan perang 
yang lengkap serta pasukan berkuda yang handal supaya kamu 
dapat menggerunkan musuh-Ku dan musuhmu. 


Kuda terdiri daripada pelbagai jenis. Kuda Shire boleh 
mencapai berat badan sehingga 1,000 kg dan boleh menarik 
muatan seberat 5,000 kg. Kuda Arab pula merupakan baka 
kuda jinak yang paling tua dan paling tulen. Kuda jenis ini 





1 Surah al-Anfal 8: 60 

mempunyai tenaga yang kuat. Berdasarkan perintah Allah, 
orang-orang Islam pada abad ke-7 Masihi telah memajukan 
kuda jenis ini bagi tunggangan dan digunakan dalam 
peperangan. Walaupun saiznya agak kecil, namun ia lebih pintar 
dan pergerakannya lebih pantas, serta tahan lasak berbanding 
dengan kuda-kuda jenis lain. 











Allah menjadikan kuda sebagai haiwan yang besar dan 
kuat. Haiwan ini tidak bersifat lemah lembut. Seseorang yang 
ingin menunggang kuda perlu menghampirinya dengan berhati- 
hati. Dia perlu bergerak dan bercakap perlahan-lahan. Jika tidak 
berbuat demikian, kemungkinan kuda akan lari, menendang 
atau melawan dengan menggunakan giginya. 


Unta pula ialah sejenis haiwan yang unik. Haiwan ini 
mempunyai kaki dan tengkuk yang panjang. Mulutnya 
mempunyai tulang rawan. Lubang hidungnya luas, kelopak 
matanya pula menggelembung dengan bulu mata yang tebal 
dan biji mata yang besar berwarna perang. Yang anehnya unta 
mempunyai telinga yang kecil. Di belakangnya terdapat satu 
atau dua kelasa. Di kakinya terdapat dua batang jari sahaja. 
Pada setiap jari terdapat kulit khas yang lebar sebagai pengalas 
yang boleh mengembang. Tengkuknya yang panjang boleh 
membantu unta melihat pada jarak yang sangat jauh dan 
meragut tumbuh-tumbuhan yang tinggi. Kakinya yang 
mempunyai pengalas yang boleh mengembang itu boleh 
menghalangnya daripada terjerlus ke dalam pasir. Kelasa yang 
terdapat pada belakangnya mengandungi lemak. Anggota 
tersebut sangat penting bagi haiwan ini. Ketika ketiadaan 
makanan dan air atau ketika bekerja berat, lemak itu dicernakan 
semula ke dalam tisunya. Sebab itulah kadangkala kelasa unta 
kelihatan mengecil atau tidak kelihatan langsung. 


4 


“ 


Us) 


v) 
-- 


ab AL ya Iga Sl) 





1 Surah al-Ghasyiah 88: 17 

Adakah mereka tidak pernah mengkaji bagaimanakah uniknya 
kejadian unta? 











LUJa1se KIT Ie MalleIVJoNeMeYereelale Mete KITA 





Jika dilihat pada sifat fizikalnya, unta kelihatan hodoh. 
Namun begitu, di sebalik kehodohan unta, terdapat sesuatu 
yang sangat menarik pada unta, iaitu matanya. Mata unta 
sungguh menawan terutamanya ketika menjeling. Jika anda 
hendak membuat jelingan yang menarik, tirulah jelingan seekor 
unta. 


Unta boleh memakan daun pohon yang berduri tanpa 
mencederakan mulutnya. Unta juga boleh meminum sebarang 
jenis air dan kemudian menjadikannya susu yang sedap. Ia 
boleh minum sehingga 114 liter atau 25 gelen air pada satu- 
satu masa, dan dapat menahan lapar dan dahaga selama kira- 
kira 17 hari serta mampu membawa beban seberat 230 kg atau 
500 paun, dalam keadaan lapar dan dahaga selama tiga hari. 

Unta kelihatan seperti haiwan yang paling sabar, tetapi 
sebenarnya ia sangat sombong dan bengis. Apabila marah, ia 
akan menjerit sekuat-kuatnya sambil menendang, meludah atau 
menggigit sesiapa sahaja. Yang anehnya, unta betina sangat 
sayangkan anaknya. Selain menyusukannya, ia merangkul 
anaknya di sepanjang malam. Andaikata tuan unta hendak 
membawa ibu unta mengembara, mereka  terpaksalah 
meletakkan anak unta di hadapan. Jika tidak berbuat demikian, 
ibu unta akan berpatah balik ke tempat anaknya diletakkan. 








Gajah, walaupun pada asalnya merupakan binatang 
liar, namun ia boleh dijinakkan dan dijadikan binatang 


peliharaan yang diistilahkan sebagai “an'aam” (WNI). Haiwan 


ini dianggap sebagai haiwan yang terbesar di darat. Gajah 
mempunyai belalai yang panjang dan merupakan ciri penting 
bagi haiwan ini. Belalai berfungsi sebagai hidung dan tangan. Ia 
bernafas melalui belalai. Apabila hendak minum air, ia akan 
menggunakan belalainya untuk menyedut air kemudian 
menuangkannya ke dalam mulutnya. Begitu juga hendak 
makan, ia akan mengutip makanan dan menyuapkan ke dalam 
mulut dengan menggunakan belalai. Ketika cuaca panas, 
belalainya digunakan untuk menyedut air, lalu menyiramkan ke 
badannya. Belalai merupakan organ yang kuat dan sangat 
penting bagi gajah. Dengan belalai ia dapat mematahkan 
ranting-ranting kayu yang besar atau memungut sebiji kacang 
tanah yang kecil di atas tanah. 


Malah dengan belalai juga gajah boleh menarik, 
mengangkut atau membawa sebarang benda dengan mudah. 
Menyedari pentingnya belalai, gajah sentiasa menjaga anggota 
tersebut dengan cermat dan sentiasa mengelakkannya daripada 
dipukul ketika berlawan. Ketika menerkam atau 
mempertahankan diri,belalainya dibengkokkan ke atas untuk 
mengelakkan daripada tercedera. 

Gajah menggunakan belalainya untuk menyuap makanan ke dalam mulut 





Di dunia ini terdapat tiga jenis gajah, iaitu gajah Asia, 
gajah Afrika dan gajah Afrika yang kecil. Gajah Asia didapati di 
hutan-hutan di India, Burma (sekarang Myanmar), Sri Lanka, 
Indo-China, Negara Thai, Malaysia dan Indonesia. Gajah ini 
mempunyai dahi yang menonjol keluar, belakang yang 
melengkung, telinga yang kecil dan kulit yang berwarna kelabu 
asap. Gajah Afrika mempunyai dahi menegak yang lebih tinggi, 
telinganya besar serta merebeh dan warnanya lebih gelap 
daripada gajah Asia. Saiz gajah Afrika lebih besar daripada 
gajah Asia. la boleh mencapai ketinggian sehingga 10 kaki dan 
mempunyai telinga selebar empat kaki. Beratnya pula antara 
lima hingga enam tan. Gajah Afrika yang kecil ialah gajah pigmi 
yang terdapat di Liberia dan Cameron. Tidak ada perbezaan 
antara gajah Afrika dari segi rupanya kecuali saiznya lebih kecil 
dan telinganya berbentuk bulat. 

Melihat kepada saiznya yang besar, sudah tentu kita 
menyangka gajah boleh  menggegarkan tanah dan 
meninggalkan lubang yang dalam dipermukaan tanah setiap kali 
ia memijak tanah. Namun begitu, perkara ini tidak berlaku 
kerana Allah menjadikan jari lembut yang terdiri daripada tisu 
yang kenyal. Dengan itu ia boleh berjalan dengan senyap tanpa 
membuat bising dan juga tidak meninggalkan lubang setiap kali 
ia memijak tanah kerana ia berjalan dengan hujung jarinya yang 
lembut itu. 








Gajah merupakan haiwan yang sangat berguna kepada 
manusia kerana ia boleh melakukan pelbagai kerja yang 
diarahkan setelah ia dijinakkan. Pada zaman dahulu gajah 
digunakan sebagai senjata dalam peperangan. Dalam surah al- 
Fiel 105: 1-5, Allah menceritakan kisah raja Abrahah dari negeri 
Yaman yang menggunakan pasukan tentera bergajah untuk 
menyerang Mekah pada tahun 610 Masihi telah tewas kerana 
dibinasakan oleh burung-burung Ababiel. Sejarah juga telah 
mencatatkan bahawa salah seorang raja Mesir pernah 
menawan beberapa kawasan di Asia kecil dengan pertolongan 
gajah. Begitu juga dengan orang-orang Garthage yang 
menggunakan gajah untuk melawan orang Rom. 


Sebenarnya gajah bukanlah haiwan yang berbahaya 
kepada manusia. Biasanya sekumpulan gajah akan melarikan 
diri jika bertembung dengan manusia. Gajah hanya akan 
menyerang jika dihampiri, kerana berasa terancam atau 
terperanjat. Biasanya gajah akan menunjukkan suatu isyarat 
bahaya terlebih dahulu sebelum menyerang mangsa, iaitu 
dengan mengembangkan telinganya sambil menunjukkan rupa 
yang bengis dan bertempik dengan suara yang garang dan kuat. 
Kemudian gajah akan mara ke hadapan untuk melawan lalu 
menerkam mangsa dengan ganas. la akan menjijak dan 
menghenyakkan mangsanya dengan gadingnya. 


Gajah tergolong ke dalam kategori haiwan yang 
memakan tumbuh-tumbuhan. Ia memakan rumput, daun dan 
pucuk kayu, buah-buahan, ranting kayu yang lembut, akar dan 

kulit-kulit pokok tertentu. Pada umumnya seekor gajah 
memerlukan lebih kurang setengah tan metrik makanan sehari. 
Gajah akan menguyah makanannya lalu menghisap cecairnya 
kemudian meluahkan keluar hampasnya. Gajah memerlukan 
minuman sebanyak lebih kurang 200 liter air sehari. 











Kuda, unta dan gajah mempunyai tenaga yang cukup 
banyak. Haiwan ini mampu melakukan kerja-kerja berat seperti 
mengangkat barang pada jarak yang sangat jauh. 


a 


MB Gan Y) la WES AI US JAS 


Haiwan-haiwan itu boleh mengangkut barang-barang berat 
kamu ke destinasi yang kamu tidak berupaya sampai ke sana 
kecuali dengan susah payah. 


Unta, lembu, kerbau dan kambing boleh membekalkan 
daging dan susu. Kedua- dua bahan ini merupakan sumber 
makanan yang penting kepada manusia. Daging membekalkan 
lemak, protein, vitamin dan zat galian. Sementara susu pula 
membekalkan protein, lemak, karbohidrat, zat galian seperti 
kalsium, fosforus, zat besi dan juga vitamin. Demikian antara 
maksud firman Allah: 


Oa Kg a35 Ha Ph GAN 





Dan Kami menjadikannya sebagai haiwan yang jinak yang 
diantaranya untuk digunakan oleh mereka sebagai haiwan 
tunggangan dan yang lainnya pula untuk dijadikan makanan. 


Haiwan ternakan, selain dapat berfungsi sebagai 
kenderaan dan sumber bahan makanan, ia juga mempunyai 
pelbagai kegunaan. Kulit dan bulunya boleh dijadikan perhiasan 





1 Surah al-Nahl 16: 7 
2 Surah Yasin 36: 72 

dan pakaian. Najisnya pula boleh dijadikan baja tanaman. 
Dipercayai bahawa baja organik yang terdiri daripada najis 
haiwan dan reputan organisma hidup merupakan baja asli yang 
terbaik. 








SE pal AI TEE UK La an / 
Wu Klg 33 sa £ 33 AKB A33 5 


SO di ki Ws 


2 


i- 3 


Dan Dia menjadikan bagi kamu rumah-rumah (khemah- 
khemah) dari kulit haiwan ternakan yang kamu berasa ringan 
(membawanya) pada waktu kamu berjalan dan pada waktu 
kamu bermukim dan (dijadikan-Nya pula) dari bulu-bulu domba 
dan bulu unta dan bulu kambing alat- alat perhiasan rumah 
yang boleh tahan lama. 


(Mereka tidak tahu bersyukur ) dan ( oleh sebab itulah ) mereka 
menjadikan benda lain selain Allah (seperti berhala) sebagai 
tuhan yang disembah sambil cuba pula menaruh harapan 
kepada berhala-berhala itu untuk menolong mereka (74). 
(Walaupun pada hakikatnya) berhala-berhala itu tidak mampu 
menolong mereka, namun mereka sanggup menjadi pembela 
untuk mempertahankannya (75). Maka janganlah engkau 
(Muhammad)  khuatir di atas tuduhan-tuduhan mereka 





1 Surah al-Nahl 16: 80 
2 Surah Yasin 36: 74-76 

terhadapmu. Sesungguhnya Kami mengetahui segala 
rancangan mereka sama ada yang dirahsiakan mahupun yang 
dilahirkan (76). 





Penjelasan: 


Seperti yang telah dijelaskan dalam bab yang terdahulu bahawa 
antara tujuan Allah menurunkan surah ini adalah untuk 
menyakinkan dan menenangkan perasaan Nabi Muhammad 
s.a.w yang telah menerima terlalu banyak kritikan, tohmahan 
dan tuduhan liar daripada penentang-penentangnya, terutama 
daripada kaum kerabatnya sendiri. Sebelum ayat ini di turunkan, 
Allah telah menyatakan: 


Sa Gas Sa sn Tn Gal aa aa 5 


- 


Demi sesungguhnya engkau (Muhammad) akan mendengar 
daripada golongan yang telah diturunkan kitab kepada mereka 
dan daripada orang-orang musyrikin itu, berbagai perkara yang 
sangat menyakitkan hatimu. 


Dalam ayat ke-76 surah ini, Allah sekali lagi memujuk 
Nabi Muhammmad s.a.w supaya jangan berasa kecewa dengan 
tuduhan dan tohmahan mereka itu kerana tuduhan dan 
cemuhan tersebut sedikit pun tidak akan dapat menjejaskan 
perjuangannya yang suci itu, walaupun mereka sentiasa 
mengatur pelbagai rancangan dan strategi — untuk 
membantutkannya, namun Allah tetap akan menggagalkan 
semua rancangan mereka. 


de 


&I 


Kas AI an hap 








1 Surah Ali Imran 3: 186 
2 Surah Ali Imran 3:54 

Mereka cuba merancang dan Allah juga merancang. Yang 
ternyata, rancangan Allah itu adalah lebih tersusun daripada 
rancangan mereka. 

BAB 8 


Allah Tuhan Yang Maha Suci 
Ae Sa A 





Asal Usul Kejadian Manusia 

Adakah manusia itu tidak sedar bahawa dia cuma Kami 
ciptakan dari nutfah sahaja? Tiba-tiba apabila dewasa dia mahu 
menjadi penentang yang hebat pula (77). 


Penjelasan: 


Menurut ayat ini asal-usul kejadian manusia adalah daripada 
nutfah, iaitu benih lelaki yang telah disenyawakan dengan benih 
wanita. Nutfah adalah peringkat kedua dalam proses kejadian 
manusia. Peringkat pertama ialah sulalah, iaitu sel seks. Ini 
berasaskan struktur jasad manusia itu sendiri yang terdiri 
daripada beberapa organel yang tersusun rapi dan mempunyai 
fungsi yang saling berkaitan antara satu dengan lain. Antara 
fungsinya termasuklah menjaga kekuatan dan keutuhan organel- 
organel itu sendiri yang akhirnya membawa kepada keutuhan 





1 Surah Yasin 36: 77 

tubuh badan. Pada hakikatnya, komponen asas sel ialah protein, 
karbohidrat dan lemak. Ketiga-tiga komponen ini adalah daripada 
makanan yang dimakan oleh manusia. Makanan tersebut, sama 
ada tumbuh-tumbuhan ataupun haiwan, adalah berpunca daripada 
tanah. Makanan yang dimakan dicernakan oleh sistem pencernaan 
dan hasilnya diserap ke dalam sistem peredaran darah lalu di bawa 
ke seluruh tubuh bagi membentuk komponen-komponen sel yang 
berperanan dalam pembiakan. Sel-sel yang terdapat di dalam 
badan terdiri daripada sel isomatik dan sel seks atau sulalah. Sel 
seks lelaki ialah sperma dan sel seks wanita pula ialah ovum . Allah 
menjelaskan: 








JA Gu Ke SD ab oa HAL ya gas GS Aa H 


P 
1 Gd 
Tara 5 5 Ya 
S2 rasa 
P 





Sesungguhnya Kami menciptakan manusia daripada sulalah 
yang berasal daripada tanah. Kemudian kami menjadikannya 
(manusia itu) sebagai nutfah yang tersimpan di dalam suatu 
tempat yang kukuh (rahim). 


MD 


Bukankah manusia itu (pada mulanya hanya berasal daripada) 
nutfah yang ia adalah sebahagian daripana mani yang 
dipancarkan sahaja? 


Proses pembentukan nutfah amat kompleks. Namun 
Allah tetap memerintahkan manusia membuat kajian dengan 
mendalam berhubung dengan perkara ini agar mereka sedar 
dan insaf tentang hakikat dirinya. Dalam beberapa ayat yang 
lain Allah berfirman: 





1 Surah al-Mu'minun 23: 12-13 
2 Surah al-Giamah 75: 37 

ADB ee DEb HN Ap 


Maka perlulah manusia menyelidik (supaya dia dapat 
mengetahui ) daripada unsur apakah dia dijadikan. Sebenarnya 
dia dijadikan daripada air lendir sahaja. 


Allah Berkuasa Menghidupkan Semula Manusia 


Seorang lelaki yang mencabar engkau, Kami sebutkan sebagai 
contoh. Dia bertanya kepada engkau, “Siapakah yang sanggup 
menghidupkan kembali tulang yang reput ini? (78). Jawablah!” 
Yang akan menghidupkannya kelak ialah Tuhan yang 
menciptakannya sejak peringkat awal dahulu kerana Dia Maha 
Mengetahui tentang keadaan makhluk yang diciptakan-Nya itu” 
(Z9). 


Penjelasan: 


Ibnu Abi Hatim meriwayatkan dari Mujahid, Ikrimah, 'Urwah 
ibnu Zubair dan al-suddi berkata bahawa pada suatu ketika 
Ubai ibnu Khalaf datang kepada Nabi Muhammad s.a.w sambil 
membawa bersamanya beberapa ketul tulang orang mati dari 
sebuah kubur lama. Dia bertanya kepada nabi: 


brt "4 
ee 9. £ 


IAI Ja 335 mol UE KEY 





1 Surah al-Tarig 86: 5-6 
2 Surah Yasin 36: 78-79 

Maksudnya: “ Wahai Muhammad! Adakah engkau menyangka 
bahawa Allah boleh menghidupkan kami setelah kami semua 
menjadi tulang yang reput seperti ini3” 








Sambil itu dia mematah-matahkan tulang-tulang 
tersebut untuk tujuan menghina dan memperolokkan baginda. 
Melihat telatahnya yang tidak bersopan itu baginda menjawab: 


G 3 o 4 2, 3 . 
SIN Man dil Hina 


Maksudnya: “Ya, Allah akan tetap membangkitkan kamu 
semula dan selepas itu Dia akan mencampakkan kamu ke 
dalam neraka” 


Walaupun Allah sentiasa berpesan kepada Nabi 
Muhammad s.a.w supaya tidak bercakap kasar dengan orang 
yang berdialog dengannya, namun dalam keadaan tertentu, 
baginda dibenarkan bercakap kasar dengan mereka. Firman 
Allah: 


LI Jai Wat V3 29 


| ko 
7” 32 
Aga 
Dan janganlah kamu berdebat dengan ahli kitab dengan kata- 


kata yang kasar. Sebaliknya berdebatlah dengan kata-kata yang 
lemah lembut, kecuali jika mereka itu biadab. 





1 Surah al-'Ankabut 29: 46 

Dialah Tuhan yang menjadikan untuk kamu akan api yang 
dapat kamu nyalakan segera itu daripada pohon yang hijau 
(80). Adakah tidak boleh diakui bahawa Tuhan yang mencipta 
langit dan bumi itu mampu menghidupkan orang mati seperti 
yang dipersoalkan itu? Adalah tidak syak lagi bahawa Dia 
mampu kerana Dia adalah Pencipta Yang Maha Mengetahui 
(81). 


Penjelasan: 


Antara peranan penting yang dimainkan oleh para rasul yang 
diutus oleh Allah ialah menanamkan ke dalam hati manusia 
akan kepercayaan terhadap perkara ghaib seperti kebangkitan 
semula selepas mati. Hakikat ini tidak mudah dipercayai kerana 
tidak dapat ditanggap oleh pancaindera. Justeru, usaha 
menanamkan kepercayaan tersebut kepada — manusia 
merupakan salah satu cabaran besar bagi para rasul. Pada 
peringkat awal perjuangannya, Nabi Muhammad s.a.w telah 
menghadapi cabaran yang amat getir. Setiap kali baginda 
mengemukakan persoalan ini baginda dicabar dengan cara 
yang tidak bersopan. Apa pun alasan yang diberi, orang kafir 
tetap menolaknya dengan kasar. Namun Allah terus 
memerintahkan rasul-Nya itu supaya terus menyampaikan berita 
yang benar ini kepada mereka. 





1 Surah Yasin 36: 80-81 

Orang-orang kafir itu tetap menyangka bahawa mereka tidak 
mungkin dibangkitkan semula. Katakanlah juga kepada 
mereka,“ Demi Tuhanku kamu tetap akan dibangkitkan semula 
selepas itu kamu akan diberi tahu tentang apa sahaja amalan 
yang kamu telah lakukan. Perkara ini sangat mudah bagi Allah 
melaksanakannya" 


Dalam ayat ke-80 dan ayat ke-81 surah Yasin ini, Allah 
memerintahkan Nabi Muhammad s.a.w. supaya mengajak 
manusia menggunakan kemahiran berfikir mereka bagi 
menyemaikan keyakinan — terhadap kekuasaan — Allah 
membangkitkan semula manusia selepas mati. Manusia 
seharusnya berusaha memerhati dan mengkaji dengan teliti 
segala kejadian di alam nyata ini dan kemudian menganalisanya 
dengan mendalam. Selain boleh membuka rahsia disebalik 
segala kejadian, usaha ini juga boleh mencelikkan akal 
seseorang. Dengan itu mereka dapat berfikir dengan lebih 
matang dan akhirnya dapat menerima dengan yakin terhadap 
kekuasaan Allah. 


Dalam ayat ke-80, Allah menyatakan dengan jelasnya 
bahawa pohon-pohon hijau yang terdapat disekeliling kita boleh 
mengeluarkan api, iaitu bahan yang sangat penting dalam 
kehidupan manusia. Api dalam konteks umumnya boleh 
dikaitkan dengan tenaga. Manusia seharusnya mengambil 
inisiatif untuk mencari kaedah bagaimana pohon-pohon hijau itu 
boleh menghasilkan tenaga bagi membantu mereka 
memesatkan lagi pembangunan. Ini bermakna bahawa manusia 
mestilah sentiasa membuat penyelidikan terhadap tumbuh- 
tumbuhan hijau yang terdapat di sekeliling mereka secara 





1 Surah al-Taghabun 64: 7 

meluas dan mendalam. Usaha seumpama itu, bukan sahaja 
dapat menambah ilmu pengetahuan tentang kepelbagaian 
tumbuhan dan faedahnya kepada alam, tetapi yang lebih 
penting dapat menyedarkan mereka tentang betapa 
kompleksnya sistem tumbuh-tumbuhan dan betapa besarnya 
peranan tumbuh-tumbuhan dalam menstabilkan keseimbangan 
alam ini. 











Kesedaran ini akan menimbulkan banyak persoalan lain 
dalam hati seseorang, seperti “Bolehkah alam yang kompleks ini 
wujud tanpa pencipta?” Bagi mendapatkan jawapan, sudah 
tentu seseorang itu sudah berfikir dan megaktifkan akalnya 
melalui pembelajaran dan akhirnya beriman kepada Allah dan 
Rasul-Nya. 


Kebelakangan ini banyak sekali kajian yang dibuat 
terhadap alam syahadah dan hasilnya amat menakjubkan. 
Contohnya kajian terhadap alam tumbuhan. Hasil kajian setakat 
ini telah menunjukan bahawa di atas muka bumi ini terdapat 
kira-kira 5446 kawasan hutan hijau tropika, 25.446 hutan boreal, 
21.24 hutan temperat serta 650 juta hektar hutan belukar dan 
tumbuhan-tumbuhan renek. Semuanya merupakan kolam untuk 
menyerap karbon bagi mengawal iklim dunia, menjadi kawasan 
tadahan air, sumber perubatan, makanan, kayu kayan dan lain- 
lain yang merupakan khazanah yang tidak ternilai kepada 
manusia. Seluas 0.4 hektar kawasan paya bakau mampu 
melaksanakan kerja-kerja pembersihan air dan perkhidmatan 
ekologi bernilai berjuta-juta dolar Amerika setahun. Malangnya 
manusia tidak berfikir panjang. Sesetengah mereka bukan 
sahaja tidak beriman, malah sumbangan tumbuh-tumbuhan itu 
terhadap kehidupan manusia tidak dihargai. Kebanyakan 
kawasan hutan dan kawasan kayu bakau dimusnahkan dengan 
begitu rakus semata-mata untuk mengejar pembangunan. 


Menurut ayat ini kegunaan tumbuh-tumbuhan hijau bukan 
hanya setakat mengawal sistem ekologi, tetapi juga boleh 
mengeluarkan api atau tenaga yang boleh membantu manusia 
melaksanakan pembangunan dengan lebih pesat lagi. Jika kajian 
itu dikaitkan dengan saranan wahyu Allah sudah pasti dapat 

mencuit hati seseorang insan untuk mempercayainya dengan 
yakin akan hakikat kekuasaan Allah menciptakan alam ghaib 
dan membangkitkan semula orang yang sudah mati. 








Selain gesaan supaya manusia mengkaji alam tumbuh- 
tumbuhan yang terdapat di atas muka bumi ini, Allah juga 
menggesa manusia supaya mengkaji dan menyelidik alam kosmos 
yang luas itu. Ayat ke-81 surah ini berkait rapat dengan beberapa 
ayat lain yang menjelaskan tentang kejadian langit dan bumi. 
Antaranya ialah: 

Allah telah menciptakan tujuh petala langit yang berlapis-lapis 
(yang) kamu tidak nampak sedikit kecacatan pun pada ciptaan 
Allah yang Maha Pengasih itu. 


Tiada siapa yang mengetahui akan hakikat langit kecuali 
Dia. Langit kita ini disebut “samaud-dunya” (WA! sx). Di 


dalamnya sahaja terdapat galaksi yang tidak terkira banyaknya. 
Di dalam setiap galaksi itu pula terdapat bintang yang tidak 
terkira banyaknya. Setiap bintang menjadi induk kepada 
sejumlah planet dan bintang-bintang siarah kecil serta satelit 
yang amat banyak. 


ai 


APA 


—N 
NK 

Kami hiasi langit dunia ini dengan bintang- bintang (yang 
bergemerlapan) dan Kami menjaganya dengan baik. 





1 Surah al-Mulk 67: 3 
2 Surah Fussilat 41: 12 

Fikirkanlah betapa luasnya samaud-dunya ini dan 
bagaimanakah pula keluasan enam lapis langit yang lain itu? 
Allah sahajalah yang mengetahui. 











Berasaskan kenyataan dalam ayat-ayat ini, manusia 
harus berfikir adakah Tuhan yang berkuasa menciptakan tujuh 
petala langit yang maha luas itu tidak mampu menghidupkan 
semula orang mati? Manusia seharusnya menggunakan 
kemahiran berfikir untuk memantapkan kepercayaan terhadap 
perkara ghaib khususnya yang berkaitan dengan kebangkitan 
semula seperti yang dinyatakan dalam wahyu itu. 


Pa 2 SA SAI 8 


BD 2) Ogalag Nya Gl 


Sesungguhnya penciptaan segala langit dan bumi ini adalah 
lebih kompleks daripada penciptaan manusia. Tetapi ramai 
manusia yang tidak mengetahui. 





ai API at an si TS) sal LG ' 

Sesungguhnya kuasa Allah adalah mutlak. Apabila Dia hendak 
menjadikan sesuatu, memadailah dengan hanya berkata 
“Jadilah” nescaya benda itu boleh terus terjadi (82). Maha Suci 
Allah , Tuhan yang memiliki dan menguasai segala-galanya dan 
kepada-Nya semua itu akan kembali (83) 





1 Surah Gafir 40:57 
2 Surah Yasin 36: 82-83 

Penjelasan: 











Allah s.w.t Tuhan yang Maha Esa, Maha Pencipta lagi Maha 
Mengetahui. Menurut ta'allug gudrah-Nya, Dia boleh mencipta 
sesuatu dalam sekelip mata sahaja. Namun menurut ta'allug 
iradah-Nya Dia boleh mencipta sesuatu secara evolusi. Dia 
menciptakan langit dan bumi selama enam hari, menjadikan 
manusia secara berperingkat-peringkat bermula daripada sel 
sulalah yang berasal daripada tanah kemudian dalam bentuk 
nutfah setelah ia dimasukkan ke dalam rahim dan selepas itu 
dibentuk menjadi 'alagah mudhghah, i'zham, lembaga dan janin 
yang sempurna. Begitulah kejadian yang lain, semuanya 
dijadikan menurut proses evolusi kerana konsep itu menjadi 
fitrah, sunnah serta gada' dan gadar-Nya. 


Allah s.w.t Tuhan Yang Maha Esa, Maha Kuasa dan 
Maha Suci daripada sifat-sifat kekurangan dan penyengutuan 
yang dibuat oleh manusia. Di tangan-Nyalah kuasa memerintah 
dan kepada-Nyalah juga tempat kembali segala sesuatu. 

Surah Yasin diturunkan selepas surah Jin, iaitu selepas 
kembalinya Rasulullah s.a.w dari Taif. Peristiwa di Taif sungguh 
menyagyatkan hati baginda kerana baginda telah dihina dan 
diperlekehkan oleh masyarakat di sana tanpa perikemanusiaan. 
Dalam suasana yang gawat itu baginda tidak dapat berbuat 
apa-apa kecuali menghadapkann mukanya kepada Allah s.w.t 
untuk berdoa dan merayu agar diberi pertolongan. Sambil 
berdoa dan merayu, Baginda membuat pengakuan untuk terus 
berjuang dengan gigih dan penuh kesabaran sehingga 
mendapat penentuan daripada Allah. Hasil daripada doa dan 
rayuannya itu, baginda telah dihiburkan oleh Allah dengan 
kedatangan sekumpulan makhluk jin untuk menerima seruan- 
Nya ketika baginda singgah di Nakhlah semasa dalam 
perjalanan balik ke Mekah. Seterusnya baginda menerima 
wahyu yang terkandung dalam surah ini. 


Wahyu yang terkandung dalam surah Yasin ini sebanyak 
83 ayat ini mengandungi banyak pengajaran. Sekiranya dihayati 
sudah pasti banyak kemajuan yang dapat dicapai dalam hidup 
ini kerana mesejnya sangat jelas. Antaranya ialah supaya kita 
dapat memantapkan iman terhadap ajaran agama Islam yang 
dibawa oleh Nabi Muhammad s.a.w. Ajaran ini adalah ajaran 

agama Allah yang terakhir diturunkan untuk seluruh umat 
manusia. Bimbingannya dapat menjamin kebahagiaan hidup 
kita. Pada amnya kehidupan menurut gjaran agama ini 
terbahagi kepada dua, iaitu kehidupan di dunia dan kehidupan 
di akhirat. Kehidupan di dunia ini merupakan kehidupan 
sementara. Dalam melayari hidup di dunia ini, kita diibaratkan 
seperti sebuah kapal yang sedang melayari perjalanan yang 
jauh. Dunia ini pula diibaratkan seperti sebuah pelabuhan yang 
menjadi tempat persinggahan sementara bagi kapal untuk 
mengambil bekalan minyak dan makanan yang perlu dibawa 
bersama untuk meneruskan perjalanan menuju ke suatu 
destinasi yang masih jauh. Oleh yang demikian, kita di gesa oleh 
Allah supaya menyediakan bekalan yang secukupnya untuk di 
bawa ke alam akhirat. Perjalanan menuju akhirat merupakan 
perjalanan yang sangat jauh dan di luar jangkaan kita. Sebelum 
dilahirkan ke dunia kita berada di alam arwah. 

“Dan ingatlah bahawa pada suatu masa, iaitu pada ketika zuriat 
bani Adam masih berada di alam arwah, Tuhanmu telah 
mengambil pengakuan mereka (tentang konsep ketuhanan yang 
sebenar ). Dia bertanya kepada mereka, “Adakah Aku Tuhan 
Kamu? Mereka menjawab, “Ya, kami bersaksi bahawa 
Engkaulah Tuhan kami (yang sebenarnya). Allah berbuat 
demikian supaya pada hari kiamat kelak mereka tidak akan 
berdalih dengan mengatakan bahawa Kami cuai untuk 
mengambil pengakuan tersebut.“ 


Berapa lamakah zuriat bani Adam berada di alam 
arwah? Allah sahajalah yang maha mengetahui akan 





1 Surah al-A'raf 7: 172 

hakikatnya. Dari alam arwah, roh manusia ditiupkan pula ke 
dalam jasadnya ketika berada di dalam rahim ibu. Pemindahan 
itu dibuat oleh Allah mengikut giliran masing-masing. Selepas 
itu mereka dilahirkan ke dunia ini untuk menjalani hidup. Masa 
hidup di dunia ini sangat pendek jika dibandingkan dengan 
masa sebelum dan selepasnya. Sebab itulah kehidupan di dunia 
disebut sebagai hidup sementara. Selepas menjalani hidup 
sementara di dunia ini manusia akan dipindahkan pula ke alam 
barzakh setelah melalui kematian. 

Setiap yang bernyawa pasti akan merasai mati. 

Dan selepas kematian, mereka akan berada di alam barzakh 
sehinggalah sampai hari mereka dibangkitkan semula. 


Usia dunia ini sudah terlalu lama. Menurut kajian ahli 
sains, usia dunia sudah menjangkau hampir 5000 juta tahun. 
Namun belum ada tanda-tanda yang nyata yang menunjukkan 
dunia akan hancur atau berlakunya kiamat. Sebelum kiamat, 
manusia yang dipindahkan ke alam barzakh itu terpaksa 
menunggu di sana sehingga sampai ketentuan daripada Allah 
untuk dibangkitkan semula. Selepas dibangkitkan semula, 
mereka terpaksa menunggu lagi di tempat mereka dibangkitkan 
itu beberapa lama pula bagi menanti arahan untuk berpindah ke 
Mahsyar, tempat yang hanya diketahui oleh Allah. Perjalanan 
dari tempat mereka dibangkitkan ke Mahsyar juga mengambil 
masa yang terlalu lama. Setelah sampai di Mahsyar mereka 
terpaksa menunggu beberapa lama lagi bagi menanti giliran 
untuk dibicarakan di mahkamah Ilahi. Setelah selesai 





1 Surah Ali Imran 3: 185 
2 Surah al-Mu'minun 23: 100 

pengadilan dibuat, mereka akan diarah supaya meniti di Titian 
Sirat. Keadaan mereka ketika itu bergantung kepada nasib 
masing-masing. Mereka yang berjaya akan terselamat dan 
sebaliknya mereka yang gagal akan celakalah hidup mereka 
buat selama-lamanya. 








Bagi menyelamatkan diri daripada bencana pada hari- 
hari mendatang yang sangat panjang itu, Allah sentiasa 
mengingatkan manusia agar jangan leka untuk mencari bekalan 
semasa hidup di dunia ini. Bekalan yang paling baik untuk dicari 
ketika hidup ini adalah tagwa. 

Oleh yang demikian hendaklah kamu menyediakan bekalan. 
Maka bekalan yang paling baik untuk kamu sediakan ialah 
tagwa. Justeru, bertagwalah kamu kepada-Ku wahai orang yang 
berakal. 





1 Surah al-Bagarah 2: 197 

